
ACTUL ÎNTÎI 


SCENA 1 


Parcul regal din Aranjuez. 
Carlos, Domingo i 


DOMINGO 


Frumoasa vreme din Aranjuez 

S-a isprăvit. Alteța voastră, însă, 
Nu pleacă mai senină de aici. 

Am stat aici degeaba. Rupeţi dară 
Această enigmatică tăcere. 

Spre părinteasca inimă, alteţă, 
Deschideţi-vă inima. Monarhul 

Va da oricît să-l vadă mulţumit 
Pe fiul său, pe unicul său fiu. 
(Carlos pune ochii în pămînt şi tace) 
Nici o dorință nu-i, pe care cerul 
Să n-o fi-ndeplinit celui mai drag 
Din fiii lui. Am fost şi eu de faţă 
Cînd Carol, la Toledo, a primit 
Omagiul de credinţă. Prinţi de seamă 
Se-nghesuiau ca să-i sărute mîna 

Și, prăbușşite, dintr-o dată șase 

Regate îi căzură la picioare. 

Vedeam cum sîngele-i trufaș și tînăr 

ĮI se urca-n obraji; vedeam cum pieptul 

Îi tresărea de hotăriri domneşti; 

Și ochiul său, aprins de bucurie, 

Zbura triumfător peste mulţime. 

Și ochiu-acesta glas prindea spunînd: 

Sînt mulțumit. 

(Carlos întoarce capul în altă parte.) 
Mîhnirea asta gravă, 

Solemnă, și pe care noi, alteţă, 

Opt luni în șir în ochi v-am urmărit-o, 

Enigma-ntregii curţi, îngrijorarea 

Întregului regat, pe suveran 

Atîtea nopţi de grijă l-au costat, 

Pe mama voastr-atîtea lacrimi! 


CARLOS 


(se întoarce repede către el) 
Mama? 
O, Doamne! dă-mi putere ca să iert 
Pe-acela care mi-a făcut-o mamă! 


DOMINGO 
Alteță! 
CARLOS 
(luîndu-şi seama şi ducîndu-şi mîna la frunte) 


Eu, părinte, n-am avut 
Noroc cu mamele. Chiar prima faptă 
A mea pe lume-a fost să-mi ucid mama. 


DOMINGO 


Alteță, este oare cu putință 
Mustrarea asta să vă stea pe suflet? 

CARLOS 


Și mama mea cea nouă: n-am pierdut 
Iubirea tatii din pricina ei? 

Prea mult ri-am fost drag tatii niciodată. 
Atîta merit doar aveam şi eu: 

Că eram singurul lui fiu. Dar ea 

I-a dat acum o fiică. Cine știe 

Ce zace-n hăul vremii viitoare? 


DOMINGO 


Glumiţi cu mine-alteţă! Toată Spania 
Adoră pe regină. De ce numai 
Alteța voastră s-o vedeţi cu ură 

Și glasu-nţelepeiunii s-ascultați 

Cînd o priviţi? Alteță, cum? Femeia 
Cea mai frumoasă de pe tot pămîntul, 
Regină... ea care v-a fost cîndva 
Logodnică? Nu, nu se poate-alteţă. 
E cu putință Carlos să urască 

Ceea ce toţi iubesc? Atît de straniu 
Nu poate Carlos să se contrazică. 
Băgaţi de seamă-alteţă să nu afle 

Că fiul ei o vede cu dispreţ: 

Aceasta ar îndurera-o. 


CARLOS 
Crezi? 
DOMINGO 


Vă amintiţi, alteţă, de turnirul 

Din Saragosa-n care suveranul 

A fost rănit de-o aşchie de lance... 
Cu doamnele-i regina sta-n tribuna 
Din mijloc. Și deodată s-auzi 

Un strigăt: „Regele-i rănit!“ Tumult! 
Și zvonu-n şoapt-ajunge la urechea 
Reginei. „Prinţul?“ strigă ea și vrea... 


il 


Vrea să se-arunce jos de la tribună. 
„Nu, regele“, răspunde cineva. 
„Atunci aduceţi repede un medic“, 
Rosteşte ea trăgîndu-și răsuflarea... 

(După cîteva clipe de tăcere.) 
Pe gînduri staţi, alteţă? 


CARLOS . 


Da. Admir 

Pe veselul duhovnic al maiestăţii sale: 
Ce priceput e-n povestiri hazlii! 

(Grav şi sumbru.) 
Am auzit spunîndu-se mereu 
Că cei ce iscodesc și clevetese 
Pe lume au adus mai multe rele 
Decît aduce-otrava și pumnalul. 
Părinte, -osteneala ţi-i degeaba. 
De vrei răsplată, du-te-acum la rege. 


DOMINGO 


Alteță, bine faceţi că sînteţi 

Prudent cu oamenii... Dar — cu măsură! 
Nu alungaţi de-a valma pe prieteni 

Cu bîrfitorii și cu ipocriţii. 

Eu numai bine vă doresc. 


CARLOS 


Atunci, 
Vezi să nu bage tatăl meu de seamă 
Că altfel purpura de cardinal s-a dus! 


DOMINGO 
(iresărind) 
Cum? 

CARLOS 


Chiar așa. Nu ţi-a lăgăduit 
El oare primul jilţ de cardinal 
Vacant în Spania? 


DOMINGO 


. 


Alteță, rideti 


Li 


De mine. 


CARLOS 


Mă ferească dumnezeu 
Să rîd de-un om temut care pe tata 
Îl poate binecuvînta şi-l poate 
Afurisi. 


DOMINGO 


Nu vreau să mă încumet, 
Alteță, să pătrund cumva misterul 
Mîhnirii voastre-adînci şi respectate. 

„Atâta doar vreau să v-aduc aminte 
Că sufletelor roase de durere 
Biserica le dă un adăpost 
La care n-are cheie nici un rege 
Și unde chiar pe-o faptă rea s-aşază 
Pecetea grav-a unei Sfinte Taine. 
Pricepeţi ce anume vreau să spun. 


CARLOS 


Departe e de mine orice gînd 
De-a ispiti pe cel ce are-n paza-i 
Pecetea asta. 


DOMINGO 


| Dar de ce, alteţă, 
Ne”ncrederea aceasta? Nu cunoaşteţi 
Pe slujitorul vostru devotat. 

CARLOS 

(îl ia de mînă) 
Atunci, mai bine lasă-mă! Toţi știu 
Că ești om sfînt. Dar drept să-ţi spun, eu cred 
Că eşti prea copleșit de treburi. Drumul 
Pînă la scaunul papal, părinte, 
E lung; și dacă știi prea multe lucruri 
Eşti şi mai copleșit. Du vorba asta 
La rege — care te-a trimis aici. 


DOMINGO 
Trimis aici.. 
CARLOS 
Da, da! O! Ştiu prea bine, 


Prea bine știu c-aici, la curtea asta, 

Eu sînt trădat... Da, ştiu că zeci de ochi 
Plătiţi sînt să mă urmărească. Știu 

Că regele feciorul și-a vîndut 

Celui mai rău din slujitorii săi 

Și fiecare vorb-a mea e prinsă 
Şi-aducătorului mai scump plătită 

Deciît a fost vreodat-o faptă bună. 

Mai ştiu... Dar nu mai spun. Inima mea 
S-ar revărsa și am vorbit destul. 


DOMINGO 


Chiar astă-seară regele doreşte 
Să fie la Madrid. Și curtea-i gata. 
Deci daţi-mi voie-alteţă... 


CARLOS 
Da, da, vin. 
( Domingo iese. După o pauză.) 


O, Filip, vrednic ești de plins cum vrednic 
De plins e fiul tău. Văd de pe-acum 

Cum veninosul șarpe-al bânuielii 
Îţi muşcă inima. Nefericita 

Ta curiozitate-acum grăbeşte 
Cea mai cumplită din descoperiri 
Și mînios vei fi cînd ai s-o faci, 


SCENA 2 


Carlos, marchizul de Posa. 


CARLOS 


. 


Dar cine vine? O, puteri cerești! 
Rodrigo! 
POSA 


Carlos! 


CARLOS 


Chiar așa să fie? 
E-adevărat ce văd? Tu ești?... Eşti tu! 
Te strîng la inimă şi simt cum bate 
Și inima-ți o dată cu a mea. 
O, totu-i iarăşi bine. În această 
Îmbrăţișare, inima-mi bolnavă 
Se vindecă la pieptul tău, Rodrigo. 


POSA 


Bolnavă inima? Și de ce „iarăşi 
E totul bine“? Ce anume-avea 
Nevoie ca să fie iarăși bine? 
Mă miră tot ce-aud. 

CARLOS 


Dar ce te-aduce 

În chip neașteptat de la Bruxelles? ) 
Cui datoresc plăcerea asta? Cui? 

Dar ce să mai întreb? Sublimă providenţă, 

Pe cel ce-i beat de bucurie iartă-l 

Și iartă-i şi această pîngărire! 

Cui altui” decît ţie, milostivo? 

Ştiai că n-am un înger păzitor; 

Mi-ai dat pe-acesta; iar cu stau și-ntreb! 


POSA 


lertare-alteţă scumpă, că răspund 

La bucuria asta cu mîhnire. 

Nu m-așteptam să-l văd aşa pe fiul 
Lui Filip. O roșeaţă nefirească 
Pe-obrazul vostru palid se aprinde 
Şi buzele vă tremură ca-n friguri. 

Ce trebuie să cred, iubite prinţ? 
Acesta e viteazul către care 

Am fost trimis de-un asuprit popor? 
Căci eu aici nu sînt Rodrigo, nu-s 
Tovarășul de joacă al lui Carlos. 
Vă-mbrăţişez ca sol al omenirii 
Întregi; cu mine plîng la pieptul vostru 
Provinciile Flandrei și vă roagă, 
Stăruitor și-adînc, să le salvaţi. 

S-a isprăvit cu-această ţară, care 
Vi-i scumpă, dacă ducele de Alba, 
Călău mînat de fanatism, va merge 
Cu pravili spaniole la Bruxelles. 
Această ţară nobilă își pune 
Suprema ei speranţă în nepotul 
Destoinic al lui Carol împăratul. 

Ea piere dacă inima lui uită 

Să bată pentru omenirea-ntreagă. 


CARLOS 
Ea piere, dal 


POSA 


Vai mie! Ce aud? 
AR CARLOS 


Vorbești de vremuri care nu mai sînt. 
Și eu visam odinioar-un Carlos 

: Ce s-aprindea vorbind, de libertate. 
E Acela însă a murit de mult. 

Cel care-l vezi acum nu-i Carlos care 
S-a despărţit de tine la Alcala 

| Și care și-a închipuit că poate 

AA Fi creatorul unor vremi de aur 

ar În Spania. O, ce închipuire 

l> Naivă dar zeieşte de frumoasă! 

S-au dus acele visuri... 


ei, POSA 


Fost-au oare 
Doar numai visuri? 


CARLOS 


Lasă-mă să plîng 
Să pling la pieptul tău amare lacrimi, 
Tu singuru-mi prieten. N-am pe nimeni, 
Pe nimeni n-am în toată lumea asta. 
Departe se întinde sceptrul tatii, 
Departe merg corăbiile noastre, 
Și totuși nici un loc pe lume n-am, 
Nu, nici un loc decît doar lîngă tine, 
Unde să pling nestingherit de nimeni. 
Rodrigo, pentru tot ce-odinioară 
Sperat-am amîndoi, nu m-alunga. 


POSA 
(s-apleacă asupra lui cu emoție adincă) 

CARLOS 


Gîndeşte-te c-aș fi un biet orfan 

Pe care-n preajma tronului, cu milă, 
Tu l-ai ales. Nu știu ce-nseamnă tată; 
Sînt fiu de rege... De-i adevărat 
Ce-mi spune inima, că dintre toţi 
Tu singur ești sortit să mă-nţelegi, 
Dacă cumva natura creatoare 

L-a repetat pe Carlos în Rodrigo 
Şi-n sufletele noastre-aceleași coarde 
Au răsunat în răsăritul vieţii 

Și dac-o lacrimă de-a mea îţi este 
Mai scumpă ca bunăvoința tatii... 


POSA 


Decît orice mai scumpă! 


CARLOS 


Am căzut 
Atiît de jos, atît sînt de sărac 
Că trebuie acum să-ţi amintesc 
Copilăria noastră, să te rog 
Ca să plătești o veche datorie, 
De mult uitată, pe care-ai făcut-o 
Cînd înc-aveai hăinuţe de copil, 
Pe vremea cînd, zburdalnici amîndoi, 
Hălăduiam îrăţește împreună, 
Cînd singuru-mi necaz era acela 
De-a mă vedea întunecat de tine. 
Atunci m-am hotărît cu vitejie 
Să te-ndrăgesc nemăsurat de mult 
Fiindcă nu-ndrăzneam să te ajung, 
Și-am început să nu te las în pace 
Cu dezmierdări și dragoste frăţească. 
Tu, suflet mîndru, mi-ai răspuns cam rece. 

De multe ori — dar fără să mă vezi — 
Mi se umpleau de grele lacrimi ochii 
Cînd tu nu mă băgai în seamă și 
Îmbrăţişai copii de-un rang mai mic. 
De ce numai pe ei? strigam eu trist. 

| Nu-ţi sînt și eu la fel de drag? Tu însă 
Îngenuncheai în faţă-mi, grav, solemn, 
Spuniîndu-mi c-aşa cere cuviința 
Să stai de vorbă cu un fiu de rege. 


POSA 


O, las” alteţă, aceste întîmplări ; 
Copilăreşti, de care şi-acuma mi-i ruşine. 


i CARLOS 

7 Nu eram încă vrednic să-ți fiu drag. 
i Și totuși n-ai putut să-ndepărtezi 
"AR 


De tine inima-mi dispreţuită 
4 Și sfişiată. De trei ori pe prinţ 
L-ai alungat, de trei ori el s-a-ntors, 
Rugîndu-te să-l îndrăgești, smulgîndu-ţi 
Iubirea cu de-a sila. Întîmplarea 
o A-nfăptuit ce nu putuse Carlos. 
i La joac-odată mingea ta lovi 
În față pe mătuşă-mea, regina 
Boemiei. Ea a crezut că tu 
f Făcuseşi asta înadins. S-a dus 
fi; La rege și s-a plîns. Și iat-acum 
Că toţi copiii de la curte sînt 
A Chemaţi să spuie cine-i vinovatul. 
y Și regele se jură că amarnic 
E- Va pedepsi această faptă rea, 
Chiar dacă fiul său ar fi făcut-o. 
A Tu tremurai; cînd te-am văzut aşa, 
În fața regelui m-am aruncat 
Și am strigat: «Eu sînt cel vinovat. 
Pe fiul tău acuma te răzbună!» 

POSA 


. 


Ce-ni amintiţi, alteţăl 


CARLOS 


Şi pedeapsa 

S-a-ndeplinit în faţa-ntregii curţi 
Înduioșate. Ca un sclav a fost 
Crun pedepsit prietenul tău Carlos. 
Eu mă uitam la tine. Nu plîngeam 
Și de durere dinții mei scrîşneau. 
Dar nu plingeam. Și sîngele-mi domnesc 
Curgea sub lovituri în chip nemernic. 
Dar nu plîngeam și mă uitam la tine. 

e urmă ai venit și la picioare 
Mi te-ai zvîrlit în lacrimi și mi-ai spus: 
„Mîndria mea acuma e învinsă; 
Cînd vei fi rege am să mă plătesc“ 


POSA 
(îi întinde mîna) 
Da, Carlos. Jurămîntul de copil 
Acuma, ca bărbat, îl înnoiesc. 


Vreau să plătesc. Și poate ceasul meu 
Odată va suna. 


CARLOS 


A şi sunat. 
E vremea să plătești. Nu zăbovi. 
Îmi trebuie iubire. Și o taină 
Cumplită- mi arde pieptul. Dar eu vreau, 
Vreau să ţi-o spun. Pe palida ta faţă 
Citi-voi condamnarea mea la moarte. 
Ascultă-nmărmurit, dar nu răspunde. 
Eu sînt îndrăgostit de mama, 


POSA 
Doamne! 


CARLOS 


Nu! Nu vreau să mă cruți. Vorbeşte! Spune 
Că nu-i pe lumea asta vreo durere 
Care să semene cu-a mea. Vorbeşte. 
Dar tot ce poţi să-mi spui eu bănuiesc. 
Un fiu îndrăgostit de mama lui! 
Moravurile, legile naturii 

Și pravilele Romei, tot condamnă 
Această pasiune. Ce vreau eu 

Lovește groaznic drepturile tatii. 

Știu — şi-o iubesc. Pe calea asia mergi 
La nebunie ori la eșafod. 

Iubesc fără speranţă, pătimaș, i 
Cu spaima morţii și primejdia vieţii. 
Ştiu asta, totuşi o iubesc. 


POSA 
Regina 
Cunoaște-această dragoste? 
CARLOS 
Cum oare 


Puteam să-i spun ceva? Doar e soţia 
Lui Filip și regină; și aici 

Sîntem în Spania. Păzită strașnic 
"De gelozia tatii și-ngrădită 

De eticheta curţii, cum puteam 

De dinsa să mă-apropii fără martori? 
Opt infernale luni s-au împlinit 

"De cînd am fost chemat de tata de la școală, 
De cînd sînt zilnic condamnat s-o văd 
Și mut să fiu într-una, ca mormîntul. 
Rodrigo, sînt opt luni îngrozitoare 

De cînd în pieptu-mi focu-acesta arde. 
De mii de ori mi-a fluturat pe buze 
Cunplita taină și de mii de ori 
S-«ntors mereu în inimă, sfioasă. 
Rolrigo, de-aș fi singur două clipe 
Cu dinsa... 

g POSA 


Vai! Dar tatăl vostru-alteță? 


CARLOS 


De ce mi-aduci aminte iar de dînsul? 
Vorbeşte despre remușcări și spaime, 
Numai de tatăl meu să nu vorbeşti! 


POSA 


Uriţi pe tatăl vostru? 


CARLOS 


Nu! O, nu! 
Eu nu-l urăsc pe tata, dar fiorii 
Și-o spaimă de răufăcător m-apucă 
La numele acesta-ngrozitor. 
Ce pot să fac dac-a stîrpit în mine 
O creștere slugarnică sămînța 
Cea gingaș-a iubirii? Șase ani 
Aveam cînd am văzut întîia oară 
Pe omu-acesta înspăimîntător 
Și care mi s-a spus că-i tatăl meu. 
Era-ntr-o dimineaţă-n care tocmai 
Semnase patru condamnări la moarte. 
lar dup-aceea nu l-am mai văzut 
Decît atunci cînd îmi primeam pedeapsa 
Pentru-o greșeală oarecare... Doamne! 
Simt că mă copleșește-amărăciunea. 
Destul! Destul cu-acestea toate, 

POSA 


Nu! 
Acuma trebui” să vorbiţi, alteţă, 
Căci inima prin vorbe se descarcă. 
CARLOS 
Mult m-am luptat cu mine însumi, mult. 


Cînd garda mea dormea, în miez de noapte, 
De multe ori, plingînd amar, în fața 
Fecioarei prea curate m-aruncam 

Şi mă rugam să-mi dea un suflet simplu! 
Dar mă rugam zadarnic. O, Rodrigo, 
Dezvăluieşte-mi tu enigma asta 

A providenţei. Din atîția taţi 

De ce acesta tocmai mi-a fost dat? 

Iar lui, din mii de fii mai buni, de ce 
I-am fost dat tocmai eu? Natura două 
Firi mai deosebite n-a găsit. 

Cum a putut ea două mari extreme 
Ale-omeneștii firi să le-mpreune 
Printr-o atît de sfîntă legătură? 
Cumplită soartă! De ce e oare-așa? 
De ce doi oameni care se resping 

Se întîlnesc cumplit într-o dorință? 
Tu vezi aici, Rodrigo, două stele 
Vrăjmaşe, care-n lungul mers al vremii 
O dată numai, cutremurător, 

S-ating și se despart pe veșnicie. 


POSA 


Presimt un mare nenoroc. 


CARLOS 

Și eu. 
Ca Furiile iadului m-alungă 
Cumplite visuri. Duhul meu cel bun 

Se lwptă, şovăind, cu negre gînduri. 
Nefeicitu-mi- cuget se tirăște, 

Sucit prin labirintice sofisme 

Și-ajinge-n faţa unei largi prăpăstii... 
Rodrigo dacă uit vreodată — văd 

Din ochii tăi că știi ce vreau să spun — 
Dacă vreodată uit că-i tatăl meu, 

O să-mi mai pese-atunci de rege? 


POSA 
(după o scurtă tăcere) 
Pot 
Să-i fac lui Carlos oare-o rugăminte? 
Orice-aţi avea de gînd, făgăduiţi-mi 
Că n-o să faceţi fără sfatul meu. 
Făgăduiţi? 


CARLOS 


Da! Totul, totul, 
Tot ce prietenia ta îmi cere. 
Voi face cum vei spune. 


POSA 


Suveranul 
Se-ntoarce astăzi în oraș. Nu-i vreme 
Prea multă. Dacă vreţi să staţi de vorbă 
În taină cu regina, nu puteţi 
Decît aicea în Aranjuez. 
Singurătatea locului și felul 
De viaţă mai nestingherit de-aici 
Prielnice-s... 


CARLOS 
Așa speram și eu 


Dar vai, degeaba-mi fu speranţa. 

POSA 

Nu! 
Eu chiar acum mă-nfățişez la dinsa. 
Dac-a rămas aceeaşi ca la curtea 
Lui Henric şi în Spania, atunci 
Mă va primi deschis şi sincer. Dacă-i 
Citesc în ochi speranţele lui Carlos 
Și văd c-ar vrea această întîlnire 
Şi dacă doamnele-i nu sînt de față... 


CARLOS 


Cele mai multe sînt de partea mea; 
Din ele mai cu seamă Mondecar; 
Băiatul ei mi-e paj. 


POSA 
j Cu-atît mai bine. 
Atunci, alteţă, fiți pe-aproape, gata 
La semnul meu îndată să veniţi. 


CARLOS 
Da, du-te și grăbește-te. 


POSA 
Nu vreau 
Să ntirzii nici o clipă. Decis alteță, 
La revedere, în curînd. 
(Pleacă fiecare în altă ee] 


SCENA 3 


Curtea reginei, din Aranjuez. 
O grădină cu o alee, în apropierea pavilionului 
reginei. 
Regina, ducesa de Olivarez, prințesa de Eboli şi 
marchiza de Mondecar vin pe alee. 

REGINA 
(către marchiză) 


Stai lingă mine, Mondecar. Prinţesa 
Cu ochii ei voioși m-a necăjit 
Într-una toată dimineaţa asta. 
De-abia își poate-ascunde bucuria 

Că pleacă de la ţară. 


EBOLI 


Maiestate, 
E drept, mă bucur că revăd Madridul. 


MONDECAR 


Şi maiestatea voastră nu? Atît de greu 
Vă despărțiți acum de-Aranjuez? 


REGINA 


Da... cel puţin de locurile-acestea. 

Aici sînt parcă-n lumea mea. Mi-e drag 
Să stau aici. Natura cîmpenească, 
Prietena copilăriei mele, 

Mă-ntîmpină cu blinde adieri. 

Găsesc aici copilăreşti petreceri 

Și aerul iubitei mele Franţa. 

Să nu-mi luaţi în nume de rău asta. 
Pe toţi ne trage inima mereu 

Spre patrie. 


EBOLI 


Dar nu vedeţi ce triste 
Și singuratice-s. aceste locuri? 
Sîntem aici chiar ca la mănăstire. 


REGINA 


Ba dimpotrivă cred. Madridu-i trist... 
Ducesa noastră oare ce ne spune? 

DUCESA DE OLIVAREZ 
Eu, maiestate, știu că-i obiceiul 
„Să stăm aici o lună, și o lună 
La Prado, iară iarna la palat. 
A fost așa de cînd sînt regi în Spania. 
REGINA 
Ducesă, ştiţi că eu am renunțat 
Să mai discut ceva cu dumneavoastră. 


MONDECAR 


Și în Madrid ce bine-o să petrecem! 
Se fac în Plaza Mayor, pentru-o luptă 
Cu tauri, pregătiri. Ni s-a promis 
Și-un autodafe. 


„REGINA 


Ni s-a promis! 
Așa Pete blînda mea marchiză? 


MONDECAR 


Și de ce nu? Vedem cum ard de vii 
Doar niște eretici! 


REGINA 
Sper că prinţesa 
„De Eboli gîndeşte altfel. 
EBOLI 
Eu? 


Din suflet rog pe maiestatea voastră. 
Să nu mă caca dă o mai rea creștină 
Decît marehiza Mondecar. 

REGINA 
Ah, dal 


litasem unde sînt... Dar ce vorbeam? 
Vorbeam de viaţa noastră-aici la ţară. 
(e repede-a trecut și luna asta! 
Credeam că mă va bucura mai mult 
Șederea mea pe locurile-acestea 

Dar ce sperasem totuși n-am găsit, 
Așa-i cu orișice speranţă oare? 

Nu pot de loc să aflu care-anume 

Dintre dorinţe nu s-a-ndeplinit. 


OLIVAREZ 


Prinţesă Eboli, nu ne-aţi spus încă 
De are Gomez vreo speranţă și 
Dacă veţi fi-n curînd mireasa lui. 


REGINA 
Da, bine că mi-aţi amintit, ducesă. 
(Către prinţesă.) 


Am fost rugată să vorbesc, dar nu știu 
Într-adevăr ce pot să spun. Bărbatul 
Pe care i l-aş hărăzi prinţesei 

Ar trebui să fie un om vrednic. 


OLIVAREZ 


Așa şi este chiar, om foarte vrednic; 
Și e ştiut că suveranul nostru 
I-a dăruit înalta sa favoare. 


REGINA 


Asta-l va face foarte fericit. 
Noi” însă vrem să știm dacă el poate 

Mubi şi poate fi iubit... Prințesă, 
Eu asta te întreb. 


i EBOLI 
(stă cîteva clipe tăcută și încureată cu ochii în 
pămînt, apoi cade la picioarele reginei) 
TA Regină bună, 
-= Fiți milostivă și nu mă lăsaţi 
Să fiu o jertfă. 


REGINA 


Jertiă? Nici nu vreau 
„Să ştiu mai mult. Ridică-te. E-o soartă 
 Amarnică și grea să fii jertfit. 
Te cred. Ridică-te. E mult de cînd 
Ai refuzat pe conte? 


EBOLI 
AE ridicîndu-se) 
O, de mult, 
De-atunci sînt luni de zile. Prinţul Carlos 
Era la studii.. i 


REGINA 
(tresare şi o priveşte cu atenţie) 
Nu te-ai intrebat 
Din ce pricină oare? 


EBOLI 
(cu o oarecare tulburare) 
RR Maiestate, 
Nu vreau cu nici un preţ și niciodată 
Din mii şi mii de pricini. 
REGINA 
(cu gravitate) 
Una numai ` 


Şi e prea mult. Nu-l preţuiești. Mi-ajunge. 
Și-acuma să vorbim de altceva. 
(Către celelalte doamne) 


Azi, încă n-am văzut-o pe infanta. 
Marchiză, adu-mi-o, te rog, aici. 


OLIVAREZ 


(se uită la ceas) 


Dar nu e ceasul încă, maiestate. 


REGINA 


Nu-i ceasul cînd am voie să fiu mamă? 
Îmi pare rău. Vedeţi să nu uitaţi 
Să m-anunţaţi cînd va suna... 


(Un paj intră şi vorbeşte încet ducesei de Olivarez, 
care se întoarce apoi căire regină.) 


OLIVAREZ 
Marchizul 
De Posa, maiestate... 
REGINA 
Posa? 
OLIVAREZ 
Da. 


Din Franţa și din Țările de Jos 
Sosește-acum și cere-ngăduinţa 
Să înmiîneze cîteva scrisori 

De la regenta-mamă. 


REGINA 


Asta-i voie? 


39 


OLIVAREZ 
(pe ginduri) 
În protocolul meu nu se vorbește 
De cazu-acesta unic cînd un grande 
De Spania venind de la o curte 
Străină cu-o scrisoare o-nmînează 
Reginei în grădină. 
REGINA 
Foarte bine. 
lau eu asupra mea orice pericol. 
OLIVAREZ 
Atunci cer voie maiestăţii voastre 
Să mă retrag... 
REGINA 


Veţi face cum veţi crede, 
Ducesă. 


(Ducesa pleacă. Regina face semn pajului, care 
iese imediat.) 


SCENA 4 


f ina prințesa de Eboli, marchiza de Mondecar: 
marchizul de Posa. 


REGINA 
Fii binevenit, 
Marchize, pe pămîntul spaniol. 
POSA 


De care n-am spus încă niciodată, 
Cu-atîta bine-ndreptăţită fală 
Cum spun acum, că-i țara mea. 

REGINA 
(către cele două doamne) 


Marchizul 

De Posa, care-ntr-un turnir la Reims 
Cu tatăl meu a rupt o lance și 
Culoarea mea de trei ori a purtat-o 
Învingător. Din națiunea lui 
El cel dintii mi-a dat prilej să simt 
Ce glorie-i să fii regina Spaniei. 

(Către marchiz.) 
Cînd cea din urmă oară ne-am văzut, 
La Luvru, cavalere, v-aţi fi spus 
Că în Castilia îmi veţi fi oaspe? 


POSA 


Nu, maiestate, căci nu mă gindeam 
Că de la Franţa noi vom cîştiga 
Un preţios odor, singurul care 

i rămăsese și i-l mai rîvneam. 


REGINA 


Ce spaniol trufaș! „Singurul care 
Îi rămăsese“... Şi-asta unei fiice 
A casei de Valois! 


POSA 


Da, maiestate! 
Pot spune asta, pentru că acum 
Sînteţi a noastră. 


REGINA 


După cum aud, 
Aţi avut drum prin Franţa. Ce-mi aduceţi 
Din partea veneratei mele mame 
Și de la mult iubiții fraţi ai mei? 

POSA 
(ii dă scrisorile) 


„Regina mamă e bolnavă. N-are 
În lumea asta altă bucurie 
Decît să știe doar că fiica ei 

S Pe tronul Spaniei e fericită. 


REGINA 


Cum să nu fie oare amintindu-și 
De-atîtea rude scumpe; amintindu-și 
De-atîtea... Cavalere, cred c-aţi fost 
Prin multe ţări şi pe la multe curți 
Și-aţi cunoscut tot felul de-obiceiuri. 
Acum se spune că v-aţi hotărît 

Să staţi în ţară și să fiţi un prinţ 

Mai mare între zidurile“ voastre 

Ca regele pe tron... Un filozof 

Și un om liber!... Mă-ndoiesc profund 
Că viaţa din Madrid o să vă placă... 
E foarte multă... liniște-n Madrid. 


f POSA 
$ Mai multă chiar decît îi trebuieşte 
Europei ca să fie mulțumită. 


REGINA 


Așa aud și eu... Am cam uitat 
De treburile-acestei lumi; păstrez 
Aproape numai amintirea lor. 


(Către prinţesa de Eboli.) 


Prinţesă Eboli, uite-o zambilă. 
N-ai vrea cumva să mi-o aduci? 


(Prinţesa de Eboli se duce. Regina către marchiz, 
cu o voce mai scăzută.) 

Marchize, 
De nu mă-nșel, sosirea dumitale 
A mai înveselit pe cineva 
Aici la curte. 


POSA 


Da. Am întîlnit 
Un om mîhnit pe care-n lumea asta 
Nu l-ar înveseli decît... 


(Prinţesa se întoarce cu floarea.) 


EBOLI 


Marchizul 
Care-a văzut atîtea ţări străine 
Desigur ne va spune o mulțime 
De lucruri minunate. 


POSA 


Negreșit. 
Să caute-aventuri e datoria 
Oricărui cavaler și cea mai sfîntă-i 
Să apere pe doamne. 
MONDECAR 
De giganţi! 
Acuma nu mai sînt giganţi. 


POSA 


Puterea 
Asupritoare este un gigant 
Pentru cei slabi. 


REGINA 


Ce spune cavalerul 

E-adevărat. Mai sînt giganţi pe lume 
Dar nu mai sînt pe lume cavaleri. 


POSA 


Cînd mă-ntoreeam din Napoli, am fost 
De faţă la o tristă întîmplare 

La care-am fost și er părtaş prin siîntul 
Prieteniei legămînt. Și dacă 

Nu mi-ar fi teamă c-am s-o plictisesc 
Pe maiestatea voastră... 


REGINA 


Am de-ales? 
Vedeţi, prinţesa nu-și mai află locul 
De curiozitate. Povestiţi. 
Și mie-mi place să ascult istorii. 


POSA 


Două familii nobile-n Mirandola, 
Sătule de o lungă dușmănie 
Păstrată de la Guelfi şi Ghibelini 
De-a lungul veacurilor, hotărîră 
Prin blînde legături de înrudire 
Să se unească și să se împace. 
Fernando, aşadar, nepot de soră 
Al falnicului Pietro, și Matilda, 
Frumoasa fiic-a lui Colonna, fură 
Sortiţi să-ncheie-această legătură. 
Natura niciodată două inimi 

Mai potrivite una pentru alta 

N-a zămislit. Și n-a fost niciodată 
Mai fericit-alegere. Fernando 
Logodnica-și văzuse pîn-atunci 
Doar în portret. Și se-ntreba cu grijă 
De-i oare chiar așa cum o arată 

Portretul, căruia speranța lui 

in flăcarata mai că nu-ndrăznea 

Să-i dea crezare. Și acum, în Padova, 

Unde era la studii, aștepta 

Cu nerăbdare fericita clipă 

Cînd va putea, căzîndu-i la picioare, 

Să-i spuie-ntiia oară c-o iubește. 
(Regina devine mai atentă. După o scurtă pauză, 
marchizul continuă povestirea adresîndu-se, atit 
citi îi îngăduie prezența reginei, mai mult prinţesei 


de Eboli.) 


În vremea asta iată că soţia 

Lui Pietro moare. Și cu tineresc 
Avînt, bătrînul soarbe ce se spune 
Despre Matilda. Vrea s-o vadă. Vine. 
O vede. O iubește. Pasiunea 
Sugrumă slaba voce a naturii. 

Şi unchiul ia nepotului logodnica 
Şi-şi consfinţește furtul la altar. 


REGINA 


Ce face-atunci Fernando? 


POSA 


Neștiind 
De- această groaznică schimbare, pleacă 
Pe- -aripile iubirii la Mirandola. 
Spre seară calu-n goană îl aduce 
La porți. Aude un bacantic vuiet 
De dansuri și de muzici în palat. 
În grabă urcă treptele și iată 
Că-n sala nunţii vede printre oaspeţi 
Pe Pietro-n fruntea mesei. Lîngă dînsul 
E îngerul la care nopţi de-a rîndul 
Fernando a visat și care-n visu-i 
N-a fost nicicînd atît de strălucit. 

„Dintr-o privire vede tot ce-a fost 
Al lui şi ce-a pierdut pe totdeauna, 
EBOLI 


Nefericit Fernando ! 


REGINA 


£ Cum? Povestea 
„S-a isprăvit, marchize? O- ncheiere 
Tot trebuie să aibă! 
| POSA ` 

RA i Nu, nu încă. 

REGINA 
Ne-aţi spus doar că Fernando vi-i prieten! 
| POSA 

„Da, cel mai scump. 
EBOLI 


Atunci urmaţi, vă rog, 
„Urmaţi cu povestirea, cavalere! 


POSA 


„E foarte tristă și-amintirea ei 
Mă doare. Daţi-mi voie să nu spun 
Cum se încheie. 

(Toţi tac.) 


REGINA 
(se întoarce către prințesa de Eboli) 
Cred că în sfîrșit 

Am voie-acum să-mi strîng copila-n braţe. 

Prinţesă, adu-mi-o, te rog. 
(Prinţesa iese. Marchizul face semn unui paj care 
stătea în jund şi care dispare imediat. Regina des- 
chide scrisorile pe care i le-a dat marchizul şi pare 
miraiă cilindu-le. În vremea asta, marchizul vor- 
beşte:in şoaptă cu marchiza de Mondecar. Regina a 
cilit scrisorile şi se întoarce întrebătoare către Posa.) 

N-aţi spus 
Nimic despre Matilda. Poate ea 
Nu știe ce mult suferă Fernando. 


POSA 


În inima Matildei nimeni încă 

N-a izbutit să vadă ce se-ntîmplă. 

Dar sufletele mari în taină sufăr. 
REGINA 


Priviţi în jur? Pe cine căutaţi? 


POSA 


Tot mă gîndesc ce fericit ar fi 
Un om al cărui nume nu-l pot spune 
De-ar fi în locul meu. 


REGINA 


A cui e vina 
Că nu-i aici? $ 


POSA 
(cu putere) 


Cum? Pot să îndrăznesc 
Să cred tot ce-aş dori? Oare-ar găsi 
Iertare dacă ar veni acum? 

REGINA 
(speriată) 
Acum, marchize, acum? Ce vrei să spui? 


POSA 


Oare-ar putea să spere? 


REGINA 


(tot mai tulburată) 


Mă-nspăimînţi, 
Marchize... „Cred că n-o să vie... 


POSA 
Iată-l. 


SCENA 5 


Regina, Carlos. 
„Marchizul de Posa şi marchiza de Mondecar se 
retrag în fund. 


CARLOS 
(îngenunchind în faţa reginei) 
O, iată în sfîrșit sosită clipa, 
Pe care-atîta vreme am dorit-o, 
Cînd pot s-ating această mînă scumpă! 


REGINA 


Ce îndrăzneală... Şi ce nebunească 
Surprindere... Ridică-te, te rog. 
„Ne vede lumea. Curtea mea e-aici. 


CARLOS 


Nu mă ridic. Vreau veşnic în genunchi 

Să stau aici ca fermecat, să prind 
În locu-acesta rădăcini. 


REGINA 
Nebun! 


Ce cutezanţă, datorită numai 
Bunăvoinţei mele! Nu-ţi dai seama 

Că vorbele acestea îndrăzneţe 

Le spui reginei, mamei? Nu-ţi dai seama 
Că regelui chiar eu... chiar eu voi spune 
Aceasta... 


CARLOS 


Chiar dac-aş muri, nu-mi pasă! 
Pot să mă duc de-aici la eşafod. 
O clipă petrecută-n paradis 
Cu moartea nu-i de loc prea scump plătită! 


REGINA 


Și-atunci regina ta?... 


CARLOS 
(se ridică) 
O, doamne! Plec... 

Da, trebuie să plec numaideciît 
Odată ce-mi ceri asta! Mamă! Mamă! 
Ce groaznic joc cu mine joci! Un semn, 
O şoaptă, o jumătate de privire 
mi poruncesc să mor sau să trăiesc. 
Ce vrei cu mine să se mai întîmple? 
Ce lucru oare-a mai rămas pe lume 
Pe care nu ţi l-aș aduce jertfă 
Dac-ai dori? 


REGINA 


Să fugi de-aici! 

CARLOS 
m 
O, doamne! 
REGINA 


Atîta numai eu îţi cer cu lacrimi: 

Să pleci pîn? nu vin doamnele, să pleci 
Pîn” nu vin temnicerii mei să vadă 

Că sîntem împreună şi să spună 
Tatălui tău! 


CARLOS 


Nu! Soarta mi-o aştept 
Aicea, fie viață, fie moarte. 
De-aceea oare pusu-mi-am eu toate 
„-Speranţele în clipa asta care 
“Mi-ai dăruit-o între patru ochi, 
Pentru ca niște-nchipuiri deșarte 
Să mă alunge? Nu, regină. Lumea 
În jurul polilor se va-nvîrti 
De sute şi de mii de ori, norocul 
„Acesta însă nu va mai veni. 


4 REGINA 


Și nici nu trebuie în veci să viel 
„Netericite! SA vrei de la mine? 


; CARLOS 
- Regină! M:am luptat cu mine însumi 
"Așa cum nici un om nu s-a luptat. 


Mi-e martor cerul. Totul în zadar! 
Curajul meu s-a dus! Şi sînt răpus! 


REGINA - 


Nu! Pentru liniştea mea, taci,'o, taci! 

CARLOS 


Erai a mea; în faţa lumii, mie 
De două tronuri mari făgăduită, 
De cer și de natură hărăzită. 

Și Filip, Filip, el mi te-a răpit! 


REGINA 
E tatăl tău! 


CARLOS 
Și soţul tăul 


REGINA 


Cel care 
Drept moștenire-ţi va lăsa regatul 
Cel mai frumos din lume. 


CARLOS 
Și pe tine 
Drept mamă! 


REGINA 


Dumnezeule | Ce spui? 


CARLOS 


Dar știe oare ce bogat e? Are 

El inimă s-o simtă pe a ta? 

Nu, nu mă tîngui. Vreau să uit acum 
Ce fericit puteam să fiu cu tine 
De-aş ști că el e fericit. Dar nu e! 
Și-acesta-i chinul iadului, cumplit! 
Nu-i fericit, nu va fi niciodată, 

Tu mi-ai luat cu sila paradisul 

Și l-ai zdrobit în braţele lui Filip. 

REGINA 


Ce gînd îngrozitor! 
CARLOS 


O! știu prea bine 
Cine:a urzit căsătoria asta. 
Știu cum iubește Filip, cum te-a luat! 
Ce ești tu în acest regat? Ascultă 
Regentă? ! Nu! Dacă ai fi regentă 
Cum ar putea să mai ucidă Alba? 
Şi Flandra-n sînge nu și-ar apăra 
Credinţa. Eşti lui Filip tu soţie» 
Nu, nu pot crede. O soţie este 
Pe inima bărbatului stăpînă.: 
A cui e însă inima lui Filip? 
Și dac-un gest mai gingaş poate-i scapă 
El repede-l socoate că nu-i vrednic 
De sceptrul lui, de părul lui cărunt, 


REGINA 


Dar cine-ţi spune oare că aș fi 
Nefericită? 


“CARLOS 


Inima mi-o spune, 
Fiindcă simte cît de fericita, 
Ai fi cu mine. 


REGINA 


Ce-ncrezut mai ești! 
Dar dacă inima mea spune altfel? 
Și dacă dragostea lui Filip, plină 


` De-adînc respect și ochii lui vorbind 


În limba mută a privirilor 
Mă mișcă mult mai mult că elocvența 

Cutezătoare-a fiului său mîndru? 
i Și dacă stima unui om în vîrstă... 


CARLOS 


“Atunci, e altceva... Atunci... mă iartă. 
Eu nu știam că îl iubeşti pe rege. 
REGINA 


Vreau să-l respect şi-mi place să-l respect. 


CARLOS 
lubit-ai-tu vreodată? 
REGINA 


Ce-ntrebare ! 


CARLOS 


lubit-ai tu cîndva? 
REGINA | 
... Nu mai iubesc. 
CARLOS 

Te-oprește, inima sau jurământul? 
REGINA 


Te rog să pleci. Te rog să nu mai vii 
Cu astfel de cuvinte niciodată. 


» CARLOS 
Te-oprește inima sau, jurămâîntul? - 

REGINA 


M-opreşte datoria... Dar de ce 
Această tristă cercetare-a sorții 
La cate trebuie să ne supunem? 


pisi CARLOS a ; 


Să ne supunem? Trebuie? 


REGINA 
Ce vrei 
Să spui cu tonu-acesta grav, solemn? 


Să CARLOS 
Atîta: Carlos nici nu se gîndeşte 
Supus s-asculte glasul datoriei 
Cînd poate să-și arate dîrz voinţa. 
El nici nu se gîndeşte să rămînă 
"Cel mai nefericit om din regat 
" Cînd ar putea doar să răstoarne legea 
Ca să ajungă cel mai fericit. 
z $ 
REGINA 


Pricep eu bine? Tot mai speri? Cutezi 
Să speri cînd totul, totul e pierdut? 


"CARLOS 
Numai pe morţi eu îi socot pierduţi. 
REGINA 


“La mine speri s-ajungi? La mama ta? 


(Se uită lung şi păirunaător la el. Apoi gravă şi 
demnă.) 

Și de ce nu? O! nou alesul rege 

Mai mult chiar poate... Poate-orînduiala 
Unui defunct s-o nimicească-n foc, 
Portretele să i le slarme, chiar 

Mumia mortului — cine-l opreşte? — 
Din tihna ei de la Escurial 

S-o scoată iarăși la lumina zilei 

Și pîngărita-i pulbere s-o ia 

Si-n cele patru vînturi s-o arunce 
Și-apoi, pentru ca vrednic să sfîrșească... 


CARLOS 


O, nu mai spune, pentru dumnezeu! 


REGINA 


Și-apoi cu mama lui să se însoare. 


CARLOS 


Fiu blestemat! 

(Stă o clipă cu ochii ţintă în gol.) 

Da! S-a sfîrșit! Acuma 

E gata tot. Văd limpede tot ceea 
Ce pîn-acum mi-era nelămurit. 
O, te-am pierdut, pierdut, pierdut 
Pe veșnicie. Sorţii au căzut. 
Pe veci pierdută! O! în sentimentul 
Acesta-i iadul! Iad ar fi și dacă 
Ai fi a mea! Vai, nu mai am putere 
Și nervii mei încep să se destrame! 


REGINA 


Sărmane, scumpe Carlos! Simt adînc, 
Simt nemaipomenita ta durere 
Ce inima ţi-o roade. Fără margini, 

Ca dragostea, ti-i chinul. Fără margini 
Ar fi și gloria de-a ţi-l învinge. 
Încearcă s-o cîştigi ca un erou, 
Răsplata-i demnă de-un viteaz ca tine, 
Tu, în al cărui suflet se adună 
Virtuţile atîtor regi strămoşi. 

Fii curajos, o! nobil prinț!... Nepotul 
Marelui Carol prinde dîrz să lupte 
Acolo unde alții, slabi, se-opresc. 


CARLOS 


E prea tîrziu! 


REGINA 


Să fii bărbat? O, Carlos, 
Virtutea noastră-ntr-adevăr e mare 

Cînd inima din pricina-i se rupel 
Destinul sus te-a aşezat, mai sus 

Ca milioane de alţi frați de-ai tăi. 

Te-a părtinit, ţi-a dat tot ce-a luat 

De la ceilalţi. Și mulţi acum se-ntreabă: 
„Demn a fost el să fie prețuit, 

Din sînul mamei chiar, mai mult decît, 
Noi, ceilalţi muritori?“ Curaj! Fii vrednic 
De bunătatea cerului! Fii vrednic 

De-a sta în fruntea lumii și jertfește 
Ceea ce nimeni încă n-a jertfit. 


CARLOS 


Pot asta, da! Putere uriașă 
Am ca să te cîştig, nu să te pierd! 


REGINA 


Mărturiseşte, Carlos, că sfidarea 
"Și ciuda și trufia te îndeamnă 

Spre mama ta cu-atita foc. Iubirea 
Şi inima pe care mi-o jertfești 
Este-a imperiilor peste care 

Ai să domnești cîndva. Deci risipeşti 
Averea dată ţie spre păstrare. 
“Iubirea-i marea ta dregătorie. 
Dar pîn-acum greșit s-a îndreptat 
Spre mama ta. Îndreaptă-ţi-o mai bine 
Spre viitoarele-ţi imperii. Simte 

În loc de ghimpii cugetului rău 
Plăcerea de-a fi zeu! Elisabeta 

A fost iubirea ta dintii. A doua 

Să fie Spania! Ce bucuroasă 

Voi fi, o, scumpe Carlos, să fac loc 
Acestei noi iubite mult mai bune. 


CARLOS 
(se aruncă, copleşii de emoție, la picioarele ei) 
Ce suflet mare ai! Așa voi face. 


- Voi face tot ce-mi ceri. Va fi cum vrei. 


(Se ridică.) 

În mîna providenţei sînt și jur... 
ți jur, îţi Jur pe veșnicie că... 
O, doamne, nu! Jur veşnică tăcere 

Dar veșnică uitare, nul 


REGINA 


Cum pot 
Să cer lui Carlos ceea ce nici eu 
Nu sînt în stare... 


POSA ` ; 
(vine repede pe alee) 
Regele! 
REGINA 
O, doamne! 

POSA 
Plecați- de-aici, numaidecit! Plecaţi, 
Alteță! 


X REGINA, 


Bănuiala lui ar fi 
Cumplită dacă te-ar vedea... 


CARLOS 
Nu plec! 
i REGINA 
Şi cine-atunci va fi jertfit? 
CARLOS 
(trăgindu-l pe marchiz de braț) 
Plecăm | 


Rodrigo, hai! 
(Pleacă şi se întoarce imediat.) 


Ce pot să iau cu mine? 


REGINA 
Prietenia mamei. 
CARLOS 
Prietenie! Mamă! ` 
REGINA 
Şi-aceste lacrimi care vin din Flandra. | 


(Îi dă cîteva scrisori. Carlos şi Posa ies. Regina se 

uită neliniştită să vadă unde îi sint doamnele care 

nu se zăresc nicăieri. Face un pas către fundul 
scenei. Intră regele.) 

SCENA 6 
Regele, regina, ducele de Alba, contele de Lerma, 


Domingo, ctieva doamne şi cîțiva granzi, care rămîn 
deoparte. 


REGELE 
(se uită mirat împrejur şi o clipă nu spune nimic) 


Ce văd? Ce-i asta? Singură aici? 
Cum? Nici o doamnă nu te însoțește? 
Mă miră... Unde-s doamnele și curtea? 


REGINA 


Slăvite soţ, te... 


REGELE 


Singură? De ce? 
(Către suită.) 
De-această grea, de neiertat greșeală 
Să mi se dea întocmai socoteală. 
Cu protocolul cine-i la regină? 
Al cui e rîndul astăzi s-o servească? 


REGINA 


O, soţul meul să nu fii supărat. 
A mea e toată vina! Pe prinţesa 
De Eboli eu însămi am trimis-o. 


REGELE 
-De ce-ai trimis-o? 
REGINA 


Ca să cheme doica. 
Voiam s-o iau în braţe pe infanta. 

REGELE 


Și pentru asta a plecat suita? 
Aceasta scuză doar pe-ntiîia doamnă. 
Dar undesa fost a doua? 


MONDECAR 


(care în vremea asta s-a întors şi s-e amestetăi 
printre celelalte doamne, iese în față) 


Maiestate, 
Simt că sînt vinovată... 


REGELE 


De aceea, 
Vă hărăzesc un timp de zece ani 

Să meditaţi, departe de Madrid, 

La toate-aceste lucruri, pe-ndelete. 


(Marchiza se retrage cu ochii înlăcrimaţi. Tăcere 
generală. Toți cei de fată se uită consternaţi la 
regină.) 


REGINA 


Pe cine plîngi, marchiză? 
(regelui) 


Dacă eu, 

Slăvite soţ, greşit-am cu ceva, 
Atunci coroana-acestei ţări, pe care 
“Nu mi-am dorit-o, ar fi trebuit 

Să nu mă facă să mă înroșesc. 

E-o lege-n ţara asta care cheamă 
Pe fiicele de regi la judecată? 

n Spania doar paza ocrotește 
Femeile? Le apără un martor 

Mai bine chiar decît virtutea lor? 
Și-acum, iertare, soţul meu! Nu sînt 

Deprinsă să dau drumu-n lacrimi celor 
Ce m-au slujit cu bucurie. Mondecar! 
(Îşi scoate cingătoarea şi o dă marchizei.) 
L-ai supărat pe rege, nu pe mine. 

la de la mine amintirea asta; 

Un semn al clipelor de-acuma. Du-te. 
Greşeala dumitale nu-i greșeală 

Decît în Spania. În Franţa mea 
Cu bucurii se şterg astfel de lacrimi. 


(Se sprijină de marea maestră de ceremonii şi-şi 


acoperă faţa.) 
Ah! Totdeauna îmi aduc aminte 
Că-n Franţa era altfel! 


REGELE 
(cu oarecare emoție) 
Dar se poate 
Ca o mustrare a iubirii mele 
Să te jignească şi-un cuvînt, pe care 
Pe buze mi l-a pus cea mai duioasă 
Îngrijorare, să te tulbure? 
(Se întoarce către nobili.) 
Vasalii tronului îmi sînt de faţă! 
Mi-a copleșit vreodată somnul ochii 
Fără să număr, seară după seară, 
Cum bate inima popoarelor 
Din cele mai îndepărtate 
Unghere ale-mpărăţiei mele? 
Mai mare grijă să am eu de tron 
Decît de soaţa sufletului meu? 
Căci de poporul meu răspunde spada-mi 
Și... ducele de Alba. De iubirea 
Soţiei mele numai ochii mei. 


REGINA 


De te-am jignit cumva, o! soţul meu... 

REGELE 


Se spune pretutindeni că sint omul 
Cel mai bogat din ţările creştine. 
N-apune soarele în statul meu. 
Dar toate-acestea le-a avut la Fel 
Și altul înaintea mea și toate 

Au să le aibă după mine alţii. 

Pe cînd ce am aici e bunul meu. 
Ce are regele-aparţine soartei. 
Elisabeta numai e-a lui Filip. 
Aici e punctul unde-s muritor. 


REGINA 


“Ţi-a teamă? 


REGELE 


O! De părul meu cărunt? 
Cînd am purces odată să mă tem 
Am şi-ncetat de-a mă mai teme. 


(Către nobili.) 


Număr 
Curtenii... Cel dintîi din ei lipseşte. 
Infantul meu, don Carlos, unde-i? 


(Nimeni nu răspunde.) 


Carlos 
De la o vreme mă cam necăjește. 
De cînd s-a-ntors de la înalta școală 
De la Alcala, parcă se fereşte 
De mine. Are sîngele fierbinte; 
De ce privirea lui e-atît de rece? 
Purtarea lui atît de măsurată 
Și de solemnă? Cu luare-aminte 
Să fiţi mereu. De veghe staţi! 

DUCELE DE ALBA 


Eu staul 
Cit bate-o inimă sub zaua asta 
Don Filip poate liniștit să doarmă. 
Ca heruvimul la intrarea-n rai 
Stă ducele de Alba lîngă tron. 


LERMA 


Pot să-ndrăznesc, cu toată umilinţa, 

Să contrazic pe cel mai înţelept 

Din regi? Slăvesc prea mult și prea adînc 
Pe suveranul nostru ca să pot 

Pe fiul său să-l judec cu asprime. 

De sîngele-i fierbinte, da, mi-i teamă, 

De inima lui, nu! 


REGELE 


Conte de Lerma, ` 
Vorbești cum trebuie ca să-l îndupleci 
Pe tatăl lui don Carlos. Însă reazem 
Al regelui e ducele de Alba... 
Atât, 


(Se întoarce spre suită.) 


Și-acum plec la Madrid. Mă cheamă 
Regala-mi slujbă. Ciuma ereziei 
Se-ntinde molipsindu-mi tot mai tare 
Popoarele. Răscoala crește-n Flandra. 
Nu-i vreme de pierdut. Și un exemplu 
Cumplit va converti pe rătăciţi. 

Chiar mîine eu voi face jurămîntul 
Cel mare-al regilor creștinătății. 
Va fi o judecată fără seamăn. 
Întreaga curte e solemn poltită. 


( Pleacă conducind pe regină. Ceilalţi îl urmează.) 

SCENA 7 


Don Carlos, cu nişte scrisori în mină si arhi? 
de Posa vin din direcții diferite. 


CARLOS 


M-am hotărît. Va fi salvată Flandra. 
Ea vrea — şi asta mi-i destul. 


POSA 


O clipă 
Nu-i de pierdut. Căci ducele de Alba 
Se zice c-a și fost de pe acum 
Numit guvernator. . 


CAR LOS 


Chiar mîini voi cere 
Audienţă tatii. Și voi cere 
k Această slujbă pentru mine. Este 
; Întîia rugăminte ce i-o fac. 
ju: Nu poate să refuze. El de mult 
Mă vede în Madrid cu neplăcere. 
i Ce bun prilej ca să mă-ndepărteze ! 
uA Și-apoi — mai trebuie să-ți spun, Rodrigo — 
Sper chiar mai mult. Poate voi izbuti 
-A Ca între patru ochi cu el să-i capăt 
Din nou bunăvoința. Niciodată 
} N-a auzit el vocile naturii 
A Și-acuma vreau să văd, Rodrigo, dacă 
P Le poate asculta prin gura mea. 


POSA 


Acuma, în sfîrşit, l-aud pe Carlos 
Al meu. Acum sînteţi din nou voi înșivă, 

SCENA 8: 


Aceiaşi, contele Lerma. 


LERMA 
Monarhu-a părăsit Aranjuezul 
Şi eu am ordin... 
CARLOS 
y Bine, conte Lerma. 
Îndată plec şi eu. 
POSA 


(vrea să plece; ceremonios) 
Alteța voastră 
Mai are a-mi împărtăși ceva? 


CARLOS 


Nu, cavalere. Vă doresc s-ajungeţi 
Cu bine la Madrid. Și îmi veţi spune 
Acolo încă multe despre Flandra. 
(Către Lerma, care aşteaptă.) 
Îndată vin şi eu. 
(Lerma pleacă.) 


SCENA 9 


Don Carlos, Posa. 


CARLOS 


i Te-am înţeles. 
Îţi mulțumesc. Constrîngerea aceasta 
E bună cînd e-al treilea de faţă. 

Nu sîntem fraţi? Această mascaradă 
A rangului să fie-n viitor i 
Din legătura noastră izgenită | 

Să-ţi spui câ amândoi ne-am întilnat 
Cu măști pe față la un bal. Lu-n haine 
De selav iar eu în purpură. Atâta 

Cît tine balul să păstrăm minciuna, 
Jucînd un rol, ridicol de serioşi, 

Spre-a nu trezi mulțimea amețită. 
Dar eu prieteneşte îţi fac semn 

Prin mască, tu în.treacăt îmi stringi mîna, 
Și ne-nţelegem. 


POSA 


| ' Visu-i minunat | 
Dar oare va dura? E sigur Carlos 
De el pină-ntr-atîta-ncit ispita 

| Neţărmuritei maiestăți s-o-nfrunte? 
DN: Căci va veni o zi... o zi în care 

pi Acest eroic gînd — să știți, alteță — 
O să vă pună la o grea-ncercare. 
Don Filip moare. Carlos moștenește 
Împărăţia cea mai mare din 
Creștinătate. Între el și oameni 

Se cască o prăpastie adîncă. 

Și, azi e zeu cel care ieri fu om. 
Acuma nu mai are slăbiciuni. 
Îndatoririle eternității 

Îi amuţesc simţirea. Omenirea 

— O vorbă încă mare pentru el — 
Se vinde singură şi se tîrăște 

În faţa idolului. Mila lui 

Se stînge-o dată cu durerea lui. 
Virtutea lui în voluptăţi se stoarce. 
Peru-i dă aur pentru orice pofte. 
Și doarme îmbătat în raiu-acesta 
Pe care selavii lui l-au înjghebat. 

Divinitatea lui dureaz-atita 

Cit îi durează visul. Vai de-acela 
Ce-ar vrea prietenește să-l trezească. 
Ce-ar face-atunci Rodrigo? Prietenia 
Are curaj; bolnava maiestate 

Nu suferă cumplitele ei raze! 

N-aţi izbuti, alteţă, să răbdaţi 
Curajul cetăţeanului, nici eu 
Mîndria regelui. 


CARLOS 


Tablou-acesta 
Al suveranului, cum îl faci tu, e groaznic 
Şi-adevărat. Te cred. Dar către viciu 
Numai plăcerea sufletu-l deschide. 
La douăzeci și trei de ani eu sînt 
Curat. Ce alţii înaintea mea 
Au risipit în voluptăţi, vigoarea 
Trupească și puterea clar-a minţii, 
Eu am păstrat domniei viitoare. 
Afară de femei ce te-ar putea 


‘Goni din inima-mi? 


POSA 


Chiar eu pe mine! 
Cum aş putea să vă mai fiu prieten 
Cînd mi-ar fi teamă de alteța voastră? 


CARLOS 


N-o să se-ntîmple asta niciodată! 
Nevoie ai de mine? Ai tu patimi 
Cerşind favoarea tronului? Vrei aur? 
Eşti un supus mult mai bogat decît 
Voi fi vreodată eu ca rege. Vrei 
Onoruri? Tu de tînăr ai avut 

Cite-ai dorit — și le-ai respins pe toate- 
Deci care dintre noi va fi datornic 

"Și care creditor? Nu spui? Ți-i teamă, 
De ispitire? Șovăi? Nu eşti sigur 

De tine însuţi? 


POSA 


Bine. Mă înduplec. 
“Dau mîna. y 


CARLOS 
"Eşti cu mine? 


POȘA 


Pe vecie 
Şi-n cel mai strîns al vorbei înţeles. 


CARLOS 


Fidel și cald ca astăzi cu infantul 
Vei fi deci şi cu regele cîndva? 


POSA. 
„Vă jur că da. 


CARLOS 


Atunci cînd vechiul vierme 
Al lingușirii se va-ncolăci i 

În jurul inimii, fără de veste, 

Cînd ochii mei uita-vor că odată 

Au plins și ei şi cînd urechea mea 

Se va închide rugăminţii — tu, 

Străjer al cugetului meu cel bun, 

Ai să mă scuturi zdravăn deșteptîndu-mi 
Din nou porniri înalte-n suflet? 

POSA 


CARLOS 


Mai am o rugăminte. Spune-mi „tu“. 
Urechea-mi de-acest „tu“ frăţesc se-ncîntă 
Și inima prin el mi se-amăgește 

Cu-o presimţire de egalitate. 

Nu, nici o vorbă! Știu ce vrei să spui. 
Ce-i pentru tine-un fleac e pentru mine, 
Ca fiu de rege, mult de tot. Vrei frate 
Să-mi fii? 


POSA 


Da, frate-ţi sînt! 


CARLOS 


Și-acum la rege! 
~ Nu mă mai tem. Și braţ la braţ cu tine 
Înfrunt întreaga lume-a vremii mele! 
(Pleacă. amindoi.) 


ACTUL AL DOILEA 


SCENA 1 


Palatul regal din Madrid. 
Regele Filip sub un baldachin. La oarecare distan- 
tă de rege, ducele de Alba cu capul acoperit. 
Ri Carlos. - 


CARLOS 


Regatul are-ntiietate. Carlos 
Se dă-napoi în fața ministrului. Acesta 
Vorbește pentru Spania. lar eu 
Sînt fiul casei. 
( Se dă înapoi, cu o plecăciune.) 


REGELE 


Ducele rămîne 
Aici; infantul poate să vorbească. 


CARLOS 


(întorcîndu-se către Alba) 
Atunci, eu bunătăţii voastre, duce, 
Voi cere să mi-l dea acum pe rege. 
Ştiţi doar că un copil tatălui său 

Are de spus atîtea lucruri care 

Nu-s pentru un al treilea. Monarhul 
E-al dumneavoastră. Eu nu vreau decît 
Cu tata să vorbesc cîteva clipe. 


REGELE 


E-amicul regelui. 


CARLOS 


N-am meritat 
Să cred că este și amicul meu? 


REGELE 


Ai încercat să meriţi? Nu-mi prea plac 
Copiii care-aleg mai bine 
Decît părinţii lor. 


CARLOS 


Cavalereasca 
Mîndrie-a ducelui de Alba poate . 
S-asculte ce se spune-acum aici? 
Cu nici un preţ eu n-aș putea primi 
Să joc pe indiscretul care între 
Un fiu şi-un tată-ncearcă să se vire, 
Neruşinat, și-n nesimţirea lui 
Se blestemă să stea-nrădăcinat. 
N-aș face asta nici pentru-o coroană! 


REGELE 


(se scoală, cu o privire mînioasă către prinț) 


Retrageţi-vă | 
(Alba vrea să iasă pe uşa principală pe care a in- 
trat Carlos. Regele îi arată alta.) 


Nu, în cabinet, 
Pînă vă chem. 

SCE NA T2 
Rerele, dan Carles. 


CARLOS 


(indată ce tese ducele, cede la picioarele regelui; 
cu adincă emoție) 
Acum eşti tatăl meu 

Din nou, al meu din nou, şă pentru asta 
Îi Mutuno adinc. Dă-mi-mtna, tatā... 
O, dulce clipă! Fiul tău de mult 

Nu mai putuse să-ți sărute mîna. 

De ce m-ai alungat atîta vreme 

Din inima ta, tată? Ce-am făcut? 


REGELE 


Nu te pricepi în astfel de tertipuri. 
Nu-mi plac. Seutește-mă. 


CARLOS 

(se ridică) 

Ah! Asta este! 
Parcă aud vorbind curtenii... Tată, 
Nu-i tot adevărat, o, nu e totul 

„Adevărat din ce vorbește-un preot 
Sau creatura lui. Eu nu sînt rău. 

„Am sînge- aprins, aceasta-i răutatea 
Mea toată; crima mea e că sînt tînăr. 
Dar nu sînt rău, chiar dacă uneori. 
De-un crîncen clocot inima-mi se umple. 
Dar inima mi-i blîndă... 


REGELE 


Știu, curată 
Așa cum e și rugăciunea ta. 

CARLOS 


Acum sau niciodată! Sîntem singuri: 
Peretele meschin al etichetei 

Nu se mai'nalţă între fiu şi tată. 
Acum sau niciodată! Imi lucește 
Speranţa şi o dulce presimţire 

mi umple inima. Tot cerul parcă 
Cu îngeri veseli peste noi s-apleacă 
Și cel de trei ori sfînt cu-nduioșare 
Priveşte-acest frumos spectacol. Tată, 
Impacă-te cu mine! 


(Îi cade la picioare.) 


REGELE 
Încetează! 
Radică-te! 
CARLOS 


Împacă-te cu mine! 


REGELE 
(vrea să se smulgă de lingă el) 
Prea îndrăzneață tinde să ajungă 
Această comedie... 
CARLOS 
Prea-ndrăzneaţă 
Iubirea fiului tău? 
REGELE 


Cum? Și lacrimi? 
Nedemn spectacol! Fugi din ochii mei! 

CARLOS 


Acum sau niciodată... Împăcare | 


REGELE 


Să fugi din ochii mei! Chiar de-ai veni 
De la război învins în chip nevrednic 
Eu te-aș primi cu brațele deschise. 
Acum te-alung. O vină laşă numai 
Se spală poate-n astfel de izvoare, 
Cel care nu roșeşte de căință 

Nu va fugi de fapte care dau 

Mustrări de cuget. 


CARLOS 


(către sine) 
Cine-i oare-acesta? 
Prin ce eroare s-o fi strecurat 
S-ajungă printre oameni? Plînsul este 
Mereu adeverinţa omenirii. 
Dar ochii lui sînt reci și sînt uscați... 
Nu din femeie s-a născut... 


i (tare) 

O, lasă-ţi ochii niciodată umezi 

Să-nveţe plinsul cît mai este timp, 
„ Căci dacă nu, silit ai să-l înveţi 

În cine ştie ce greu ceas al vieţii! 


REGELE 
Crezi poate c-ai să zdruncini îndoiala 
Tatălui tău cu vorbe? 

CARLUS 


Îndoială? 
Eu îndoiala asta vreau s-o şterg. 
De inima părintelui meu vreau 


3 + Schiller «m Teatru vot I 55 


Să mă atirn; şi înima aceasta 

S-o scutur vreau, s-o scutur cu putere, 
Să cadă de pe ea pietroasa coajă 

A îndoielii. Cei ce m-alungară 

Din sufletul monarhului meu cine-s? 
În schimbul fiului ce dădu tatii 
Călugărul? Şi Ducele de Alba 

În schimbul unei vieţi fără copii 

Ce poate să-i ofere?... Vrei iubire? 
Aici în pieptu-mi este un izvor 

De dragoste mai limpede, mai proaspăt 
Ca în haznalele băltoase, tulburi, 

| | Deschise doar de aurul lui Filip. 


REGELE 


| Nesocotitule, destul! Aceia 

f i Pe care tu-ndrăzneşti să-i ponegrești 
fi Sînt slujitorii mei bine-ncercați 

| Și deci ai să-i respecţi! 


| dr: CARLOS 


| „Nu, niciodată! 

[| Eu simt și ştiu că tot ce Fanas -un Alba 

| De-al tău şi eu pot face, chiar mai mult, 
Ce-i pasă unui mercenar de-o ţară 

| Ce niciodată. nu va fi a lui? 

| Ce-i pasă lui că părul lui Filip cărunțeşte? 

| Lui Carlos însă drag tu i-ai fi fost. 

| Cu groază mă gîndesc cît eşti de singur, 

De părăsit pe tronul tău... 


[sa REGELE 


(mişcat de vorba asta, stă cîteva clipe pe ginduri; 
| | după o pauză) 


Iss Sînt singur. 


| 


CARLOS 


(înainitnd edir: el, cie pudere şi căltura ) 
Ai fost, nu eşti. O, ma mă mai uri. 
Te voi iubi cu oc, cop ilăzește, 

Dar nu mi mai uzi. Ce minunat 

Și dulce-i să te simţi slăvit de-un suflet 
Frumos, să știi că bucuria ta 
Aprinde alți obraji, că teama ta 
Cuprinde şi alt piept și că durerea-ţi 
Adîncă umple și alţi ochi de lacrima. 
Frumos şi minunat e mînă-n mină 
C-un fiu iubit să te întorci din nou 
Pe drumul plin de zoze-al tinereții 
Și visul vieţii iarăși să-l visezi. 

Măreţ și dulce-i să durezi mereu, 
Nemuritor în marile virtuţi 

Care vor crește în copilul tău, 

Şi pentru veacuri binefâcător | 

Să semeni ceea ce un fiu iubit 

Odată va culege, să aduni 

Comoară pentru dinsul, să presimţi 
Recunoștinţa lui adîncă... Tată, 

De paradisu-acesta pe pămînt, 
Prudenţi, călugării tăi niciodată 

N-au spus nici un cuvînt. 


REGELE 
(cu oarecare emoție) 
O, fiul meu, 
Te-nvinuiești tu singur. Zugrăvești 
O fericire care nu mi-ai dat-o. 


CARLOS 
"Mici martor cerul că m-ai izgonit, 
La fel ca din simţirea ta de tată, 

De lîngă sceptrul tău. Și pină azi, 
Da, pînă azi — şi bine a fost asta? — 
Am trebuit eu, prinţ moștenitor 

Al Spaniei, să fiu pe-acest pămînt 


Um venetic, captiv în ţara asta 


În care-odată voi fi domnitor. 
Drept a fost asta? O, de cîte ori 
Roș de ruşine, ochii mi-i plecam 
Cînd de la vreun ambasador străin 
Sau din vreo foaie zilnică aflam 
Ştiri de la curtea din Aranjuez! 


REGELE 


Prea iute-ţi curge sîngele prin vine. 
Mai mult ai tulbura. 


CARLOS 


Dă-mi, tată, dă-mi 
Ceva să tulbur. Sîngele mi-i iute, 
Am douăzeci și trei de ani și n-am 
Făcut nimica pentru nemurire. 
M-am deșteptat.şi știu ce pot. Chemarea-mi 
De rege strigă ca un creditor, 
Trezindu-mă din amorţeală; toată ' 
Pierduta vreme-a tinereţii mele 
Mă-mpunge ca o datorie veche 
Și iat-acum frumoasa, marea clipă 
În care trebuie să plătesc dobînda 
Înaltelor virtuţi pe care soarta 
Mi le-a împrumutat. Mă cheamă 
Istoria și slava strămoșească 
Și trîmbiţa răsunătoare-a Faimei. 
Acum e vremea să pornesc și eu 
Pe drumuri glorioase. Maiestate, 
Pot spune rugămintea peniru care 
Sînt azi aici? 


REGELE 
! Ce? [ar o rugăminte? 
„ Poţi s-o rosteşti. 


J 


CARLOS 


, 


Răscoala din Brabant 

Se- nindo. “Împotriva îndirjirii 
Rebelilor e grabnică nevoie 
De-o apărare tare și-nţeleaptă. 
Ca să-i înfrîngă, ducele de Alba 
Aud că merge cu-o armată-n Flandra, 
De rege învestit cu suverane 
“Puteri. E-o-nsărcinare de onoare 
Ep tocnai potrivită ca să-l ducă 

n templul gloriei pe fiul tău... 
O, daţi-mi mie-armata-aceea, sire, 
Flamanzilor li-s drag. Sîngele meu 
Mi-l pun chezaș pentru credinţa lor. 


REGELE 


Visezi! E-o-nsărcinare care cere 
Un om matur şi nu un tînăr. 


CARLOS 


Cere 
Numai un om și-atît, adică tocmai 
Ceea ce Alba n-a Fony niciodată. 


REGELE 


“Nu pui Ii aal îrtu decît cu spaima, 
Să fii milos aici e-o nebunie, 

Tu ești prea bun la suflet, fiul meu, 
În timp ce ducele-i temut. Deci lasă 
Această rugăminte. 

CARLOS 


Trimite-mă în Flandra. 
Încrede-te în sufletul meu bun. 
Chiar numai numele-mi care-o să zboare, 
Luînd-o steagurilor înainte, 
Va cuceri acolo unde zbirii 
Lui Alba pustiesc și nimicesc. 
Eu în genunchi te rog, te rog fierbinte. 
E-ntiia rugăminte-a vieţii mele. 
Încredinţează-mi Flandra. 


REGELE 


(cu o privire pătrunzătoare) 
Și, o dată 
Cu Flandra, setei tale de putere 
Să-ncredinţez armata-mi cea mai bună! 
Și celui care vrea să mă ucidă 
Să-i dau chiar eu pumnalul. 


CARLOS 


Doamne sfinte! 
N-am izbutit nimic. Deci iată roada 
Acestor clipe-atit de mult dorite! 
(După o clipă de gindire, cu blindă gravitate.) 
Răspunde-mi mai domol. Nu m-alunga. 
Nu m- alunga aşa. N-aș vrea să plec 
Cu-acest răspuns urit, N-aş vrea să plec 
Cu inima îngreuiată. Asta-i 
Nevoia mea vadine. o-ncercare 
A deznădejdii — și e cea din urmă! 
Nu pot pricepe, nu pot îndura 
Să nu-mplinești nimic din ce te rog. 
Și-acum dă-mi drumul. Ne'nţeles de nimeni, 
De presimţiri frumoase înşelat, 
Eu plec din faţa ta. Acum Domingo 
Și Alba vor trona victorioși 

"Acolo unde fiul tău a plins, 
Grandezza laşi, tagma tăcăloasi 
A-ntunecaţilor călu gári, șleahta 
Curtenilor, toţi mā văzură cînd 
Mi-ai dăruit solermn-audienţă. - 

O, nu mă umili! Nu mă răni 

De moarte, tată! Nu mă arunca, 
Nu mă lăsa să fiu nemernic prada 
Batjocurii slugoilor de curte. 

Să nu se bucure numai străinii 

De bunătatea ta, în timp ce Carlos 
Nu poate-avea nimic. Drept chezăşie 
Că vrei să mă cinsteşti, trimite-mă 


În Flandra. 


REGELE 


Nu mai pomeni de asta, 
Mînia regelui să n-o stirnești! ; 


CARLOS 


Înfrunt mînia regelui şi iată, 

Te rog o dată pentru totdeauna, 
Încredinţează-mi Flandra. Vreau să plec 
Numaidecit din Spania. Să stau 
Aici înseamnă să trăiesc în mîna 
Călăului; și cerul din Madrid 
Atîrn-asupra mea ca amintirea 
Unui omor. Și pentru mine nu-i 
Alt leac decît o repede schimbare 
A cerului. De vrei să mă salvezi 
Trimite-mă ne'ntîrziat în Flandra. 


REGELE 


(se sileşte să fie calm) 
Bolnavi așa ca tine au nevoie 
De-o bună îngrijire chiar sub ochii 

Atenţi ai medicului. Tu rămii 
lar ducele de Alba pleacă-n Flandra. 


CARLOS 
(scos din fire) 
Päzițimā, puteri divine! 
REGELE 
{face un pas înapoi) 


Stail 
Ce sînt aceste gesturi? 


CARLOS 
(cu voce şovăitoare) 


Tată, asta 
E hotărîrea ta nestrămutată? 


REGELE 
E-a regelui. 
CARLOS . 


Atunci, am isprăviti 
(iese, agitat.) 


SCENA 3 


Regele rămîne cîtva timp cuiundat în ginduri, 
apoi face cîțiva paşi încoace şi încolo. Alba ae 
apropie de el, stingherit. 


REGELE 


Fii gata de plecare' la Bruxelles. 


y2 


Ra z ALBA 
Sint gata, sme. 


REGELE 


Împ uternicirea 
E-n cabinetul meu, pecetluită. 
Și înainte de plecare, i ia-ti 
De la regină bun rămas și-apoi 
Infantelui te-nfăţișezi. de-aserneni, 


“ALBA 


Chiar adineauri l-am văzut ieşind 
Grăbit de-aici cu gesturi furioase... 
Și maiestatea voastră pare de-alifel 
Să fie tulburată. Din pricina 
Subiectului acestei convorbiri? 


REGELE 


(după ce se plimbă citeva clipe încoace şi încolo) 
Subiectul a fost ducele de Alba. 
(Se opreşte, privindu-l cercetător, întunecat.) 


Eu bucuros aș auzi că prinţul 
"Mi-urăște sfetnicii; dar atlu-acurm, 
Cu supărare, că-i disprețuiește. 


ALBA 
( Se jace palid şi vrea să răspundă.) 
REGELE 


Nu, nu-mi răspunde. Îţi îngădui, duce, 
Să-mpaci pe prinţ. 

ALBA 


Dar, maiestate!... 


REGELE 


Spune, 

De veste cine oare-ntîi mi-a dat 
Că fiul meu ar unelti ceva? 
Te-am ascultat atunci pe dumneata 
Nu însă și pe el. Acuma, duce, 
La încercare vreau să-l pun. Deci Carlos 
De-acum va sta de tronu-mi mai aproape. 
(Regele intră în ru lui. Alba iese pe altă 

uşă. 


SCENA 4 


O anticameră la regina. 
Don Carlos intră vorbind cu un paj, pe uşa din 
mijloc. Curtenii care se aflau în anticameră se 
împrăștie la sosirea lui prin încăperile învecinate. 


CARLOS 


Scrisoarea-i pentru mine? Și o cheie? 
Și înmâînate cu atîta taină? 
Vin’ mai aproape. Cine ţi le-a dat? 
PAJUL 
( misterios) 


„Am înţeles că doamna-ar vrea să fie 
Mai mult ghicită decît zugrăvită... 


CARLOS 


(tresărind) 


O doamnă? Cum? ... Ce spui? 

(Priviz Cel rici di < pioape pe paz? 
Tu cine eştap 


REM PAJUL 


Eu sînt un paj al maiestăţai sale 
Mu, Regina... 


CARLOS 
(speriai, se repete da el şi ii asiupă gura) 


Mori, de mai vorbeşti! Destul! 


' . 


(Smulge repede pecetea scrisorii şi se duce Bă ci- 
tească în celălalt capăt al sălii. În sremea aste 
ducele de Alba vine, trece prin jaza prințului care 
nu-l pede şi intră la regină, Carlos incepe să 
tremure din tot trupul, cind înroşindu-se, eînd 
îngălbenindu-se. După ce sfirşeșie de citit, stă citoa 
timp tăcut, cu ochii pe scrisoare. În sfîrşit, se 
intoarce către paj.) 


CARLOS 


Chiar ea ţi-a dat scrisoarea? 


PAJUL 


Da, chiar ea. 


“A CARLOS 


Chiar ea ţi-a dat scrisoarea?... Nu glumi! 
Eu niciodată nu i-am văzut scrisul, 

Aşa că te voi crede dacă juri. 

Dar spune drept, nu e vreo păcăleală? 
Nu mai glumi cu mine... 


PAJUL 


Să glumesc? 

CARLOS 
(se uilă din nou în scrisoare, apoi la paj, cu 
îndoială; face apoi cîţiva paşi) 
Ai tată? Mamă? Da? Și tatăl tău Sis 
Slujește regelui? E spaniol? IL 
De unde-i? 


PAJUL 


A căzut la Saint-Quentin. 
Era în călărimea ducelui 
Savoiei colonel şi îl chema 
Alonso conte de Henarez. 


CARLOS 


(luindu-l de mină şi privindu-l cercetător) 
Nu ţi-a dat regele scrisoarea asta? 


PAJUL 
(jignit) 
De ce mă bănuiţi așa, alteţă? 


CARLOS 


(citeşte scrisoarea) 
„Deschizi cu cheia asta odăile din fundul 
Pavilionului reginei. Intri 
Și mergi pînă ajungi la cea din urmă. 
Alături este o cămăruţă-n care 
Nici umbră de spion n-a străbătut. 
Aici iubirea va rosti în voie 
Tot ce-arătase pînă azi prin semne. 
Sfiosul o să fie ascultat 
Și cel ce pîn-acum a așteptat 
Va dobîndi frumoasă răsplătire.“ 
(Trezindu-se ca dinir-o ameţeală.) 
Nu, nu visez... nu aiurez... Acesta 
Mi-i braţul drept... și asta-i spada mea... 

Și-acestea sint silabe scrise. Lot 
Ce văd aici e-aievea. Mā iubeste. 
Da, mă iubeştel Da; ea mă iubeste! 
( Aleargă încoace si tacolo, cu. braţele ridăzcie în 
sus.) 


PAJUL 


Veniţi, alteță, am să vă conduc. 


CARLOS 


Întfi să-mi vin in fire. Fericirea 
Aceasta mă cutremură de spaimă. 
Sperat-am asta eu cîndva? Nici chiar 
n vis n-aş fi crezut-o! Unde-i omul 
Ce s-ar obişnui atît de iute 

Să fie zeu? Ce-am fost? Ce sint acum? 
Alt cer e-acum deasupra mea, alt soare 
Îmi dă acum lumină... Mă iubeşte! 


PAJUL 


(vrea să-l ia cu dînsul) 


Alteță, alteţă... Nu aici... Uitaţi... 


CARLOS 


(încremenind deodată) 


“Pe tatăl meu... pe rege! 


(Lasă braţele în jos, se uită sfios împrejur şi începe 
să se liniştească.) 
E cumplit! 
Da, ai dreptate şi îţi mulțumesc. 
Am fost cam tulburat. Dar groaznic este 
Să nu pot spune asta, să îngrop 
n pieptul meu atita fericire! 
(Luindu-l pe paj de mină şi ducîndu-l deoparte.) 

Tot ce-ai văzut — auzi? — și n-ai văzut 
Ca un sicriu să fie-n pieptul tău. 
Și-acuma du-te. Vin și eu. Hai, du-te. 
Să nu ne vadă nimeni stînd așa 

De vorbă împreună! 


(Pajul vrea să plece.) 
Stai! Ascultă! 


(Paju! se întoarce. Carlos îi pune o mină pe umăr 
şi îl priveşte drept în faţă, grav şi solemn.) 
Tu iei cu tine o cumplită taină 
Și care-asemeni cu o otravă tare 
Sfărimă sticla-n care e închisă. 

Să-ţi stăpîneşti orice mişcare-a feţei 
Și capul să nu-ţi afle niciodată 

Ce ai în inimă. Să fii la fel 

Cu un cornet care primeşște-un sunet 
Și-l trece mai departe dar n-aude. 
Esti un copil, rămîi așa mereu. 
Aceea care-a scris nici nu putea 
Găsi un sol al dragostei mai bun. 
Și regele aici nu se gîndeşte 

Să-și caute năpîrcile. 


PAJUL 


Și eu, 
Alteță, voi fi mîndru să mă știu 
Stăpîn pe-o taină care n-o cunoaște 
Nici regele. 


CARLOS 


Nesocotit ce eștil 
De asta tocmai să te temi! Vreodată 
De mă-ntiîlnești cînd alţii sînt de față 
Să fii supus cu mine și sfios. 
Să nu te lași momit de vanitate 

Și să-mi facă semne, oxicii ar fi mianta] 

De bun cu tine. Şi să ştii, greseala 

Cea mai grozavă ce-ai putea s-o laci 

E să-mi placi raze. Lot ce ai a-mi spune 

Să nu zostești cu vorbe niciodată. 

Și vestea ce-mi aduci să mu pășească 

Pe calea gindului, obişnuită. 

Vorbeşte cu pleoapele, c-un deget; 

Eu cu privirile am să te-auă. 

Văzduhul şi lumina în jurul nostra sint 
n slujba regelui, pereţii surzi 

În solda lui... Dar vine cineva... 


(Uşa de la odaia reginei se deschide şi apare ducele 
de Alba) 


La revedere! Fugi!... 


PAJUL 
Vedeţi, alteţă, 


Să nu greșiţi cumva odaia... 
(Iese.) 
CARLOS 


Nu... 
E ducele... Nu, nu! Da, bine, bine... 
Găsesc eu, las’! 


SCENA 5 
Don Carlos, ducele de Alba. 


ALBA 
(tăindu-i calea) 


Alteță, două vorbe... 

CARLOS 


Da, da, desigur, altă dată.. 
(Vrea să plece) 


ALBA 
Locul 


Nu-i cel mai potrivit. Dar poate că 
Alteța voastră va binevoi 
Să mă asculte în odaia sa. 


CARLOS 


De ce? Se poate şi aici. Dar scurt 
Și repede. 


ALBA 


Ce mă aduce-aici 
E prea supusa-mi mulţumire pentru 
Cele şiiuie... 


[ăi a, GARLOS 
Mulţumire? Mie? 
De ce?... Şi de la ducele de Alba?.. 
ALBA 


Fiinde-abia aţi părăsit odaia 
Monarhului și mi s-a spus să plec 


În Flandra.. 
CARLOS 
Da? În Flandra? 
ALBA 


Cui, alteţă, 
Deciît stăruitoarei voastre vorbe 
Pe lîngă rege pot să-i mulțumesc? 

CARLOS 
O, mie nu, de loc într-adevăr, > RR 


ANI Plecaţi?.,, Atunei, dram bun! 


ALBA 


i Numai atita? 
Mă miră mult... Alteța voastră n-are ~ 
"Să-mi dea nimica pentru Flandra? 


CARLOS 


Eu?... 
Ce-anume?... Ce-i pe-acolo? 
ALBA 
Nu de mult 


Destinu-acestor ţări părea să ceară 
Prezenţa chiar-a lui don Carlos..: 


CARLOS 


Cum? EE 
Àl ie da, da... A fost cîndva... Da, bine... 
` Şi-aşa e bine... bine, chiar mai bine... CAINS 


ALBA 


Ascult aceasta uluit... 


CARLOS 
(fără ironie) 


Sînteţi 
„Un mare general... toţi ştiu... şi chiar 
Invidia mărturisește asta... 
lar eu... eu sînt prea tânăr, De ia ua 


Ri 


Aceasta e şi regele. Şi are 

Dreptate regele, dreptate-ntocmai. 

Acuma văd şi eu și-s mulțumit.. 

Așa că... vă urez drum bun... Nu pot 
“Acuma — cum vedeţi — să stau mai mult... 
Am treburi o mulţime. .. Mai vorbim 

Noi mîine, sau cînd vreţi... sau, și mai bine, 
Cînd vă întoarceţi... 


ALBA 
Cum? 


CARLOS 
(după 'o pauză, văzind că Alba nu pleacă) 


Aveţi o vreme 
Plăcută... O să treceţi prin Milano, 
Lorena şi Burgundia şi prin 
Germania... Germania? Da, da, 
Pe-acolo lumea vă cunoaşte, bine... 
Sîntem acum în april... mai... iunie... 
În iulie, să zicem la-nceputul 
Lui august veţi ajunge la Bruxelles. 
Vom auzi-n curînd, nu mă-ndoiesc, 
Despre victoriile dumneavoastră. 
Veţi fi prea vrednic de înalta noastră 
Încredere... 


ALBA 
(cu înteles) 


Cu nesimţirea mea? 


CARLOS 
(după o pauză, cu mindră demnitate) 


Sînteţi jignit cu drept cuvînt. Am fost, 
Mărturisesc, fără cruţare cînd 

V-am înfruntat cu arma cu care mu sînteți 
În stare să-mi rispunăeţi, .. 


ALBA. 
Nu-s im stare? 


CARLOS 
(ii etinde zimbină mâna) 
Păcat că n-am acuma timp să lupt 


Cum trebuie cu ducele de Alba... 
Pe altă dată... 


ALBA 


Wes Ne-nşelăm, alteţă, 
| Dar fiecare altfel. Dumneavoastră 
Vă-nchipuiţi cu douăzeci de ani 
De viaţă mai tirziu, iar eu 
Vă văd cu tot atîția mai devreme... 


CARLOS 
Ei şi? 
ALBA 


Și mă gîndesc eu cîte nopţi 
N-ar fi răpit monarhul frumoasei lui soţii 
Numai să poată dobîndi un braţ 
Pentru coroana sa, cum e acesta... 
Știa desigur că e mai ușor 
Să semeni și să crești monarhi decît 
Regate — și că-i mai ușor să dai 
Un rege lumii decît unui rege, 
Să-i dai o lume. 


CARLOS 


Foarte-adevărat. 
Dar, duce, ce-i cu asta? 

ALBĂ 


Și cît singe, 
Cit sînge de-al poporului a curs 
Pină cînd două-alese picături 
Au izbutit să zămislească-un rege. 


CARLOS 


Da, foarte drept. Şi-n două vorbe-aţi spus 
Tot ce mîndria meritului poate 

S-aducă împotriva îngîmfării 

Norocului. Și-acum — la: ce slujeşte 
Aceasta, duce? Spuneţi... 


ALBA 


Vai de pruncul 
Regesc ce chiar din leagăn poate ride 
De doica lui! Ce dulce doarme el 
Pe pernele victoriilor noastre ! 
Desigur, pe coroană strălucesc 
Doar perlele dar nu și rănile 
Cu care au fost plătite. Spada asta 
A scris pentru popoarele străine 
Legi spaniole şi-a sclipit în faţa 
Drapelelor creștine şi-a săpat 
În partea ast-a lumii brazde-adînci 
De sînge pentru germenul credinţei. 
Cum dumnezeu în ceruri judeca 
Eu judecam aicea pe pămînt. 


CARLOS 


Ori dumnezeu ori dracul — dumneavoastră 
Aţi fost braţul său drept... Știu toate-acestea, 
Și-acum destul. Vă rog. Sînt amintiri 

De care-aş vrea să mă scutesc. Respect 
Alegerea pe care-o face tata. 

Avea nevoie de un Alba — daw 

Eu nu-i invidiez că a găsit 
Pe-acesta tocmai. Mare om strteti. 
Tot ce se poate. Mai c-aş crede asta 


Și eu. Mi-a teamă însă c-aţi venit 


Cu cîteva milenii prea devreme. 

Un Alba, cred eu, trebuia s-apară 
Tirziu de tot, chiar la sfârșitul Lumis, 
Cind îndrăzneala viciului va-ntreca 


" Răbdarea cerului, cină holda mart 


A relelor va fi bogată-n spic 

Şi cînd va fi numaidecit nevoie 

De-un nemaipomenit secerător. 

Atunci veţi îi la locul dumneavoastră. 
O, Doamne! Flandra mea! O, raiul meu! 
Să nu mă mai gîndesc. Destul! Se spune 
Că duceţi o mulțime de sentințe 

De moarte, dinainte iscălite. 

O bună precauție. Åsa 

Înlături orice uneltiri. O, tată, 

Ce rău te-am înteles! Cum am putut 

Să te cred aspru fiindcă nu mi-ai dat 

O treabă bună doar pentru vreun Alba?... 


A fost chiar o dovadă de stimă pentru mine... 


ALBA 
Alteță, vorba ast-ar merita... 
CARLOS 


(iresărind) 
Ce? 


ALBA 


„Faptul că sînteji fecior de rege 
Vă apără... 

CARLOS 
(cu mina la spadă) 
Aceasta cere sînge! 
Să scoateţi spada, duce! 


ALBA 
(rece) 


Contra cui? 


CARLOS 
(se viră în el) 
Să scoateţi spada! Dacă nu, să știți 


Că vă străpung... 


ALBA 
(scoate spada) 
Atunci, voi fi silit... 
(Se bat.) 


SCENA 6 
Regina, Carlos, ducele de Alba 


REGINA 
(ieşind speriată din odaia ei) 
Ce-i asta? Săbiile scoase? 
(Către prinţ, supărată şi poruncitoare) 


Carlos | 

CARLOS 


(tulburat la pederia reginei, dasă irapel fe Fe, 
rămîne a clipă ne miptal, apoi si duce repede Li duce 
gi il sâruti) 


Să ne-mpăcăm şi să uităm ce-a fosti 
(Se aruncă în dăcere la picioarele reginet, apoi se 
ridică repede şi, zbuciurzoi, tese in jagă.) 
ALBA. 


(plin de mirare, uitindu-se fis la amindoi) 


Ciudat! Ciudat de tot... 


REGINA 


( Rămine citeva clipe neliniştilă şi nehotărită ; apoi 
se îndreaptă încet spre odaia ei; la uşă se întoarce.) 


Duce de Alba! 


(Ducele intră după ea în odaie.) 


SCENA 7 


Odaia prinţesei de Eboli. 
Prinţesa de Eboli, îmbrăcată simplu dar cu gust, 
cîntă acompaniindu-se cu lăuta. Intră pajul 
reginei. 


PRINȚESA EBOLI 
(îi sare înainte) 
Ei, vine? 


PAJUL 


(repede) 
Singură sînteți? Mă mir 
Că n-a venit; dar trebuie să vie 
Din clipă-n clipă. 

EBOLI 


Trebuie? Atunci 
eta că primește... Foarte bine. 


PAJUL 


E-n urma mea... Prinţesă, vă iubește 
Așa cum nimeni n-a iubit vreodată. 
De-aţi şti la ce-am fost față! 


EBOL 
(Îl ia de mînă) 


Haide, spune! 
Hai, spune! Ai vorbit cu el? Ce-a zis? 
Ce vorbe a rostit? Și ce-a făcut? 
S-a tulburat? Părea-ncurcat, uimit? 
A bănuit cine-a trimis scrisoarea 
Și cheia? Spune: a ghicit ori nu? 
Sau s-a gîndit la alta? Cum? Răspunde! 
Stai şi nu scoţi nici un cuvînt. Ruşine 
Să-ţi fiel N-ai fost niciodată 
Aşa de bleg şi de nesuferit 


PAJUL 


Dar mă lăsaţi, prinţesă, să vorbesc? 
l-am dat în anticamera reginei 

Și cheia și scrisoarea. Tresărind, 
M-a pironit cu ochii cînd i-am spus 
Că m-a trimis o doamnă. 


EBOLI 


Da? Așa? 
A tresărit? Bun. Spune mai departe. 


Ba 


PASUL. l 
Voiam să-i spun mai multe, dar deodată 
 S-a-ngălbenit, mi-a smuks din mâini serăscafea 
Privindu-m-amenințător şi-a spus 
Că ştie tot. Pe urmă a citit 
Scrisoarea cu uimire și- a-nceput 
Să tremure.., 


EBOLI 


A spus că ştie tot? 
Aşa a spus? 
PAJUL 


Da; şi m-a ee 
De trei sau patru ori dacă mi-aţi dat 
Scrisoarea chiar domnia voastră... 


EBOLI 


Dacă 
Ți-am dat chiar eu scrisoarea? Dar atunci 
+ Mi-o îi rostit şi numele, desigur... 


PAJUL 


Nu, numele nu l-a rostit. Zicea 
Că s-ar putea s-audă careva 
Și regelui să-i spună... 


EBOLI 


fcu uimire) 
Cum aşa? 


PAJUL 


Zicea că regele grozav ar vrea 
Să afle ce e cu scrisoarea asta. 

EBOLI 


Că regele ar vrea? Ai auzit 
Tu bine? Regele? Așa a spus? 


PAJUL 


A spus că e o taină cu primejdie 
Şi mi-a spus cu vorba şi cu semne 
Să fiu foarte prudent, ca nu cumva 
Să cadă regele la bănuială. 


EBOLI 


(pe ginduri cîteva clipe; apoi cu mirare) 

Se potriveşte totul. Nu se poate 

Să fie altfel. Trebuie să ştie 
Povestea-ntreagă! E de ne'nţeles. 
Cine-a putut să-i spună? Cine oare? 
Ei, cine altul vede-atît de-adîne 

Și de pătrunzător decît iubirea 

Cu ochii ei de vultur?... Dar urmează. 
Scrisoarea a citit-o și... 


PAJUL 


Scrisoarea 
Cuprinde, zice el, o fericire 
De care-i este frică şi la care 
Nici n-a visat vreodată. Din păcate 
În clipa-aceea tocmai a intrat 


În sală ducele de Alba. 


EBOLI 


(mînioasă) 
Ce dumnezeu mai căuta pe-acolo 
Și ducele?... Dar el de ce nu vine? 
Ce face? Unde stă atîta? Oare 

De ce Întîrzie? Ei, vezi acuma 

Că nu-i adevărat? Ce Fericit 

Ar fi putut să fie el în timpal 

Pe care tu l-ai petrecut spunindu- noi 


Că vrea să fie fericit? 


PAJUL 


Eu cred 
Că ducele... 


EBOLI 


lar ducele? Ce treabă. 
Să aibă ducele aici? Ce-amestec 
Să aibă un ostaș ca el 
În fericirea mea?... N-avea decît 
Să-l lase sau să-i spună că-i grăbit... 
Oricui poţi spune-așa ceva. Dar prinţul 
La fel de bine se pricepe-n dragoste 
Ca şi în inimi femeiești. Nu ştie 
Ce-nseamnă clipele. Dar parc-aud 
Pe cineva venind, Hai, fugi, E prinţul. 


(Pajul se repede să iasă.) 
Fugi! Fugi! Dar unde mi-i lăuta? Vreau 


Să mă găsească-așa. Și cîntecul 
Va fi un semn că sînt aici. 


SCENA 8 


Prinţesa de Eboli, don Carlos. 


EBOLI 


(se aruncă pe o sofa şi cîntă) 

CARLOS 


(iniră repede; dă cu ochii de prințesă şi rămine 
ca lovit de trăsnei) 


O! Doamne! 
Ce-a asta? Unde sînt? 
EBOLI 


(lasă lăuta: îi iese înainte) 


A! Prinţul Carlos! 


CARLOS 
Ce-i asta? Unde sînt? M-am înșelat 


Şi am intrat în altă parie. 
EBOLI. 
Bine 


Mai ştie prințul să găseasc-odăi 
n care-s doamne singure! 


CARLOS 


Prinţesă, 
Te rog să... să mă ierţi... dar am găsit 
Deschisă anticamera. 


EBOLI 


Se poate? 
După cît ştiu, chiar eu am încuiat-o. 


CARLOS 
Nu, vi se pare... sigur vi se pare... 


Vă înșelaţi... Inchisă, da, e drept, 
Închisă... Încuiată însă nu... 

Trecînd pe-aici am auzit deodată 
Un sunet de lăută,., N-a fost oare 
» Lăută?... 


, (Se utiă cu indoield frmprejur.j 


Da, aşa e, uite-o colo... 
Lăuta mie... ce să spun... Lăuta 
Îmi place nemaipomenit de mult, 
De-aud un cîntec de lăută sînt 
Ca fermecat şi nu mai știu de mint. 
Aşa și-acum... M-am năpustit s-o văd 
La față pe măiastra cîntăreață 
Ce m-a mișcat şi m-a vrăjit atita 
Şi s-o privesc în ochii ei frumoși... 


EBOLI 


O delicată curiozitate i 
Pe care-ndată v-aţi și potolit-o... . 


(După o clipă, cu înţeles.) 


Eu preţuiesc pe-un om sfielnic, care 
„Nevrind să rușineze o femeie, 
Se-ncurcă în asemenea minciuni, 


CARLOS 


Prinţesă, simt că stric mai râu aceea 

Ce vreau să dreg. Dă-mi voie deci să las 
Un rol pe care eu nu-l pot juca. 

Ai căutat să fugi aici de lume, 

Ai vrut, departe de-oameni, să trăieşti 
Cum îi, șopteşte inima. Și iată 

Că eu, nefericitul, vin deodată 

Și stingheresc frumosul vis. De-aceea 
Voi şi pleca numaidecât... 


(Vrea să plece.) 


; LEI 


EBOLI 
(uimită şi jignită, dar stăpinindu-se repede). 


Don Carlos... 
Cât eşti de rău... 


CARLOS 


Prinţesă, înţeleg 
Ce-nseamnă în această încăpere 
O astfel de privire și respect 
Această virtuoasă tulburare. 
Vai de bărbatu-acela care prinde 
Curaj cînd o femeie se-nroșeștel 
Eu dimpotrivă-s mai sfios cînd văd 
Cum tremur-o femeie-n fața mea. 


EBOLI 


Se poate? Pentr-un tînăr și un fiu 
De rege e un scrupul fără seamăn... 
Acuma însă, prinţule, rămîi. 

Te rog chiar. Lîngă-asemenea virtute 
O fată e cu totul liniștită... 

Cînd adineauri ai dat buzn-aici 
Cîntam o arie ce-mi place mult... 


(Îl duce la sofa. Luînd lăuta.) 


Și-acum, don Carlos, aria aceasta 
Am s-o mai cînt o dată... Drept pedeapsă 
Ai s-o asculti din nou... 


CARLOS 


(aşezindu-se cam fără voie lingă ea) 


E o. pedeapsă 
Plăcută ca și vina mea. Şi-i drept, 
Mi-a mers la inimă atît de-adîne 

Și-atit de du lce-ncit aş auzie- 
Și-a treia oară... 


E BOLI 


grata Ai auzit-o 
Car toată? Vai, e groaznic... Era vorba 
De dragoste... 

CARLOS 


O dragoste-mplinită. 
Un text frumos spus de frumoase buze, 
Mai mult frumos decit adevărat, .- 


EBOLI 


Cum, te-ndoiesti c-ar fi adevărat? 


CARLOS 


(grav) 

Da, mă-ndoiesc că s-ar putea-nțe lege 
Prinţesa și cu Carlos cînd e vorba 
De dragoste. 
(Prinţesa tresare; el observă asta şi urmează cu o 

uşoară galanterie.) 

Da. Cine-ar putea crede, 
Văzînd acești obraji trandafirii, 
Că-n pieptu- -acesta patimi clocotesc? 
Ar fi-n primejdie prințesa Eboli 
Vreodată să suspine în zadar? 
Ce-i dragostea numai acela ştie 
Care iubeşte fără de speranță. 


EBOLI 
„(cu toată veselia ei de mai inainte) 
O, taci! Ce spui e groaznic. S-ar părea 
Că dintre toţi tocmai pe dumneata 

PER A! 


Te urmărește soarta asta crudă, 
Și mai cu seamă astăzi și aici. 

(Luindu-l de mînă, insinuantă.) 
Nu ești prea vesel, prinţule... Chiar suferi; 
Da, suferi. Dar de ce? Se poate asta? 
De ce să suferi dumneata pe care 
Natura te-a-nzestrat din plin cu daruri, 
Făcîndu-ţi drum spre bucuria vieţii 
Şi spre plăcerile acestei lumi? 
Cum? Dumneata, un fiu de mare rege... 
Și, mult mai mult decît atît, din leagân 
Ursit cu însușiri ce adumbresc 
Chiar strălucirea rangului ce-l ai; 
Cum? Dumneata ce chiar în tribunalul 
Femeilor găseşti judecători 
Părtinitori (căci cine alţii dau 
Sentinţe făr-apel cînd este vorba 
De meritul unui bărbat?) 
Cum? Dumneata ce cucerești şi- aprinzi 
Doar cu-o privire — rece să rămii 
Acolo unde-ar trebui să arzi, 
Să dăruieşti o fericire cum 
Nu-i nici în paradis, dumnezeiască? 
Cum? Dumneata pe care te-a-mpodobit natura 
Cu-aceleaşi daruri pentru fericirea 
Și-a celor mulţi și-a celor mai puţini, 
Cum? Dumneata să fii nenorocit? 
O, cerule, tu care i-ai dat totul, 
De ce, ga ce nu i-ai dat ochi să vadă, 
Să-şi vadă biruinţa?... 


CARLOS 


( care tot timpul a stat cujundat în gînduri, se trezeşte 
deodată din mediiaţia lui, cînd tace prinţesa şi tresare ) 


Minunat | 
Fără pereche! Dacă vrei, mai cîntă 
Pasaju-acesta înc-o dată... 

EBOLI 
[privindu-l rai ra de) 
Cazlos, 
Dar unde-ai fost cu gindul? 


CARLOS 


(sere in. sus) 
Da, aṣa e! 
E bine că-mi aduci aminte: Plec... 
Chiar trebuie să plec. Şi-n grabă... 


EDOLI 


(oprindu-l) 
Unde? 
CARLOS 


(cu. îngrijorare) 


Am treabă... Lasă-mă, te rog, prinţesă... 
S-aprinde parcă lumea-n jurul meu, 
Și-i tot văzduhu-n flăcări... 


EBOLI 


(îl tine cu forţa) 
Dar ce ai? 
Ce-nseamnă toate-aceste ciudăţenii? 


(Carlos rămîne cîteva clipe pe gînduri. Ea se 
foloseşte de asta, îl duce la sofa şi îl aşază lingă 
dinsa.) 
Îţi trebuie odihnă, dragă Carlos, 
i Eşti tulburat. Ia şezi aici și lasă 
«A Închipuirile bolnăvicioase. 
Întreabă-te mai bine dacă mintea 
Ta ştie ce-ţi apasă inima. 
Și chiar de-ar ști... Nu este oare nimeni 
La curtea asta, nici un cavaler, 
Sau nici o doamnă... să te lecuiască... 

Să te-nţeleagă vreau să spun... nici una 
Care-ar fi vrednică?... 


CARLOS 
(cu gîndul în altă parte) 
Poate prinţesa 
De Eboli... 
EBOLI 
(repede, veselă) 
Adevărat? 


CARLOS 


Te rog 
Dă-mi o scrisoare de recomandare 
La tatăl meu. Dă-mi. După cît se spune, 
Ai mare trecere... 


EBOLI 


Dar cine spune? 
(aparte) 
Ah! Asta-i bănuiala ce-l făcea 
Să nu vorbească... 


CARLOS 


Uite ce-i: mi-am pus 
În gînd să plec în Flandra... să-mi cîştig 
Acolo pintenii... Dar nu vrea tata. 
S-o fi temînd că dac-am să comand 
Armate, o să-mi zdruncin vocea... 


EBOLI 


Carlos, 
Joci fals. Mai bine spune că ai vrea 

Cu-aceste-ntortoeheri să scapi de m ine... 
Fățarnicule, uită-te la mint -. 
Ia spune, oare-un om <are visezi 
Numai isprăvi cavalersști sæ lasă 
Ademenit să-nhaţe pe ascuns 
O panglică pier rdută de o doamná? 
Și-apoi.., 
(desjăcindu-i repede gulerul Ze dantele si sogin d 
o juzndă) 


Cu-atita grij s-o păstreze! 


CARLOS 


(dîndu-se înapoi ui mii) 
Prinţesă... Nu, e prea mult... Sint trădat... 
Cu neputinţă să ascund ceva, 
Ai legături cu duhuri și cu demoni. 


EBOLI 


Te miri? De ce? Am să-ţi aduc aminte 
Acum de cîteva-ntimplări mărunte... 
Și cînd astfel de fapte ne nsemnate, 
Nevinovate glume, un cuvînt 

De-abia şoptit și amuţit în aer, 

Un zîmbet stins în clipa cînd răsare, 
Cînd chiar asemenea-ntîmplări și gesturi 
În care nu puneai nici gînd, nici suflet, 
Nu le-am lăsat să scape nezărite, 

Poţi să-ţi închipui că am înţeles 

Aceea ce voiai să se-nţeleagă. 


CARLOS 


Într-adevăr... Te-ai prinde deci, prinţesă, 
Să faci în inima-mi descoperiri 

Pe care chiar eu însumi niciodată 

Nu le-ași fi bănuit?... 

EBOLI 
(uşor atinsă, gravă) 


Cum? Niciodată? 
Gindește-te. Priveşte împrejur. 
Nu eşti în vreo odaie de-a reginei 
În care trebuie să fii cu mască. 
Tresari? Te înroșești deodată? Sigur, 
Cine-ar fi oare-atit de iscusit 
Și de-ndrăzneţ pe Carlos să-l pîndească 
Atunci cînd Carlos nezărit se crede? 
Cine-a văzut că la un bal la curte 
A părăsit deodată pe regină, 
Cu care pîn-atunci dansase, și 
Într-o pereche ce dansa alături 
S-a repezit şi-n loc să-ntindă mîna 
Reginei, a întins-o principesei 
De Eboli? Fu o greșeală care 
Chiar suveranul a băgat-o-n seamă. 


CARLOS 
(zâmbind. ironic) 


Chiar el? Eu cred că pentru el, prinţesă, 
N-a fost greşeală. 


EBOLI 


N-o fi fost greșeală 
Nici altă dată-n paraclis... Ceva 
De care Carlos nu-și mai amintește 
Desigur... La picioarele Madonei 
Stăteai și te rugai... Deodat-auzi | 
Foşnind o rochie... Și-atunci, feciorul 
Viteaz al lui don Filip a-nceput 
Să tremure la fel ca un eretic 
În faţa sfintei judecăţi. Pe buze, 
Înveninată, ruga i se stinge 


100 


Și — ce duioasă comedie, alheţâ! — 
Cu patimă ai apucat atunci 
Mîna cea rece-a Maicii Domrului... 


CARLOS 


Nu-i drept, Era evlavie, prinţesă, 


E BOLI 


Atunci e altceva. Atunci desigur 

Că doar de teamă să nu pierzi la joc 
Cînd jucam cărți odată, cu regina, 
Mi-ai luat cu minunată-ndemînare 
Mănușa și ai pus-o dup-aceea 

Pe masă-n loc de carte... 


CARLOS 


O, Doamne! Doamne! Doamne! Ce-am făcut? 


EBOLI 


Cred că nimica rău. Cum m-am speriat 
(Mărturisesc c-a fost plăcută spaima) 
Cînd m-am trezit c-un mic răvaş pe care 
Îl strecuraseşi în mănușă. Carlos, 

Era romanţa cea mai mișcătoare... 


CARLOS 


(luîndu-i repede vorba din gură) 


Doar poezie și atît... Prin cap 

De multe ori îmi umblă-astiel de gînduri 
Care se sting cum s-au ivit. Atîta 

A fost. Să nu mai pomenim de asta. 

EBOLI 


(maivratd, se tndepărtează şi-l observă cîteva clipe 
de la distanţă) 


Cu neputinţă! Orice încercare 
E în zadar cu omu-acesta straniu! 


( Pauză.) 


Dar nu cumva e numai o mîndrie 
Ce-o tăinuieşte iscusit sub masca 
Timidităţii — ca să facă haz? 


S-apropie de Carlos şi-l priveşte nedumerită. 
prop P $ 


Dar spune-mi în sfîrșit ce este. Stau 
Ca-n faţa unui scrin închis de-o vrajă, 
La care nu pot să găsesc vreo cheie. 


CARLOS 


Cum stau și eu în faţa dumitale. 


EBOLI 


(îl lasă, se plimbă cîteva clipei încoace şi încolo prin 
odaie, pe gînduri: apoi, grav şi solemn) 


Atuncea, fie! Trebuie o dată 

Și-o dată să mă hotărăsc. Te-aleg 
Judecător. Eşti om mărinimos, 

Eşti prinţ și cavaler. M-arunc la pieptu-ţi. 
Ai să mă scapi sau, dacă sînt pierdută 
Fără scăpare, ai să-mi plîngi de milă. 


(Carlos se apropie de ea, mirat.) 


Un favorit al regelui, Rui Gomez 

De Silva, umblă ca să-mi ceară mîna. 
Monarhul vrea. Și treaba-i ticluită. 
Și sînt vîndută-acestui om. 

(mişcat edine) ; 
Vândută ? 
“lar o vînzare? și e tot vestitul 
Neguţător din sudul Europei? 


EBOLI 


Nu. Stai. Întâi ascultă tot. Nu numai 
Că sînt politicii adusă jertlă; 

Chiar nevinovăția mea e-n Joc... 
Priveşte cum un sfînt își dă arama 


Pe faţă. 


(Îi dă o scrisoare. Carlos o ia şi fără s-o citească . 
asculiă cu interes mai departe.) 


Unde să găsesc scăpare? 
O, Carlos, pîn-acum întotdeauna 
Mîndria mea îmi apăra virtutea; 
Acuma însă... 


CARLOS 


Ai căzut? O, nu! 
Nu, pentru dumnezeu... 


EBOLI 
(mîndră şi cu nobleţe) 


Să cad? Prin cine? 
Ciudată lipsă de pătrundere 
A spiritelor mari! Să socotească 
Drept marfă dragostea unei femei. 
Dar dragostea aceasta-nfăţişează 
Singurul lucru pe pămînt ce n-are 
Cumpărător decît pe sine însuşi. 

lubirea n-are preţ decît iubirea. 

E diamantul minunat pe care 

Îl dăruiesc sau, neatins de nimeni, 
Mai bine îl îngrop, ca negustorul 
Acela mare, care, neluînd 

În seamă aurul de la Rialto 

$i regilor făcîndu-le în ciudă, 

A azvîrlit o perlă scumpă-n valuri 
Și-a dat-o îndărăt bogatei mări, 
Prea mindru ca s-o vîndă fără preţ. 


CARLOS 
(aparte) 


Dar ce frumoasă e femeia asta! 


EBOLI 


Capriciu, vanitate, nu știu. Dar 
Eu bucuria nu mi-o-mpărtășese 
Decît bărbatului ce l-am ales. 

Lui îi dau tot. Eu dăruiesc o dată, 
O dată numai, dar pe veșnicie. 
Iubirea mea va face fericit 

Pe unul numai, dar pe-acesta unul 
Ea îl va face zeu. Mîngiietorul 
Acord al sufletelor — un sărut — 
Plăcerile îmbrăţișării, vraja 
Cereasc-a frumuseţii, toate sînt 
Culori cuprinse în aceeași rază, 
Petalele aceleiași corole. 

Cum aș putea să dăruiesc eu oare 
Doar o petală din această floare 
Și-nalta măreție a femeii, 

Această capodoperă a firii, 

S-o ciopîrţese ca să-ndulcese cu dînsa 
Amurgul vieţii unui destrînat? 

"CARLOS 
(aparte) 


De necrezut! Asemenea femeie 
Era-n Madrid şi eu... abia acam 
Să ailup... 

EBOLI 


Aş fi părăsit de mult 
Această curte, lumea asta și 
M-aş fi înmormîntat în ziduri sfinte. 
Mai este îns-o legătură care 
De lume mă mai ţine strîns legată! 
Este-o fantasmă poate, dar mi-i scumpă. 
Iubesc și... nu-s iubită. 


CARLOS 


(cu foc, ducîndu-se la ea) 


O, nu! Eşti 
Aşa cum este de adevărat 
Că-n ceruri e un dumnezeu, ţi-o jur 
Că ești iubită mult, nespus de mult. 


EBOLI 


Juri asta? Dumneata? O glas din ceruri! 
Vorbeşte îngerul meu păzitor. 

O, Carlos, dacă juri, atuncea cred 

Că sînt iubită, da! 


CARLOS 
(o ia cu duioşie în braţe) 
Copilă dulce! 


Fiinţă vrednică de adoraţie! 
Sînt numai ochi! numai urechi! Și sînt 

Plin de-admiraţie și de-ncîntate. 
Cine-ar putea privindu-te să spuie 
Că niciodată n-a iubit? Dar spune 
Ce cauţi tu la curtea lui don Filip? 
Ce cauţi, îngere, în adunătura 
Aceasta de călugări și de popi? 
Nu-i loc aicea pentru flori ca tine. 
Dacă le rupe cineva? O, nu! 

Pe viaţa mea îţi jur c-am să te iau 
In braţe și în braţe-am să te scot 
Din iadu-acesta. Înger păzitor, 

Îți voi fi înger păzitor. 


EBOLI 


(privindu-l cu dragoste) 
O, Carlos! 


Cît de puţin te-am cunoscut! Ce mare, 
Nemărginit de mare e răsplata 
Aceluia ce osteneală-și dă 

Să te-nţeleagă... 


(Îi ia mîna şi vrea să i-o sărule.) 


CARLOS 
(trăgîndu-şi mîna înapoi) 


Dar ce-ai, prinţesă? 


EBOLI 
(cu gingăşie şi grație, uilîndu-i-se în palmă) 


O, ce frumoasă mînă! Mîna asta 

Mai are două daruri de făcut: 

O diademă scumpă și inima lui Carlos. 
Și amîndouă unei muritoare? 

Cum? Numai uneia? Un mare dar, 

Un dar dumnezeiesc! Aș spune chiar 

Prea mare peniru-o singură femele | 
Dar ce-ar fi dac-ai face-o impărţeali? 
Nu se pricep reginele-n iubire. 
Femeia care ştie să iubească 

Nu se pricepe la coroane. Carlos, 

Ar fi mai bine de pe-acum să faci 

O împărţeală. Ori ai şi făcut? 

Ai și făcute Atunci cu-atit mai bine, 
Și cine-i fericita? 


CARLOS 


Ai să ştii. 
Neprihănirii tale mă destăinui. 
“La curtea asta ești cea mai curată, 
— Eşti singura, eşti cea dintii 
Ce-mi înţelege sufletul. Așa e. 
Nu mai ascund. lubesc! 


EBOLI 


Cît eşti de răul 
Atît de grea ţi-a fost mărturisirea? 
A trebuit să par nenorocită 
Ca să mă crezi că-s demnă de iubire? 
CARLOS 
(iresare) 
Ce spui? 
EBOLI 


„Cu mine să te joci așa! 
N-a fost frumos de loc. Pînă și cheia 
Să spui că n-ai primit-o... 

CARLOS 
(după o clipă de gîndire) 


Cheia! Cheia! 
Ah, da! Așa-i... Acuma văd... O, doamne!.. 


(Genunchii îi şovăie. Se sprijină de un scaun şi 
îşi acoperă faţa.) 


EBOLI 
(după o lungă tăcere, scoate un strigăt şi se prăbuşeşte) 


E groaznic! Ce-am făcut? 


„CARLOS 


(ridicindu-se adînc îndurerat) 
Atît de-adînc 


Să cad din toate cerurile mele! 
E-ngrozitor... 
EBOLI 
(cu faja în perne) 


Ce aflu-acuma, doamne! 


CARLOS 


(aruncîndu-i-se la picioare) 


Nu-i vina mea, prințesă!... Pasiunea... 
Ne-am înţeles greșit unul pe altul... 
Nu-i vina mea... 


EBOLI 
(îl respinge) 
Să fugi din ochii mei! 
Fugi, pentru dumnezeu! 

CARLOS 
Cu nici. un prej! 
Nu pot în starea asta să te las- 
EBOLI 


(il împinge cu pulere) 
De milă, din mărinimie, pleacă 
Din ochii mei! Fugi! Vrei să mă omori? 
Te văd cu ură. 


(Carlos vrea să plece.) 
Dă-mi întii scrisoarea 
Pe care ţi-am trimis-o, dă-mi şi cheia... 
Și cealaltă scrisoare unde-i? 


CARLOS 


“Care 
Cealaltă? 
EBOLI 


Da, scrisoarea de la rege. 


CARLOS 


(tresărind) 
Cum? 
EBOLI 


Cea pe care chiar acum ţi-am dat-o. 
CARLOS 
E de la rege? Către dumneata? 


EBOLI 


O, doamne! Cum m-am încurcat de răul 
Scrisoarea! Dă-mi-o! Trebuie să mi-o dai! 

CARLOS 


Îţi serie regele? 
EBOLI 


Dă-mi înapoi 


Scrisoarea — pentru dumnezeu! 


CARLOS 
Scrisoarea 
Aceasta poate să arate multe... 


EBOLI 
Vai, sînt pierdută! Dă-mi... 
CARLOS 


Scrisoarea asta... 
EBOLI 


(frîngindu-şi mîinile) 


Nemernica de mine, ce-am făcut? 


CARLOS 


Scrisoarea-i de la rege? Da, prințesă... 
Aceasta schimbă totul dintr-o dată. 


(Fluturînd vesel scrisoarea.) 


Scrisoarea asta-i scumpă... n-are preț... 
S-o cumpere n-ar izbuti nici toate 
Coroanele lúi Filip. Nu! Scrisoarea 
Am s-o păstrez. 
( Pleacă.) 
EBOLI 
(aruncîndu-se în faja lui) 


O, doamne! Sînt pierdută. 

SCENA 9 


EBOLI 


( Singură. Stà o clipă ca craetilă. După te Carles 
a ieşit, se repede după el şi vrea să-l cheze.) 


Te rog, te rog, o vorbă numai, Carlos! 
Nu! Mă disprețuiește. Sînt acum 
Îngrozitor de singură... respinsă 

Şi alungată... 


(Cade într-un fotoliu. Pauză.) 


Nu. Înlăturată, 

Înlăturată numai de-o rivală. 
E-ndrăgostit, Nu-i nici o îndoială, 
Chiar el a spus. Dar cine-i fericita? 
Văd doar atîta că-i îndrăgostit 

De cineva de care n-ar trebui să fie. 
Nu vrea să știe nimeni. Și s-ascunde 
De rege mai ales... De ce de rege, 
Care-ar dori să-l vadă-ndrăgostit? 
Sau poate că s-o fi temînd de rege 
Din altă pricină? Cînd a aflat 

Că regele-mi trimite scrisorele 
Galante, mai că a sărit în sus 

De bucurie. Aspra lui virtute 

De ce aici deodat-a amuţit? 

De ce tocmai aici? Ce-ar cîştiga 
Cînd regele ar fi necredincios 
Reginei?... 
(Se opreşte deodată, lovită de un gînd. Îşi smulge 


din sîn funda pe care i-a dat-o Carlos, se uită 
repede la ea şi o recunoaşte.) 


O, ce zăpăcită sînt! 
Acuma, în sfîrșit... Unde mi-i capul? 
Acuma știu... Ei s-au iubit de mult 
Și înainte de-a o lua monarhul... 
Și prințul niciodată fără dînsa 

Nu m-a văzut... El despre ea vorbea, 
Da, despre ea cînd eu credeam că sînt 
Cu-atita înfocare adorată! 
O înșelătorie fără seamăn! 
Și m-am descoperit faţă de ea! 

( Pauză.) 
Să fi iubit el chiar fără speranţă? 
Nu cred. O dragoste fără speranţă 
Nu s-ar lupta cu-atita îndirjire 
S-alunge-o voluptate după care 
Monarhul cel mai strălucit din lume 
Tinjeşte-n van... Nu! O iubire fără 
Speranţă nu aduce-astfel de jertfe! 
M-a sărutat cu-atîta foc! M-a strîns 
Atît de drăgăstos la pieptul lui! 
A fost o încercare grea, prea grea 
Pentr-o romantică fidelitate 
Ce nu e răsplătită... A crezut 
“Că, după cum fusese vorba, cheia 
Regina i-a trimis-o... A crezut 
Că dragostea ei face pasu-acesta 
Și a venit... Deci crede că soţia 
Lui Filip hotărttă-i să... Cum poate 
Să creadă asta dacă n-ar avea 
Dovezi mai mari? Clar ca lumina zilei! 
Ea îl iubește... Sfînta asta simte 
Și ea la fel cu orice muritoare. 
Și eu care sfioasă tremuram 
În faţ-acestei splendide virtuți! 
Desigur e-o ființă mai înaltă 
Și eu mă sting în strălucirea ei. 
Invidiam neprihănita pace 
A frumuseţii ei netulburate 
De clocotele patimilor noastre. 
Părere deci era această pace? 
Voia să soarbă două cupe-o dată? 
S-arate strălucirile virtuţii 

Și totodată taanicul deliciu 

Al viciului să-l guste cu-ndrazasală? 

Așa să fi făcut? Şi-a izbutit 

Făţarnica? A izbutit fiindcă 

Nu s-a găsit răzbunătorul. Da! 

O adoram! Dar vreau să mă rărbun 

Și regele-o să afle. Dal Dar cum? 
(Se gîndeşte o clipă.) 

Știu eu un drum pin’ la urechea lui! 


(lese.) 


SCENA 10 


Odaie în palatul regal. 
Ducele de Alba, Domingo. 


DOMINGO 
Și ce voiaţi să-mi spuneţi? 
ALBA 
Am făcut 
Azi o descoperire însemnată. 
Și-aş vrea s-o lămuresc. 
DOMINGO 
Descoperire? 
Dar despre ce e vorba? 
ALBA 
Azi, spre-amiază, 
Don Carlos și cu mine ne-ntîlnim 


În anticamera reginei. El 
Îmi spune-un lucru care mă jigneşte. 

Ne-nlierbîntăm. Și cearta se-nteţește 
Și tragem spadele. La larma noastră 
Regina iese din odaia ei, 
S-aruncă între noi și îl privește 
Pe prinț poruncitor și totodată 
Cu dragoste... O singură privire, 
Și-atuncea prinţul lasă braţu-n jos, 
Mă ia de după gît şi mă sărută... 
Și pleacă-n fugă. 

e 


DOMINGO 
(după o pauză) 


Dă de bănuit, 
E drept. Ce-mi spui trezeşte-n mine gînduri 
Ce-au încclţit, mărturisesc, de mult 
În mintea mea... Alung astfel de gînduri 
Şi nimănui nu le încredinţez. 
Sînt săbii care au două tăișuri, 
Prieteni nestatornici. Mă feresc. 
E greu pe oameni să-i cunoşti și greu, 
Chiar și mai greu, să afli ce gîndesc. 
Cuvinte care-ţi scapă sînt amici 
Pe care îi jigneşti. Mi-am îngropat 
Deci taina pîn-atunei cînd timpul iarăși 
Va scoate-o la lumină. Sînt servicii 
Pe care regilor nu-i tocmai bine 
Să le aduci — ca o săgeată care 
Dacă-și greşeşte ţinta se întoarce 
Asupra vînătorului. Sînt gata 
Să jur pe sfînta cruce că-i așa. 
Ceea ce vezi cu ochii sau o vorbă 
Pe care-o prinzi, o foaie de hîrtie, 
Atîrnă la cîntar mai greu decît 
Ceea ce știi și simţi adînc. Păcat 
Că locuim în Spania. 

ALBA 
De cs? 


DOMINGO 


La orice altă curte pasiunea 

Se poate arăta. Aicea însă 
E-oprită-n loc de legi cu strășnirie. 
Reginele în Spania cu greu 
Păcătuiese, dar din nefericire 
Acolo numai unde ne-ar fi nouă 
Mai lesne să le prindem. 


ALBA 


Înc-un lucru. 
Azi Carlos a avut audienţă 
La rege. A ţinut audiența 
Un ceas. Și prinţul l-a rugat să-i dea 
Ocîrmuirea Ţărilor de Jos. 
Stăruitor și tare l-a rugat. 
L-am auzit din cabinet. Și cînd | 
L-am întîlnit în ușă, avea ochii 
Roşii de plins. Către amiază însă, 
Cînd l-am văzut din nou, avea o față 
Triumfătoare. Mai mult. E-ncîntat 
Că regele m-a preferat pe mine. 
li este recunoscător. Și spune 
Că lucrurile stau acum mai bine. 
Și el e-un om ce nu știe să mintă. 
Ce-nseamnă toate-aceste contradicții? 
El e voios c-a fost înlăturat 
lar mie regele îmi dă o slujbă 
Înaltă, dar c-un aer de mînie. 
Ce trebuie să cred? Dregătoria 
Aceasta nouă pare mai degrabă 
Exil decît favoare. 

DOMINGO 


lată deci 
Unde-am ajuns! O clipă a sfărmat 
Tot ce elădirăm noi în ani de zile. 
Şi dumitale parcă nici nu-ţi pasă! 
Ştii cine-i tînărul acesta? Ştii 
Ce ne aşteaptă cînd va fi puternic? 
Să știi că prinţul (eu nu-l dușmănesc, 
Am multe griji, am grija tronului 
Şi a Bisericii), infantul însă 
(Eu îl cunosc și știu ce are-n suflet) 
Nutrește-un plan îngrozitor, smintit... 
Regent ar vrea s-ajungă și ar vrea 
Să-nlăture credinţa noastră sfîntă. 
E-nflăcărat de o virtute nouă 
Ce, plină de încredere în sine 
Și de mîndrie, nu mai vrea să știe 
De ajutorul nici unei credinţe. 
Vezi, asta-i: prinţul cugetă. Și este 
Înfierbîntat de-o stranie himeră: 
Respectă omul. Ar ti bun el oare 
De rege? Dumneata ce zici? 


ALBA 


Fantasme| 
Ei şi? E doar mîndria unui tînăr 
Ce-ar vrea să joace-un rol și nu găsește 
Ceva mai bun. Dar o să-i treacă asta 
Cînd o să-i vie rîndul să ordone. 


DOMINGO 


Mă îndoiesc. E mîndru că e liber, 
Nu vrea să se supună; dar nu știe 
Că numai supunîndu-te supui. 
E bun de rege? Uriașu-i spirit 

Va rupe cu-ndrăzneală țesătura 

Politicii de stat. Am încercat 

Să-nduplec sufletul acesta dirz 

Spre voluptăţi istovitoare, dar 
Orice-ncereare a dat greş cu dinsul. | 
Un duh cumplit s-ascunde-n trupu-acesta. 
Și Filip va-mplini şaizeci de ani... 


ALBA 


Privirea-ți merge prea departe, 


DOMINGO 


Prinţul 
Și cu regina sînt uniţi. În ei 
Se furişează de pe-acum otrava 
Doctrinei celei noi, Şi în curînd 
Se va lăţi și va cuprinde tronul. 
Eu îi cunosc pe-acești Valois. Mi-i teamă 
De răzbunarea-acestei tăinuite 
Duşmance, dacă Filip își îngăduie 
Vreo slăbiciune. Încă e norocul 
De partea noastră. Dar să ne grăbim. 
Să-i prindem pe-amîndoi într-o capcană. 
Să aruncăm deci regelui o vorbă 
Întemeiată sau ne'ntemeiată... 
E mult dacă el șovăie. lar noi 
N-avem nici-o-ndoială. Să convingi 
Nu-i greu atunci cînd singur ești convins. 
Și negreșit că vom afla mai multe 
Fiindcă, dinainte sîntem siguri 
Că trebuie s-aflăm. 


ALBA 


Acum însă, 
Cea mai de căpetenie-ntrebare: 
Pe rege cine-l va înștiinţa? 

DOMINGO 


Nici dumneata, nici eu. Să-ţi spun acum 


Ce-am plănuit de mult, cu sîrguinţă, 
Ca să ne-ajungem țelul mai curînd. 
Pentru-ntărirea alianţei noastre 

Mai e nevoie de-o persoană încă 

Și cea mai însemnată. Suveranul 
lubește pe prinţesa Eboli. 

lar eu aţiţ această pasiune 

Ce-mi înlesneşte de minune planul. 
Am pregătit cu-ncetul pe prinţesă 

Ca să ne-ajute-n scopurile noastre. 
Avem s-o facem aliata noastră, 

Vom face-o chiar regină. Azi mi-a spus 


Că vine-aici. Am mari speranţe-ntr-însa. 


O spaniolă va călca-n picioare 
Și va distruge crinii de Valois 
Chiar într-o noapte poate. 


ALBA 


Ce aud! 
E adevărat? Pe dumnezeul meu, 
Sînt uluit. Acum e totul gata. 
Dominicanule, te-admir. Acuma 
Vom izbîndi. 
DOMINGO 


Sst! Vine cineva. 
E ea, chiar ea. 
ALBA 


Atunci, eu trec alături 
Și dacă... 
DOMINGO 


Bun. Am să vă chem. 
(Ducele de Alba iese.) 

SCENA 11 


Prințete de Edoli, Doninrgo. 


DOMINGO 


Prinţesă, 
Sint gata să v-ascult. 
EBOLI 
(uiiindu-se curioasă în urma ducelui) 


Dar mi se pare 
Că nu sîntem chiar singuri. Mai aveţi 
Un martor. 
DOMINGO 


Cum? 
EBOLI 


Cine-a ieșit de-aici 
În clipa asta? 


DOMINGO 
Ducele de Alba, 
Prinţesă, și vă roagă să-l primiţi. 
EBOLI 
Ce vrea? Ce are ducele de Alba 
Să ceară de la mine? Poate știi? 
DOMINGO 


Eu?... Da, dar n-aş putea şi cu să aflu 
Prin ce-ntîmplare mi-este dat acuma 
Să am de mult dorita fericire 


119 


De-a sta de vorbă iarăși cu prinţesă 
De Eboli? 


(Pauză în care Domingo aşteaptă un răspuns.) 


S-o fi ivit cumva 
Vreo-mprejurare sau vreun fapt prilenic 
Dorinţei regelui? S-a împlinit 
Nădejdea mea c-o bună chibzuire 
O să vă împace cu-o propunere 
Pe care numai îndărătnicia 
Și toanele-au respins-o. Am venit 
Aici plin de speranţe și... 


EBOLI 
Ai dus 


Răspunsul meu la rege? 


DOMINGO 


A Încă nu. 
Întîrzii încă să-l rănesc de moarte. 
Mai este timp, prinţesă, să-ndulciţi 
Răspunsul. 

EBOLI 


Spune regelui atunci 
Că îl aştept. 


DOMINGO 
Oare să cred, frumoasă 
Prinţesă, că-i adevărat ce-mi spuneţi? 
EBOLI 


Dar nu glumesc! O, doamne! Chiar mă faci 
Să-mi fie teamă. Oare ce-am făcut 
De te-ai îngălbenit chiar dumneata? 

DOMINGO 


Prinţesă, nu știu ce să cred... Aproape 
Că nici nu pot pricepe... 


EBOLI 


Nu, părinte, 
Chiar nici nu trebuie. Nici pentru toate 
Averile din lume n-aş dori 
Ca dumneata să înţelegi. Destul 
Că e aşa. Și poţi să te scuteşti 
De osteneala de-a afla ce-anume 
Prilejui această-ntorsătură, 
Spre mîngiierea dumitale-adaug: 
N-ai nici o parte în acest păcat; 
Și nici Biserica, deşi mi-ai spus 
Că sînt împrejurări anume, cînd 
Biserica-ntrebuinţează chiar 
Și trupurile fiicelor ei pentru 
Înalte scopuri. Dar aicea nu. 
Asemenea cucernice principii, 
Părinte, sînt prea-nalte pentru mine. 


DOMINGO 


De-aceea bucuros le și retrag 
Atunci cînd nu mai sînt de trebuinţă. 


EBOLI 


Pe suveran să-l rogi din partea mea 

Ca în privința mea să nu se-nșele. 

Ce-am fost mai sînt și-acum. Atîta numai 
Că-mprejurările s-au cam schimbat. 

Cînd i-am trimis cu indignare vorbă 

Că nu primesc propunerile lui, 

Credeam că-i fericit ling-o regină 

Frumoasă, şi pe ea o socoteam 

Soţie credincioasă și gîndeam 

Că este vrednică de jertfa mea. 

Aşa credeam atunci... Atunci; acum 
Știu alte lucruri. 


DOMINGO 


i Da, prinţesă, spuneţi. 
Văd că ne înţelegem. 


EBOLI 


Deocamdată 
Atât. Am prins-o. N-o mai cruţ. Hoţoaica 
Făţarnic-a fost prinsă. A-nșelat 
Pe rege, toată Spania, pe mine. 
E-ndrăgostită. Știu că ea iubește. 
Și am dovezi, dovezi care-au s-o facă 
Să tremure. A-nșelat pe rege. 
Dar el nerăzbunat nu va rămîne. 
Voi smulge masca ei de renunțare 
Sublimă, supraomenească, astfel 
Incît să vadă bine toată lumea 
Figura păcătoasei. Scump mă costă, 
Cumplit de scump mă costă toate-acestea 
Dar — și aici e tot triumful meu — 
Cu mult mai scump o va costa pe dînsa. 


DOMINGO 


Acum e totul gata. Daţi-mi voie 
Să chem pe ducele de Alba. 
( Iese.) 


EBOLI 
(mirată) 
Cum? 
Ce-nseamnă asta? 

S.C BN. AH2 
Edori, ducele, Dorri rgo. 


DOMIN CO 


(întorcîndu-se cu ducele) 


Vestea noasuă, duce, 
Soseşte prea tirziu. Prinţesa Eboli 

Ne spune un secret pe care tocmai 
Avea să-l afle de la noi. 


ALBA 


Atunci 
N-o va mira prea mult că sînt aici. 
Eu n-am încredere în ochii mei, 
Descoperiri de felu-acesta cer 
Ochi de femeie. 


E BOLI 


Ce descoperiri? 


DOMINGO 
“Am vrea să știm, prinţesă, cînd și unde 
Doriţi să ne... 
EBOLI 
V-aştept mîini la amiază. 
Neapărat eu trebuie să dau 


Pe faţ-această vinovată taină 
Și regelui să nu i-o mai ascund. 


ALBA 


Chiar asta m-a adus aici. Monarhul 
Va trebui numaideciît să afle, 

Va trebui prin dumneata, prinţesă, 
Prin dumneata, să afle tot. Pe cine, 
Pe cine altul ar putea să creadă 
Decît pe iscusita şi severa 
Tovarăşă-a soţiei sale? 


DOMINGO 


Pe cine altul decît dumneata, 
Care să vrei și-ndată-l stăpîneşti 
Cu-o stăpînire fără margini? 


ALBA 


Sînt 
Dușman pe faţ-al prinţului. 


DOMINGO 
A La fel 


Sînt socotit și eu de către lume. 
Prinţesă, dumneavoastră însă sînteţi 
Cu totul liberă. Acolo unde 

Noi trebuie să amuţim, 

Aveţi îndatorirea să vorbiţi. 
E-ndatorirea slujbei dumneavoastră. 
Și regele va fi de partea noastră 
Cînd va afla — iar noi vom izbuti 
Să isprăvim ce-am început. 


ALBA 
Dar asta, 
Numaidecît. Nu-i vreme de pierdut. 
Aştept din clipă-n clipă să primesc 
Un ordin de plecare. 
DOMINGO 
(după o clipă de gîndire, către prinţesă) 
N-am putea 
Să punem mîna pe niscai scrisori? 

Ne-ar Îi de mare ajutor vreuna 

De la don Carlos... Dar ia stati! Prinţesă, 
Dormiţi într-o odaie cu regina, 

De nu mă-nşel... 


EBOLE 
Nu chiar. În cea de-alături. 
Dar ce-i cu asta? 
DOMINGO 


Cine se pricepe 
În chei și broaște... Unde-şi ţine cheia 
De la casetă? N-aţi văzut cumva? 


EBOLI 


(pe ginduri) 
Da... n-ar fi rău să... Cheia s-ar putea 
Găsi, cred eu... 

DOMINGO 


Scrisorile sînt duse 
Și-aduse iar de cineva... Suita 
Reginei e destul de numeroasă... 
Vreo urmă-aici poate-am găsi. Cu aur 
Poţi multe... 


ALBA 


Nu se ştie dacă are 
Don Carlos vreun prieten bun?... 


DOMINGO 


Nici unul, 
Nici unu-n tot Madridul. 

ALBA , 
E ciudat. 


DOMINGO 


Așa e cum vă spun. Dispreţuieşte 
ntreaga curte. Am dovezi. 


ALBA 
Și totuși... 
Acum mi-aduc aminte. Astăzi cînd 
leşeam de la regină l-am văzut 
C-un paj de-al ei stînd într-un colţ de vorbă... 
Vorbeau în şoaptă... 


EBOLI $ 


(repede) 
Nu! O, nu! Era 
Cu totul altceva. 


DOMINGO 


Dar n-am putea 
Să ştim... Aceasta dă de bănuit... 


(Către duce.) 


Ştiţi care paj anume? 


EBOLI 


Fleacuri! Fleacuri! 
Ce altceva să fie? Știu ce este... 
Nimic de seamă... Ne vedem din nou 
Aicea, înainte de-a vorbi 
Cu regele. lar pînă-atuncea multe 
Se pot afla. 

DOMINGO 
(o aa deoperie) 
. Și suveranul poate 
Să spere? Ce să-i spun? Te-ai hotărît? 
Și cînd va fi frumoasa clipă-n care 
Dorinţa lui se va-mplini? Să-i spun? 


EBOLI 


Zilele-acesta mă îmbolnăvesc 
Și nu mai stau lingă regină. Ştii 
C-așa e obiceiul curţii. Deci 
Voi sta-n odaia mea. , 


DOMINGO 


E minunat. 
Partida-i cîştigată. Și desfid 
Toate reginele din lume! 
Auzi! Mă cheamă. A-ntrebat regina 
De mine. Plec. La revedere. 


(Iese repede.) 


SCENA 13 


Alba, Domingo 


DOMINGO 


(după o pauză în care a urmărit-o cu ochii pe 
prințesă) 


Duce, 
Acești frumoşi obraji trandafirii, 
Cît și victoriile dumneavoastră... 

"ALBA 


Şi dumnezeul tău... Aș vrea să văd 
Ce trăsnet ar putea să ne sfărîme ! 


(Ies amindoi.) 


SCENA 14 
O mănăstire. 


Don Carlos, Starețul. 


CARLOS 


(intrînd cu stareţul) 


Cum? A și fost aici? Îmi pare rău. 


STAREŢUL 
De-azi dimineaţă de trei ori a fost 
Și a plecat acum un ceas. 
CARLOS 
Se-ntoarce 
Neapărat. Dar n-a lăsat vreo vorbă? 
STAREȚUL 
Pîn? la amiază vine. 
CARLOS 
(privind pe o fereastră împrejurimile) 
Mănăstirea 


Nu-i lîngă drum. Abia se văd în zare 

Cîteva turnuri din Madrid. Şi colo 
E Manzanaresul. Sînt nişte locuri 
Sălbatice, pustii, pe placul meu, 

Și tainice. 


STAREȚUL 


Aşa cum e intrarea 
În lumea cealaltă. 


CARLOS 


Am dat pe mina 
Sfinţiei tale tot ce am mai scump, 
Mai sfint. Nu trebuie să știe nimeni, 
Și nici să bănuiască chiar, cu cine 
Am stat aici de vorbă pe ascuns. 
Am grave pricini să tăgăduiesc 
Orice-ntîlnire-a mea cu omu-acesta 
Pe care îl aştept acum aici. 
Am şi ales anume mănăstirea 
Aceasta. De-o trădare, de-un atac, 
Sîntem feriţi aici? Ţi-aduci aminte, 
Părinte, de cuvîntul ce mi-ai dat? 


STAREȚUL 


S-aveţi încredere în noi, alteţă. 
De bănuiala regilor ferite-s 
Mormintele. Urechi care s-asculte 
Sînt doar la ușa fericirii, doar 
La ușa patimei. Și-aici, în preajma 
Acestor ziduri, lumea încetează. 


CARLOS 


Crezi poate că în teama mea s-ascunde 
Un cuget vinovat? 

STAREŢUL 


Nu cred nimic. 


CARLOS 


Atunci, te-nșeli părinte. Te înșeli. 
Secretul meu se teme doar de oameni 
Nu însă şi de dumnezeu. 


STAREŢUL 


De-acesta, fiule, noi n-avem grijă. 
Aceste ziduri stau deschise-oricui, 

Și nevinovăţiei ca și vinei. 

Ceea ce faci, de-i rău sau de e bine, 
De-i drept sau nu, tu vei avea să dai 
Inimii tale numai socoteală. 


CARLOS 
(cu căldură) 


Ce-ascundem noi nu poate supăra 
Pe dumnezeu. E-un lucru prea frumos. 
Și dumitale ţi-l pot spune. 


STAREŢUL 


Nu! 
Lăsaţi, alteţă! Mi-am făcut bocceaua 
Cu tot ce-mi trebuie-n călătoria 
Cea mare. Așadar, de ce acum, 

n scurta vreme ce mi-a mai rămas, 
S-o mai desfac și s-o încarce mai tare? 
Nu ai nevoie de prea multe lucruri 
În fericirea veşnică. Mă duc, 

Mă cheamă clopotul la rugăciune. 


( Iese.) 

SCENA 15 


Carles, Posa, intră. 


CARLOS 


Al În sfîrșit! 
POSA 


Grea încercare pentru / 
Un vechi şi bun prieten care-așteaplă 
Nerăbdător! Sînt, iată, două zile Ni 
De cînd e hotărită soarta ta 

Și eu voi şti abia acuma. Spune, 
V-aţi împăcat? 


CARLOS 


Cum? Cine să se-mpace? 


POSA 


Tu și cu regele. Și ce-i cu Flandra? 
S-a hotărît ceva? 


CARLOS 


S-a hotărît 
Că ducele de Alba pleacă mîine 
Acolo. Asta-i. 


POSA 
Nu se poate. Nu! 
Să fie tot Madridul păcălit? 
Se spune c-ai avut audienţă 


Secretă şi că regele... 

CARLOS 


E neclintit. 
Sintem de-a pururi despărțiți. Și chiar 
Mai mult decit eram. 


POSA 


Și nu te duci 


În Flandra? 


CARLOS 
Nu! Nu! Nu! 
POSA 
Speranţa mea 
S-a stins. 
CARLOS 


Să lăsăm asta. O, Rodrigo, 
Atitea lucruri mi s-au întîmplat 
De cînd ne-am despărţit! Acuma însă 
Să-mi dai un sfat. Vreau să vorbesc cu dînsa. 


POSA 


Cu mama ta? O, nu! De ce? 


CARLOS 


Fiindcă 
Nădăjduiesc... Te sperii... Fii pe pace. 
Mi se cuvine fericit să fiu'- 
Și am să fiu. Dar lasă deocamdată... 
Acuma dă-mi un sfat, cum aș putea 
Vorbi cu ea. 

POSA 


Și visul ăsta nou 
Pe ce se-nlemesază? i 


CARLOS 
Nu-i un vis. 
O, nu-i un vis! E numai adevărul: 


(scoate scrisoarea regelui către Eboli) 


Cuprins aicea, în hîrtia asta! 
Regina-i liberă. În faţa lumii 
Şi-n faţa cerului. Citeşte-aici 
Și nu te mai mira. 


POSA 


(desface scrisoarea) 


Ce văd? Acesta 
E scrisul regelui. 


(După ce citeşte.) 


Și către cine-i 
Scrisoarea asta? 


CARLOS 


E către prinţesa 
De Eboli. Alaltăieri, un paj, 
Care mi-a spus că-i al reginei, vine 
Și îmi aduce un răvaș, c-un scris 
Pe care nu-l cunosc și-o cheie. Aflu 
Că-ntr-o odaie prin aripa stîngă 
De la palat, în care stă regina, | 
O doamnă m-ar fi așteptînd pe care 
Eu o iubesc de mult. Și m-am și dus 
Îndată într-acolo. 

POSA 
Te-ai și dus? 


CARLOS 


Ți-am spus că nu știam al cui e scrisul... 
Eu ştiu pe lume-o singură femeie... 

Și care alta decît ea s-ar crede 

De Carlos într-atîta adorată?... 

Zbor într-acolo, beat de bucurie. 

Un cîntec minunat ce din odaie 
Mă-ntîmpină îmi este călăuză. 

Deschid cu cheia și pe cine crezi 

Că văd? Te las să judeci spaima mea... 


POSA 
O, da, ghicesc. 


CARLOS - 


Eram fără scăpare, 
Pierdut, Rodrigo, de n-aș fi căzut 
În mîna unui înger. Ce-ntîmplare! 
Lăsîndu-se se vede înșelată 
De imprudentele-mi priviri, prinţesa 
Și-a-nchipuit că ea ar fi zeiţa 
Privirilor acestora. Mişcată 
De chinul tainic al simţirii mele, 
Se lasă dusă cu mărinimie 
De inima ei bună și-mi răspunde 
Cu dragoste. Luînd tăcerea mea 
Drept sfiiciune, capătă curaj 
Și își deschide sufletul. 


POSA 
Spui asta 
Atît de liniștit! Prinţesa Eboli 

Fără-ndoială te-a ghicit și taina 
Iubirii tale a descoperit-o. 

Deci ai jignit-o tare. Ştii câ ea 
Pe rege-l stăpîneșie. 


CARLOS 
(cu convingere) 


E cinstită. 
POSA 


Din egoismul dragostei. Virtute 

De care foarte mult mă tem, căci știu 
Ce greu se-nalță pină la idealul 

Care răsare dintr-un suflet mîndru 
Și plin de har şi graţie-nflorește 
Făr-ajutorul unui grădinar. 

Dar asta-i, dimpotrivă, un vlăstar 
Străin, adus din zone călduroase 

Și răsădit într-un climat mai aspru, 
Zi-i creştere, principiu, zi-i cum vrei 
E-o nevinovăție dobîndită 

Cu vicleșug și trudă, dintr-un sînge 
Fierbinte căpătată, pusă însă 

Pe seama cerului care-o plăteşte 

Și o nutrește harnic și cu grijă. 

Dar judecă și tu. Să ierte ea 

Reginei că un tînăr a trecut 

Pe lîngă marile ei însușiri 

Cu-atita osteneală câştigate, 

Ca să tînjească fără de speranţă 


După soţia lui don Filip? 


CARLOS 


Tu 
Cunoști așa de bine pe prinţesă? 

POSA 


0, nu, de două ori dac-am văzut-o. 
Atiîta doar îţi spun. Mi s-a părut 

Că se ferea de-a patimei capcane 
Și-şi cunoştea virtutea ei prea bine... 
Pe urmă am văzut-o pe regină. 

0, Carlos, ce deosebire-adîncă! 

Cu o splendoare calmă, înnăscută, 
Cu voie bună, fără stinghereala 
Purtării învăţate pe de rost, 
Fără-ngîmfare dar și fără frică, 
Cu-acelaşi pas eroic ea pășeşte 

Pe drumul mijlociu al cupiinței; 

Și ea nu ştie că e adorată 

Căci niciodată n-a visat să fie. 

Mai recunoșşti tu în acest portret 
Pe Eboli? Prinţesa a rămas 
Statornică fiindcă te iubea, 
Numai iubirea-i sprijinea virtutea. 
N-ai răsplătit-o şi ea va cădea. 


CARLOS 
(cu vioiciune) 
Nu, nu, îţi spun! 
(După ce face cîţiva paşi, agitat.) 
O, dac-ar ști Rodrigo 

Ce bine-i stă pe Carlos să-l despoaie 
De-o mare fericire, de credinţă-n 
Desăvîrşirea omenească | 


POSA 


Să merit oare-o astfel de mustrare? 
Nu, dragul meu, nu, pentru dumnezeu, 
N-am vrut aceea ce tu spui. Prințesei, 
De-ar fi un înger, eu m-aş închina 

În faţa ei la fel cu tine — dacă 

N-ar fi ghicit secretul tăul 

CARLOS 


Y Ei, vezi 
Ce fară SR temei ţi:i bănuia la? 

iy Mai are ea dovezi alar' de-acelea 

* Ce-ar face-o pe ca însăşi de rușine? 
Va cumpăra ea trista multumire 

A răzbunării cu onoarea ei? 


POSA 


| 


î Ca să se spele de-o insultă, mulţi 
N Au vrut mai bine să-și jertfease- -onoarea, 


CARLOS 
(cu puiere) 


Nu, ești prea crud. E nobilă și mîndră. 
Eu o cunosc şi nu mă tem. Zadarnic 
Încerei speranţele să mi le-alungi. 

Aș vrea să stau de vorbă cu regina. 


POSA 
Acum? De ce? 


CARLOS 


Fiindcă nu mai am 
Nimica de cruțat și vreau să știu 
Care mi-i soarta. Vezi şi fă așa 
“Să pot vorbi cu ea. 


POSA 


Vrei să-i arăţi 
Scrisoarea asta? Vrei într-adevăr? 


CARLOS 


Nu mă-ntreba! Și-acuma cum să fac 
Ca să vorbesc cu ea? 

POSA 
(cu înţeles) 
Nu mi-ai spus tu 
Că o iubeşti’... Și vrei numaidecît 
Să-i dai scrisoarea? 
(Carlos pune ochii în pămînt şi tace.) 
Carlos, eu citesc 
Pe faţa ta ceva... ceva străin, 
Ceva ce pîn-acuma nu văzusem. 
De ce-ntorci capul? Spune, pentru ce 
Îţi întorci ochii de la mine? Deci 
E-adevărat?... la dă-mi să mă mai uit 
Dac-am citit cum trebuie... O clipă... 


(Carlos îi dă scrisoarea. Posa o rupe.) 


CARLOS 


Ce, ești nebun? 
(Cu un ton mai domol.) 
Eu drept să-ţi spun, puneam 
Speranţe mari în ea... 


POSA 


Mi s-a părut 
Și mie-așa, de-aceea am și rupt-o. 


(Se uită cercetător la Carlos, care îl priveşte cu 
îndoială. Lungă pauză.) 


lubirea ta ce are ea de-a face 

Cu pîngărirea patului regal? 
Primejdios e Filip pentru tine? 
Ce legătură-i între încălcarea 
Îndatoririlor pe care-un soţ 

Le are și-ndrăzneţele-ţi speranţe? 
Acuma te-nţeleg. Cît de greșit 
Ţi-am socotit eu pîn-acum iubirea! 

CARLOS 


Rodrigo, cum? Ce crezi? 


POSA 


O, ştiu acum 
Ce trebui’ săã-nteleg. Odinioară 
Era cu totul altfel. Tu erai 
Atît de-nfläcărat și de bogat! 
Un univers întreg putea să intre 
În sufletul tău larg. Dar toate-acestea 
S-au spulberat acuma, înghitite 
De-o pasiune unică și-avidă, 
De-un egoism mărunt. Inima ta 
E strînsă. Nici o lacrimă măcar 
Nu ai pentru nefericita soartă 
A "Ţărilor de Jos. Cît de sărac, 
Sărac lipit, o, Carlos, ai ajuns, 
De cînd nu te iubeşti decit pe tine! 


CARLOS 


(Se aruncă într-un jili. După o pauză, cu lacrimi 
în glas.) 


Da — văd că tu nu mă mai preţuiești. 


POSA 


Nu, Carlos, n-o lua așa. Eu știu 
Ce-nseamnă frămîntarea ta. Ai fost 
Momit de-o lăudabilă simţire. 

A ta a fost regina. Ţi-a răpit-o 
Monarhul... Totuși, pîn-acum, modest, 
Nu te-ncredeai în drepturile tale. 
Gîndeai că poate Filip ar fi vrednic 
De ca. În șoaptă numai îndrăzneai 
Să-l judeci cu asprime. Dar acum 
Scrisoarea asta te-a stirnit. Ţi-ai spus 

t 


Că numai tu ești vrednic. Vesel, mîndru, 
Învinuit-ai soarta de răpire, 

De tiranie. Și te-ai bucurat 

Că ești jignit; căci sufletele mari 

Se bucură cînd sînt nedreptăţite. 
Închipuirea-ţi, iată, s-a-nșelat. 

Mîndria ta a fost satisfăcută 

Şi-n inimă ţi-a răsărit speranţa. 

Vezi așadar ce bine am ghicit 

Că tu te-ai înţeles greșit pe tine. 


CARLOS 
(mişcat) 
Rodrigo, nul Te-nșeli. Nici pe departe 


Nu mi-au fost gîndurile-atit de-nalte 
Cum ai vrea tu să mă convingi. 


POSA 
Crezi tu 
Că nu te știu cum ești? De cîte ori 
Greșeşti, eu caut repede-o virtute 
Pe seama căreia să pun greșeala. 
Și-acum cînd ne-nţelegem, bine, fie! 
Vei sta de vorbă cu regina... 


CARLOS 
(îmbrăţişindu-l) 
Ce rușinat mă simt faţă de tine! 
- POSA 


Îţi dau cuvîntul. Lasă-mă acum 

Să fac cum știu. Un gînd ciudat, semeţ 
Și tocmai potrivit îmi vine-n minte. 
Dar ai să-l afli mai tîrziu, rostit 

De-o gură mai frumoasă. Eu mă duc 

Și mîine vom putea găsi un mijloc- 
Dar pîn-atuncea, Carlos, nu uita 
„Că un proiect urzit de-o minte mare, 
Chiar dacă îl încerci de mii de ori 
Zadarnic, tot nu trebuie să-l lași 
Cind suferinţa omenirii cere 

Să fie-ndeplinit. Adu-ţi aminte 

De Flandra. 


CARLOS 
Da, voi face totul, tot 
Ce tu şi-naltele virtuţi veți cere. 


POSA 
(se duce la fereastră) 
E timpul. Văd suita ta că vine, 
(Se imbrătişează) 


Acum sîntem iar prinţul şi vasalul. 


CARLOS 


Pleci în oraş acuma? 


POSA 


Chiar acum. 


CARLOS 


O vorbă numai! Cît pe ce să uit. 
O veste însemnată pentru tine. 
Orice scrisoare către Flandra trece, 
Deschisă, pe la rege. Fii prudent. 
Sînt pentru poştă-n Spania porunci 
Secrete. 

POSA 


Cine spune? 


CARLOS 


Don Ramon 
De Taxis, mi-i prieten. 


POSA 
(după o pauză) 


Foarte bine. 
Scrisorile, de-acuma înainte, 
Vor ocoli prin ţările germane. 


(Ies în direcţii diferite. 


ACTUL AL TREILEA 


SCENA A 


latacul regelui. 

(Pe măsuța de noapte ard două lumiînări. 
“fundul odăii, cîțiva paji adormiţi, în genunchi. 

Regele, pe jumătate dezbrăcat, îngîndurat, şade 
lingă masă; un braţ îi atîrnă pe marginea foto- 
„iului. Pe masă, în faţa lui, se allă un medalion şi 

cîteva hirtii.) 


REGELE 


C-a fost întotdeauna exaltată 
E-adevărat. Iubire niciodată 

Eu nu i-am dat; și totuși nu părea 
Că-i simte lipsa. Asta dovedește 
Că e cu două feţe. 


(Face un gest şi tresare. Se uită uimil în jurul lui.) 


Unde sînt? 
Aicea numai regele veghează? 
Cum? Lumînările-s aproape arse? 
Doar nu e încă ziuă... Somnul meu 
S-a dus. Tu ia-l drept împlinit, natură |! 
“Un rege n-are timp să-şi mai cîştige 

lar nopţile pierdute. Eu nu dorm, 
Deci trebuie să fie ziuă. 


(Stinge luminările şi dă într-o parte perdeaua de 

la o fereastră. Apoi se plimbă cîteva clipe prin odaie 

şi-i vede pe pajii adormiţi. Se opreşte în faţa lor, 
apoi trage clopoțelul.) 


Or fi dormind și dincolo cu toţii? 


SCENA 2 


Regele, Lerma. 


LERMA 
(speriat cînd îl vede pe rege) 


Nu vă simţiţi prea bine, maiestate? 


REGELE 
În aripa palatului, din stînga, 
A izbucnit un foc mai adineauri. 
N-ai auzit strigînd? 

LERMA 


Nu, maiestate. 


REGELE 


Nu? Cum așa? Să fi visat eu oare? 
Cu neputinţă. Spune, nu-i iatacul 
Reginei în pavilionu-acela? 


LERMA 


Da, maiestate. 

REGELE 


Visul m-a speriat. 
Să se-ntărească garda-n partea-aceea 
În fiecare seară. Înţelega? 
Dar totu-n taină, în cea mai mare taină. 
Nu vreau să... Dar de ce te uiţi așa 
De lung la mine? 


LERMA 


Maiestate, ochii 
Vi-s roșii de nesomn. Îngăduiţi-mi 
Să v-amintese că viaţa voastră-i scumpă 
Și că popoarele-ar vedea cu grijă 
Pe chipul maiestăţii voastre urma 
Atitor nopţi de veghe. Poate-un ceas 
De somn sau două, dimineața... 


REGELE 
(cu privirea rătăcilă) 
Somn? 
Somn voi găsi-n Escurial. Cît timp 
Monarhul doarme își primejduiește 
Coroana, soţul — inima soţiei. 
Nu, nu, e-o calomnie! Nu mi-a spus 
Aceasta o femeie? Şi femeia 
Mai are înc-un nume: Calomnie. 
Învinuirea n-am s-o cred decît 
Atunci cînd un bărbat va dovedi-o. 
(Către paji, care în vremea asta s-au trezit.) 
Chemaţi pe ducele de Alba. 
(Pajii ies.) 
| Conte, 
Apropie-te. E adevărat? 


(Se uită cercetător la Lerma.) 


145 


O clipă numai dac-aș putea şti! 
O, spune, spune, de-i adevărat! 
Sînt înșelat? E-adevărat că sînt? 


LERMA 
O, maiestate... 

REGELE 

(tresărind) 
Veşnic maiestate ! 
Atîta numai. Nici un alt răspuns 
Decît această vorbă găunoasă! 
Dar eu izbesc în stînca asta și 
Vreau apă, apă limpede cu care 
Să-mi sting adînca sete... Dumneata 
Îmi dai doar aur care clocotește. 


LERMA 


Dar ce anume, sire, vreţi să fie 
Adevărat? 


REGELE 
Nimica. Poţi pleca! 
(Contele vrea să iasă. Regele îl cheamă înapoi.) 


Eşti însurat? Eşti tată? Da? 


LERMA 
Da, sire, 

REGELE 
Eşti însurat și poţi să stai de veghe 
O noapte-ntreag-aicea?... Eşti cărunt 
Și fără să te ruşinezi poţi crede 
Că ţi-i soţia credincioasă? Du-te, 
O, du-te-acasă și ai s-o găsești 

Îmbrăţişindu-se nelegiuit 
Cu fiul dumitale. Crede, crede 
Ce-ţi spune regele şi du-te! Esti 
Uimit? Te uiţi la mine cu-nțeles, 
Fiindcă sînt şi eu cărunt? Să știi, 
Nenorocitule, că o regină | 
Nu-şi murdăreşte cinstea. Mort eşti dacă 
Te îndoiești... 

LERMA 


(cu căldură) 


Cine-ar putea să creadă?.., 
Pe tot întinsu-mpărăţiei voastre 
Cine-ar putea vreodată să-ndrăznească 
Să-mproaşte cu veninul bănuielii 
: Pe cea mai sfîntă și pe cea mai bună 
Dintre regine? 


REGELE 
Cea mai bună zici? 
Și pentru dumneata e cea mai bună? 
Cum văd, ea are-n preajma mea prieteni 
De-ncredere. O fi costat-o mult 
Să-i capete... mai mult decît știu eu 


Că ar putea să dea... Dar poţi pleca. 
Să vie ducele. 


LERMA 
L-aud venind. 


(Gaia să plece.) 


REGELE 
(mai blind) 
Tot ce-adineauri, conte, îmi spuneai 


Era adevărat. De nedormire 

Îmi arde capul. Uită ce-am vorbit 
Visind cu ochi deschişi. Auzi? Să uiţi! 
Și ai bunăvoința mea întreagă. 


(li dă mina să i-o sărute. Lerma pleacă şi des- 
chide ducelui de Alba uşa.) 


SCENA 3 
Regele, ducele de Alba. 


ALBA 
(se apropie de rege, şovăilor) 


Mi-aţi poruncit să viu la vremea asta? 
La ceasu-acesta neobișnuit?... 


(Se opreşte cînd îl vede mai bine pe rege.) 


Dar ce-aveţi, maiestate?... 


REGELE 


(s-a aşezat, a luat medalionul; se uilă o clipă, 
în tăcere, la duce) 


Așadar 
Nu-mi mai rămîne nici un slujitor 
De-ncredere. 


ALBA 


(copleşit) 
Cum? 


REGELE 


Sînt jignit de moarte. 
Toţi ştiu şi nimeni nu mi-a spus. 

ALBA 


(părînd uăzai) 


Jignire 
Adusă regelui, pe care eu. 
Să n-o fi cunoscut? 


REGELE 


(ii arată scrisorile) 


Al cui e scrisul 
Acesta? 


ALBA 


Este scrisul lui don Carlos. 


REGELE 
(după o pauză, privindu-l fis) 
Și tot nu bănuieşti nimic? Mi-ai spus 
Că este ambițios. Dar oare numai 
De-ambiţia lui trebuie să mă tem? 


ALBA 


Ambiţia e un cuvînt în care 
Se pot ascunde foarte multe lucruri. 


REGELE 
Și altceva nimic n-ai mai putea 
Ca să-mi descoperi? 
ALBA 
(după o clipă, cu rezervă) 


Maiestatea voastră 
Mi-aţi dat în pază statul. Sînt dator 
Să cercetez, să aflu, să păzesc 
Tot ce priveşte statul. În afară 


149 ` 


De asta tot ce știu, gîndesc sau cred 
E-al meu, e un domeniu siînt pe care 
Un rob vîndut ca şi-un vasal e-n drept 
Să-l ție-ascuns faţă de regii lumii. 
Nu tot ce mie-mi pare clar se cade 
Să ştie regele. Dar dacă vrea 
Să afle, eu îl rog să nu mă-ntrebe 
Ca un stăpîn. 
REGELE 
(îi dă scrisorile) 
Citește. 
ALBA 
(citeşte şi se-ntoarce speriat spre rege) 
Cine-a fost 


Atit de ticălos încît să dea 
Monarhului hîrtia asta? 


REGELE 
Cum? 


Ştii despre cine-i vorba în scrisoare? 
De nici un nume nu se pomenește. 


ALBA 
(tulburat, se dă un pas înapoi) 
M-am prea grăbit. 
REGELE 
Știi cine-i? 
ALBA 
(după o clipă de gindire) 
Voi vorbi. 


Stăpînul poruncește. Îndărăt 
Nu pot să dau. Da, ştiu de cine-i vorba. 

REGELE 
(zidicîndu-se, ex velernengă ) 


Ajută-mi, zeu cumplit al zizbunării, 

O moarte nouă să găsesc! Secretul 
E-atît de cunoscut de toată lumea, 
Atiît de clar încît dintr-o privire 

Îl află orișieine. E prea mult, 
„Aceasta nu știam. Nu, nu ştiam! 

Sînt cel din urmă care a aflat, 

Sînt cel din urmă-n tot regatul meu... 


ALBA 
(se aruncă la picioarele regelui) 


Da, recunosc că-s vinovat, slăvite 
Monarh! Mă rușinez acum de-o lașă 
Înţelepciune, care m-a îndemnat să tac 
Deşi onoarea regelui, dreptatea 
Și adevărul, mă-mboldeau la vorbă. 
Dar dacă toţi acum au amuţit 
Și vraja frumuseţii leagă limba 
Bărbaţilor, atunci da, voi vorbi. 
Dar ştiu că ceea ce va spune-un fiu 
Iubit şi mâîngiierile soţiei 
„Și lacrimile ei vor fi mai tari... 

REGELE 

(cu putere) 
Ridică-te! Vorbește fără frică! 
Îţi dau cuvîntul meu de rege. 

ALBA 
(se ridică) 
Sire! 

Vă amintiți ce s-a-ntîmplat atunci 
În parcul din Aranjuez. Regina 
Era, cînd ați venit, cam tulburată 

Și singură într-un boschet... 
Şi nici o doamnă lîngă dînsa.... 


REGELE 
A! 


Ce-aud? Urmează. Ce-a mai fost? 


ALBA 


Marchiza 
De Mondecar se-alese cu exilul 
Fiindcă s-a grăbit pentru regină 
Să se jertfească cu mărinimie. 
Acuma ştiu. Marchiza nu făcuse 
Deciît ce i se poruncise. Prinţul 
Fusese-acolo. 


REGELE 
(sărind în sus) 


A! Fusese-acolol! 


ALBA 


Au dat de bănuială niște urme 

De pași — pași de bărbat — de pe nisipu 
Aleii care duce din boschet 

Spre-o grotă unde s-a găsit de altfel 

Și o batistă-a lui Don Carlos. 

Un grădinar l-a și văzut pe-acolo 

În clipa chiar cînd maiestatea voastră 
Intra-n. boschet. 


REGELE 


(tresărind de negre ginduri) 


Ea a început să plingă 
Cind m-a văzut mirat. Și m-a făcut 
Să mă-nroşesc în faţa-ntregii curți! 

AIN RONY 
„Să mă-nroşesc față de mine insami... 
Pe dumnezeul meu, parc-aș fi Fost 


7 


= Un osîndit în fața cinstea ei! 


= Da, duce, Ai dreptate. Asta poate 
La lucruri groaznice să mă îndemne. 
O clipă lasă-mă... 


ALBA 


Dar, maiestate, 
Nici asta nu-i hotăritor.,., 


REGELE 
(apucind hirliile) 


Nici asta? 
Și asta nu? Nici asta? Nici această 
Îngrămădire de dovezi cumplite? 
O, e mai clar decît lumina zilei! 
E ceea ce de mult am bănuit. 
Nelegiuirea a-nceput atunci 
Cînd am primit-o, duce, în Madrid 
Din mîna dumitale. Văd și-acum 
Paloarea-i și privirea ei de spaimă 
Oprindu-se la părul meu cărunt. 
Atunci a început tot jocul. 


ALBA 


Prinţul 
În tînăra lui mamă a pierdut 
Logodnica. Ei amîndoi de mult 
Se-nţeleseseră-n dorinţi și gînduri, 
Oprite-acum de starea ei cea nouă. 
Sfiala care însoţeşte cele 
Dintii mărturisiri fusese-nfrîntă. 

Ispita deci era cu-atît mai mare 
Prim dulcile-amintiri ce le aveau. 
De armonia vîrstei și-a simţirii 
Unaţi și de constrîngere-aţiţaţi, 
Din ce în ce mai mult ei ascultară 
De neînvinsul patimei imbold. 
Politica le îrînse înclinarea, 

Cum deci să recunoască ei vreun drept 
Consiliului de stat asupra lor, 
S-asculte de alegerea făcută 

De cabinetul regelui, cînd ei 

Erau de pasiune copleșiți? 

Ea aștepta iubire şi-a primit 


O diademă. 


REGELE 
(jignit, cu amărăciune) 


Faci o înţeleaptă 
Deosebire, duce, foarte înţeleaptă. 
Admir argumentarea dumitale. 
Îţi mulţumesc. 


( Se ridică, rece şi mindru.) 


Desigur, ai dreptate. 
Rău a făcut regina, foarte rău 
Că nu mi-a dat scrisorile acelea 
Și nu mi-a spus nimic de vinovata 
Sosire a infantului în parc. 
Dintr-o mărinimie prost aleasă 
Ea a greșit și voi lua măsuri 
S-o pedepsesc. 


(Trage clopoţelul.) 


R Mai este cineva 
În anticameră?, De dumneata, 
Duce de Alba, nu mai am nevoie 


Și poţi pleca. 

ALBA 


N-am supărat cumva 
i Din nou acum pe maiestatea voastră 
= C-un zel prea mare? 


REGELE 
(unui peț care tocmai a in Ira) 
; Cheamă pe Domingo. 
(Pajul tese.) 
Te iert că trei minute m-ai făcut 
Să-mi fie teamă mie de o crimă 
Care-ar putea să fie săvârșită. 
Vreodată împotriva dumitale, 
(Alba iese.) 


S-CENA 4 


Regele, Domingo. 


Regele se plimbă încoace şi încolo ca să se mai 
` liniştească. 


DOMINGO 


(intră la cîteva clipe după ce a ieşit ducele şi se 
apropie de rege, pe care îl contemplă într-o tăcere 
solemnă) 


Cu bucurie și mirare văd 
Că sînteţi, sire, liniștit. 
REGELE 
Mirare? 
DOMINGO 


Dau slavă cerului că teama mea 
N-a fost întemeiată! Pot acuma 
Să am speranţe. 

REGELE 


Teama dumitale? 
De ce anume-ţi era teamă? 


DOMINGO 


Sire, 
Nu pot s-ascund că știu o taină care... 


REGELE 
(sumbru) 


Am spus eu oare c-aș dori s-o-mpart 
Cu dumneata? Cine-a vorbit în locul meu? 
Pe cinstea mea, ce îndrăzneală | 


DOMINGO 


Sire, 
Atît împrejurarea cît şi locul 
n care am aflat cît și pecetea 
Sub care mi s-a dat această taină 
Mă dezvinovăţesc. La spovedanie 
Mi s-a încredinţat drept un păcat 
Ce-apasă greu pe inima aceleia 
Care-a descoperit-o și care-acum se roagă 
Cerînd iertare cerului. Prințesei 
Îi pare rău — dar prea tîrziu — de-o faptă 
De care își dă seama c-o să aibă 
Urmări, pentru regină, foarte grave. 


REGELE 


Adevărat? Ce inimă miloasăl 

Da, ai ghicit prea bine pentru ce 
Ți-am spus să vii. Vei trebui să-mi dai 
O mînă de-ajutor, să pot ieși 

Din labirintu-acesta-ntunecos, 

În care-un zel îngust m-a aruncat, 
Vreau adevărul să mi-l spui- Vorbeşte 
Deschis cu mine. Ce să cred? Și ce 
Să hotărăsc? Menirea dumitale 

Pe lume este adevărul, 


DOMINGO 


Sire, 


Chiar dacă bunătatea tagmei mele 
Nu m-ar sili a fi-ngăduitor 

Tot m- aș, ruga de maiestatea voastră, 
Spre-a vă păstra un cuget liniștit, 
Să rămineţi la ce-aţi descoperit, 

Să nu-ncercaţi să scormoniţi o taină 
Ce numai bucurii nu poate-aduce. 
Ce ştiţi acuma poate fi iertat. 

O vorbă de la rege — și regina 

N-a săvirşit nici o greșeală. Voia 
Monarhului dă fericiri şi cinste; 
Și numai chipul paşnic şi senin 

Al suveranului va alunga 

Acele zvonuri mîrșave pe care 

Le răspîndește calomnia. ` 


REGELE 


Zvonuri? 
Sînt zvonuri despre mine în popor? 


DOMINGO 


Minciuni! Minciuni neruşinate. Jur. 
Dar se întîmpl-adesea că poporul 

— Deşi fără dovadă — crede lucruri 
Departe de-orice adevăr. 

REGELE 
O, doamne! 


La fel se-ntimplă poate și acuma. 


DOMINGO 


Un nume bun e lucrul cel mai scump 
Și singurul în care o regină 
Se-aseamănă cu orișice femeie. 


REGELE 


Nădăjduiesc că în privinţa asta 

Nu poate fi-ndoial-aici. 

(Se uită neîncrezător la Domingo. După o pauză.) 
Părinte! 

Simt că mai ai un lucru rău să-mi spui. 

Nu-ntîrzia. L-am şi citit pe faţa 

Aceast-aducătoare de necazuri. 

Vorbeşte. Fie cum o fi! Nu vreau 

Să mai îndur aceste cazne. Spune, 

Poporul ce gîndeşte? 


DOMINGO 


Înc-o dată 
Vă spun, poporul poate să greșească 
Și chiar greșeşte fără îndoială. 
Ce spune el pe suveran nu poate 
Să-l tulbure. Atîta numai doar 
Că... dacă a ajuns pînă-ntr-acolo 
Încât să spună... 


REGELE 


Ce să spună? Ce? 
Mult timp va trebui să te mai rog 
Să-mi dai o picătură de otravă? 

DOMINGO 


o Poporu-şi amintește-acum de vremea 
Cînd maiestatea voastr-ați fost bolnav, 
Pe pragul morţii... Şi-şi mai aminteşte 
Că numai șapte luni și jumătate 
După aceea a născut regina... 
(Regele se ridică, trage clopoțelu!.) 
(Iniră ducele de Alba.) 


DOMINGO 
(uluii) 


Mă miră, sire.. 


REGELE 
(înaintind către duce) 
Duce! Eşti bărbat! 
De preotul acesta să mă aperi! 


(Domingo şi ducele se uită nedumeriţi unul la 
aliul. Pauză.) 


DOMINGO 


Dacă ştiam c-aducătorul ştirii 
Acesteia va fi mustrat... 


REGELE 


Bastard? 
Bastard ai spus? Eram pe pragul morţii” 
Cînd ea s-a simţit mamă? Mi se pare 
Că asta s-a-ntîmplat pe vremea cînd 
Slăveaţi pe siîntul Dominic în toate 
Bisericile pentru că făcuse 
Cu mine o minune. Dar ce-a fost 

Minune-atunci acuma nu mai este? 

Deci, ori acuma, ori atuncea, voi 

M-aţi înşelat. Cum să mai cred ce spuneţi? 
V-am înţeles acum. Dac-ar fi fost 
Complotul gata de pe-atunci, minunea 

Lui sfîntul Dominic s-ar fi pierdut. 


ALBA 
Complot! 


REGELE 


Aţi trebuit să vă-ntîlniți 
În armonia asta fără seamăn 
Și totuşi nu vă înţelegeţi? Vreţi 
Să mă convingeţi că-i așa? Pe mine? 
Și nu cumva aţi vrea să nu-mi dau seama 
Cu cîtă pătimașă lăcomie 
V-aţi aruncat asupra pradei voastre? 
Cu cîtă voluptate-acum gustaţi 
Priveliștea durerii și a mîniei mele? 
Să nu-mi dau seama cum zelosul duce 
De nerăbdare arde să cîştige 
Favoarea ce-ar fi avut-o fiul meu 
Și cum cucernicul părinte-ar vrea 
Să înarmeze micul lui necaz 
Cu braţul tare al mîniei mele? 
Vă-nchipuiţi voi poate că sînt arcul 
Pe care îl întindeţi după plac? 
Mai am și eu voinţă și de-i vorba 
Să mă-ndoiesc, atunci mai bine-ncep 
Cu voi. 


ALBA 


N-a meritat credinţa noastră 
Să fie tălmăcit-așa. 

REGELE 


Credinţă | 
Credinţa dă de veste să te aperi 
"De crime viitoare; răzbunarea 
Vorbește doar de cele ce-au trecut. 
la spuneţi ce foloase am avut 

Din zelul vostru? De-i adevărat 
Ce-aţi spus, ce-mi mai rămîne decît rana 
Adînc-a despărțirii şi triumful 
Mîhnit al răzbunării? Totuși, nu, 
Voi numai născociți și-mi insuflaţi 
Şovăitoare bănuieli și-apoi 

Pe malul rîpei iadului mă-mpingeţi 
Și repede fugiţi de lîngă mine. 


DOMINGO 


Pot fi dovezi acolo unde ochii 
Nu pot pătrunde? 


REGELE 


(după o lungă pauză, grav şi solemn către Do- 
mingo) 
Voi chema-n curînd 
Pe nobilii regatului, și stînd 
În fruntea lor, voi judeca eu însumi. 
Atunci, de vă încumetaţi, veniți 
Şi-nvinuiți-o de-adulter. Și dacă 
E vinovată, va muri. Infantul 
Va fi și el lovit de-aceeași moarte. 
Băgaţi de seamă însă, dacă ea 
Se poate dezvinovăţi.... atunci veţi fi 
Voi înşivă... Cinstiţi voi adevărul 
` Atît de mult ca să-i puteţi aduce 
Această jertfă? Hotăriţi-vă| 
Nu vreţi? Aţi amuţit? Nu vreţi?... Atunci 
A fost doar zelul tulbure-al minciunii! 

ALBA 
(rece şi calm) 


Eu vreau. - 


REGELE 


(întorcîindu-se mirat şi privindu-l citeva clipe în 
tăcere) 


Ce semeţie |... Dar e drept 
Că dumneata-n războaie ţi-ai pus viaţa 
Adesea în primejdie chiar pentru 
Mult mai puţin decît atîta, 
Cu ușurința unui jucător 
De zaruri: pentru-o glorie neroadă. 
Ce-i viaţa pentru dumneata? Nu dau 
Eu sîngele regesc unui nebun 
Ce nu mai are-n lume vreo speranță 
Decît să-și dăruie mărunta viaţă 
În chip sublim. Deci jertfa ţi-o resping. 
Plecaţi. În sala de audienţă 
Veţi aștepta noi ordine. Plecaţi. 


(Cei doi ies.) 


SCENA.5 
REGELE 


(singur) 


Și-acum, ol providenţă, dă-mi un om. 
Mi-ai dat atîtea lucruri. Dăruiește-mi 
Acum un om. Tu singură pătrunzi 

Cu ochii tăi tot ce-i ascuns. Te rog 
Dă-mi un prieten; eu nu sînt ca tine, 
Nu sînt co tine atoteunoscător. 

Pe cei ce mi i-ai dat ca să m-ajute 
Îi ştii. l-am răsplătit cum se cuvine, 
Le-am îmblînzit metehnele, astfel 
Ca să slujească scopurilor mele, 

Așa cum tu cu trăsnetele tale 

Purifici lumea. Am nevoie-adîncă 

De adevăr. A-i dezgropa izvorul 

Din tina și noroaiele greșelii 

Nu-i soarta regilor. De-aceea dă-mi, 
O, dă-mi pe-acel om rar, deschis la sulfiet, 
Cu minte limpede şi ochi senini, 

Cu-al cărui ajutor să-l pot găsi. 
Azviîrl acuma sorții. Dintre mii 

De oameni care se îngrămădese 

În jurul soarelui puterii, fă-mă 

Să aflu pe-acel unic om ales. 


( Deschide o casetă şi scoate nişte carnete. După ce 
a întors cîteva file.) 


Doar niște nume, asta-i tot ce-arată 

Carnetu-acesta. Pentru care merit 

Se află-aici nu scrie nicăieri. 

Ce-i mai uituc decît recunoştinţa? 

În celălalt carnet, în schitb, citesc 

Cu de-amănuntul fiecare crimă. 

De ce? Nu-i bine. Oare răzbunarea 

Mai are ea nevoie să i se-aduc-aminte? 
(Citeşte mai departe.) 


Contele Egmont? Ce-o fi căutînd 

Aici? Izbînda de la Saint-Quentin 

Uitată e de mult. La morţi cu dînsul! 

(Şterge numele acesta şi îl scrie în celălalt carnet. 

După ce a mai citit citva timp.) 

Marchizul Posa? Posa?... Posa?... Cine 

Să fie? Nu-mi aduc de loc aminte. 

Subliniat de două ori... dovadă 

Că-l hărăzisem unor scopuri mari. 

Dar omu-acesta pîn-acuma oare 

De ce nu mi s-a-nfăţișat? N-a vrut 

Să vadă pe regescul său datornic? 

E singurul pe tot cuprinsul țării 

' Care de mine n-a avut nevoie! 

Dac-ar avea ambiţie și pofte 

De mult venea la mine. Dar ce-ar fi 

Să-ncere cu-acest original? 

Un om care de mine se lipsește 

Desigur că-mi va spune adevărul. 
(lese.) 


SCENA 6 


Sala de audienţă 


Don Carlos stînd de vorbă cu prințul de Parma. 
Ducii de Alba, Feria şi Medina Sidonia, contele 
„de Lerma și alți granzi cu hirtii în mînă. Toţi 
aşteaptă pe rege. 


MEDINA SIDONIA 
(de care toți se feresc în chip vădit, se duce la ducele 
de Alba care, singur şi pe gînduri, se plimbă 
încoace şi, încolo) 


Ai stat cu regele de vorbă, duce.. 
Cum l-ai găsit? 


ALBA 
Plin de mânie faţă 
De dumneata şi veştile ce-aduci. 


MEDINA SIDONIA 


Sub focul tunurilor englezești 
Mai bine mă simţeam decît aici. 


(Carlos, care s-a uitat la el pînă acum cu multă 
simpatie, se aprapie de dinsul şi îi stringe mîna.) 

Vă mulțumesc, alteţă, sperii -această 
Mărinimoasă lacrimă. Vedeţi 

Cum fug de mine toţi. Pieirea mea 
E hotărită. 


CARLOS 


Speră, dragul meu, 
În nevinovăția dumitale 
Şi-n bunătatea tatii. 


MEDINA SIDONIA 


l-am pierdut 
O flotă cum n-a fost pe lume alta... 
Ce-nseamn-un cap pe lîngă şaptezeci 
De galioane scufundate?... 

Şi-apoi... alteţă... cinci băieţi... și toţi 
Plini de speranță ca și dumneavoastră... 
Și asta-mi rupe inima mai mult 
Decât orice... 


SCENA: 7 


Regele, ceilalţi. 
Toţi se descoperă şi se dau într-o parte şi în alta 
formînd un semicerc în jurul lui. Pauză. 


REGELE 
(aruncind o privire repede asupra tuturora) 
Acoperiţi-vă | 
(Don Carlos şi prințul de Parma se apropie cei 
dintii şi sărută mîna regelui. El se întoarce cu 


bunăvoință către acesta din urmă şi nu se uită 
: -de loc la fiul său.) 

Nepoate, mama dumitale vrea 
Să ştie dacă sîntem mulţumiţi! 
De dumneata la curtea din Madrid. 


PRINŢUL DE PARMA 


Să-ntrebe după prima bătălie 
În care voi lupta. 


REGELE 
N-ai nici o grijă. 
Neapărat are să-ţi vie rîndul 
Cînd trunchiurile-acestea se vor rupe. 
(Către ducele de Feria.) 


Ce-aveţi acolo, duce? 


FERIA 
(punind un genunchi în pămînt în faţa regelui) 


Comandorul 
Cel mare-al ordinului Calatravei 
Azi dimineaţă a murit. V-aduc 
Aicea crucea lui de cavaler. 


REGELE 
(ia ordinul şi se uită de jur împrejur) 
Mai vrednic cine este după dînsul 
S-o poarte? 
(Pace un semn ducelui de Alba, care pune un 


genunchi în pămînt în fata lui şi căruia îi atirnă 
ordinul pe după git.) 


Duce, eşti cel mai de frunte 
Din căpitanii mei de oști. Să fii 
Atîta şi nimic mai mult, şi-n veci 
Bunăvoința mea n-o să-ți lipsească. 

(Zărindu-l pe Medinu pai) 


A, iată amiralul! 


MEDINA SIDONIA 


(se apropie şovăitor şi îngenunchează cu caput 
plecat în fata regelui) 


Asta-i, sire, 
Tot ce aduc din tineretul Spaniei 


Și din Armada. 


REGELE 
(după o pauză lungă) 


Dumnezeu mă vede. 
Eu te-am trimis să lupţi cu oameni numai, 
Nu cu furtuni și stînci. Bine-ai venit 
La curtea noastră. 


(Îi dă mina să i-o sărute.) 


Și îţi multumesc 
Că mi-ai păstrat un vrednic slujitor 
n dumneata. Așa-l socot și vreau 
De toţi să fie scot la fel. 


(Îi face semn să se ridice şi să se acopere. Apoi, 
către ceilalţi.) 


Ce este încă? 
(Lui don Carlos şi prințului de Parma.) 
Prinţi, vă mulțumesc. 

(Aceştia ies. Ceilalti granzi se apropie, îngenun- 
chează şi îi înmînează regelui hiîrliile cu care au 
venit. EL se uită în treacăt la ele şi le dă ducelui 

de Alba.) 
Duceţi-mi-le-n cabinet. E gata? 


(Nimeni nu răspunde.) 

Cum s-a făcut că pînă acum marchizul 
De Posa nu s-a arătat? Eu știu 

Prea bine că marchizul m-a slujit 

Cu glorie. Nu mai trăiește, poate? 

De ce nu se arată? 


LERMA 


Cavalerul 
De-abia sosi din lungi călătorii 
Pe care le-a făcut prin Europa. 
Acum e-aici şi-aștept-audienţa 
Obştească pentru ca să vină 
Şi-n fața tronului să-ngenuncheze. 


ALBA 


Marchizul Posa? El e, maiestate, 
Viteazul cavaler de Malta care 

A săvîrşit o faptă minunată. 

La ordinul maestrului cel mare 
Cînd cavalerii toţi s-au adunat 
Pe insula lor greu asediată 

De Soliman, marchizul dispăru 

De la înalta școală din Alcala. 
Avea pe-atunci doar optsprezece ani. 
Ajunse la Valetta, nechemat, 

Și spuse: „Crucea mea de Cavaler 
Familia mi-a cumpărat-o; eu 
Acuma însă vreau să mi-o cîştig“. 
El a fost unul din cei patruzeci 
De cavaleri ce-au apărat cetatea 
Sant-Elmo împotriva lui Piali, 
Lui Uluceiali și-a lui Mustafa 

În trei asalturi, unul după altul, 
n plină zi. Cînd în sfîrșit cetatea 
A fost luată și toţi cavalerii 
Căzură, el se aruncă în mare 
Și-ajunse la Valetta. Peste-o lună, 

Cînd părăsiră insula duşmanii, 
S-a-ntors și cavalerul iar la studii. 


FERIA 


Și tot marchizul Posa, mai tirziu, 
Descoperi vestita uneltire 

Din Catalonia şi datorită 
Destoiniciei sale-a izbutit coroana 
Acest ţinut de seamă să-l păstreze, 


REGELE 
(în. sine) 


Mă mir. Ce fel de om e-acesta care 
A săvîrşit asemenea isprăvi — 

Și totuși din trei oameni ce-i întreb 
Nici unul nu-l invidiază? 

Ori are-un caracter cu totul rar 

Ori n-are nici un fel de caracter. 
Vreau să vorbesc cu el. 


(Ducelui de Alba.) 


Să mi-l aduci 
Îndată după liturghie. 


(Lui Feria.) 


Duce, 
Vei prezida consiliu-n locul meu. 


(lese.) 


FERIA 


Ce bun e astăzi suveranul! 


MEDINA SIDONIA 


: Spune 
Că e un zeu! Cu mine-așa a fost. 

FERIA 
Ţi-ai meritat norocul, amirale! 
Mă bucur foarte mult. 
UN GRANDE 


Şi eu. 


ALTUL 
Și eu. 
AL TREILEA 


Eram îngrijorat. Un general 
Atît de vrednic cum sînteţi! 


PRIMUL 


Monarhul 
N-a fost mărinimos cu dumneavoastră 
Ci numai drept. 


LERMA 
(trecînd pe lingă Medina Sidonia) 
Cît de bogat ajuns-ați 
Deodată numai doar cu două vorbe? 
(Toți ies.) 


SCENA 8 


Cabinetul regelui. 
Marchizul de Posa, Ducele de Alba. 


POSA 


(intrind cu ducele) 
Vrea să-mi vorbească? Mie? Nu se poate! 
O fi alt nume. Și ce oare vrea 
Cu mine? 

ALBA 


Vrea atit: să vă cunoască. 


POSA 


Din curiozitate! E păcat 
De timpul irosit degeaba. Viaţa 
Se duce-atît de repede. 


ALBA 
Vă las 


În grija stelei dumneavoastră bune. 
Monarhul e în mîna dumneavoastră, 
Deci folosiţi-vă și cît mai bine, 

De clipa asta; dacă o veţi pierde, 
Va fi din vina dumneavoastră numai. 


(pai) 


SCENA 9 


POSA 
(singur) 


Da, bine-ai spus. Să folosesc o clipă 
Ce vine-o dată numai. Da, curteanu) 
Acesta m-a învăţat de bine — dar 
Nu bine-n felul lui ci-n felul meu. 


(Pace cîţiva paşi incoace şi încolo.) 


Ce caut însă eu aici? Să fie 

Doar numai o-ntîmplare că aceste 
Oglinzi răsfrîng acuma chipul meu, 

Că tocmai eu din mii și mii de oameni 
Am fost ales să mă ivesc deodată 

În gîndurile regelui? Să fie 

O întîmplare? Poate chiar mai mult... 
Ce-i oare întîmplarea decît piatra 

Ce prinde viaţă-n mîna unui sculptor? 
De providenţă-i dată întîmplarea 

Dar omul trebuie s-o mînuiască... 
Orice-ar vrea regele cu mine, eu... 

Eu știu ce vreau cu el... Dac-aş putea 
Doar o scînteie de-adevăr s-arune 

În sufletul despotului, ce rodnică 

S-ar dovedi în mîna providenţei! 

Tot ce mi s-a părut că-i întîmplare 

Ar fi atunci un lucru chibzuit 

Mai dinainte. Fie cum o fi, 

Eu cu credinţa asta voi lucra. 
(Face cițiva paşi încoace şi încolo şi se opreşte în 
fața unui tablou. Regele apare în odaia de alături, 


unde dă citeva ordine. Apoi intră şi se uită cîlva 
timp la marchiz fără ca acesta să-l vadă.) 


SCENA 10 
Regele, Posa 

Posa cînd îl vede pe rege, se duce la el şi pune 
un genunchi în pămînt în fața lui, apoi se ridică 
şi rămîne foarte liniştit în aşteptare, 


REGELE 


(privindu-l cu mirare) 
Ai mai venit aici? 


POSA 
Nu. 


REGELE 
Ai adus 


Servicii. mari coroanei. Pentru ce 

Ai stat de mulțumirea mea departe? 
În amintirea mea sînt foarte mulți; 
Și numai domnu-i atotştiutor. 

Se cuvenea ca făr-a fi chemat 

Să vii la rege. De ce n-ai venit? 


POSA 


Abia de două zile m-am întors 
În țară, sire. i 
REGELE 


Nu vreau să rămîn 
Dator acelora ce mă slujesc. 
Deci poţi să-mi ceri acuma o răsplată. 


POSA 


De ocrotirea legilor mă bucur 
Și mi-i destul. 


REGELE 


De-această ocrotire 
Se poate bucura şi-un ucigaș. 


POSA 


Cu-atit mai mult un vrednic cetăţean. 
Aceasta, sire, mie îmi ajunge. 


REGELE 


(aparte) 
Ce simţ al demnităţii! Ce curaj! 
Era de așteptat. Așa-l și vreau 
Pe spaniol. Imi place, chiar cînd cupa 
De plină ce-i se varsă. 

( Tare.) 

Ai plecat 

Din slujba mea. De ce? 

POSA 


M-am dat în lături 
Ca să dau locul altuia mai bun. 


REGELE 


Îmi pare rău. Cind oameni de-acest soi 
Se dau deoparte, statul pierde mult. 
Sau, poate, slujba ce-o îndeplineai 

Ți s-a părut prea ne-nsemnată pentru 
Destoinicia dumitale?... 


POSA 


Nu. 
Sînt sigur că un bun cunoscător 
De suflete-omenești ar fi văzut 
De la-nceput ce pot și ce nu pot. 
Sînt recunoscător pentru răsplata 
Ce-mi dăruieşte maiestatea voastră 
Cînd îmi arată buna sa părere. 
Și totuşi... 


(Se opreşte brusc.) 


REGELE 


Stai la gînduri? 


POSA 


Maiestate, 
Mărturisese că nu sînt pregătit 
Să-mbrac în vorbe de supus al vostru. 
Tot ce-am gîndit ca cetăţean al lumii; 
Fiinde-atunei cînd m-am îndepărtat 
Pe totdeauna de coroană, 
N-am socotit că trebui” să vă spun 
Pricina pentru care am plecat.’ 

i REGELE 


Atît de slabă e pricina asta? 
Sau crezi că e primejdios s-o spui? 


POSA 


De am răgaz s-o spun în întregime 
Mi-aş pune cel mult viaţa în primejdie. 
Dar dacă nu-mi îngăduiţi aceasta, 

Las la o parte adevărul. Dacă 

E vorba să aleg acum disprețul 

Sau să aleg dizgraţia... mai bine 

Vreau să mă socotiți drept vinovat 
Decît nebun... 


REGELE 


(în aşteptare) 
Da, spune. 


POSA 


Eu nu pot 
Să fiu un servitor regesc. 
(Regele îl priveşte mirat.) 
Nu vreau 
Să-nşel cumpărătorul, sire. Dacă 
Vreţi să mă folosiţi, vreţi negreşit 
Ca tot ce fac să fie dinainte 
Cu de-amănuntul bine cîntărit. 
Vreti numai braţul și curajul meu 
La luptă, numai mintea mea la sfaturi. 
Și scopul cel din urm-al faptei mele 
Nu va fi fapta însăși, ci încuviințarea 
Pe care-o dobîndeşte de la tron. 
Dar pentru mine-o faptă de ispravă 
E preţioasă-n sine. Fericirea, 
Pe care regele prin mîna mea 

Ar semăna-o, aş putea eu singur 

S-o semăn și atunci ar fi un lucru 
Ales de mine și o bucurie 

lar nu o datorie-ndeplinită. 

Vreţi asta? Maiestatea voastră poate 
Să rabde în creaţiunea sa 

Un creator străin? Nici eu nu pot 
Să mă scobor atîta-ncît s-ajung 

„O daltă-acolo unde pot fi sculptor. 
Mi-i dragă, sire, omenirea-ntreagă 
Și într-o monarhie eu nu pot 

Să mă iubesc decît pe mine însumi. 


REGELE 


Înflăcărarea asta se cuvine 

Să fie lăudată. Poţi să faci 

Un lucru bun care să mulţumească 
Pe-un patriot cît și pe-un înţelept. 
Încearcă de  găsește-n vreun regat 
De-al meu dregătoria potrivită 
Cu-acest înalt avînt al dumitale. 


POSA 


Eu nu găsesc nici una. 


REGELE 


Cum așa? 


POSA 


Ceca ce maiestatea voastr-ar vrea 
Cu ajutorul meu să răspîndească 

E fericirea oamenilor? Oare 

E fericirea pe care-aș dori-o 

Eu oamenilor numai din iubire? 
Tare mă tem că maiestatea voastră 

S-ar cam feri de-această fericire. 
Politica regală a creat 

O fericire nouă; ea mai are 

Destule bogății ca s-o plătească. 

Şi-n inimi a stîrnit dorinţe noi 

Pe care le-mplineşte această fericire. 
Ea bate pe monede adevărul, 

Un adevăr ce-i place ei. Şi-aruncă 
Orice monedă, alta decît asta. 

Dar ce-i destul pentru coroană este 
Destul și pentru mine? Poate oare 
Iubirea mea frăţească să îndure 
Năpăstuirea semenilor mei? 

Cum pot să cred că-s fericiţi cînd ei 
N-au dreptul să gîndească?... Nu mă puneţi 
Pe mine să împart o fericire 

Pe care dumneavoastr-aţi hotăriît-o. 
Nu vreau să răspîndesc moneda asta. 
Nu pot să fiu un servitor regesc. 


REGELE 
(brusc) 


Atunci ești protestant. 


POSA 
(după o clipă de gindire) 


Credinţa, sire, 
Pe care o aveţi e şi a mea. 


(După o pauză.) 


Am fost rău înţeles. Chiar mă temeam 
Că am să fiu. Vedeţi acuma, sire, 
Cum se ridică vălul de pe taina 
Regalităţii. Cine poate spune 

Că pentru mine mai e sfint un lucru 

De care nu-mi mai este frică? Sînt 
Primejdios fiinde-am cugetat 

La mine însumi? Nu sînt, maiestate. 
Dorinţele-mi se-nmormînteaz-aici. 


(Îşi duce mina la piept.) 


Ridicola turbare-a înnoirii, 
Care nu face decît să sporească 
Povara lanţului ce nu-i în stare 
Să-l sfarme, nu mă-nflăcărează. Vremea 
De astăzi pentru idealul meu 
Nu-i coaptă încă. Sînt un cetăţean 
A] vremurilor care vor veni. 
De ce vă tulburaţi? Poate-un tablou 
Să vă-nspăimînte? Doar cu o suflare 
Îl nimiciţi. 

REGELE 


Și sînt eu cel dintîi 
Ce te cunoaște sub această latură? 


POSA 
Sub asta... da! 
REGELE 
(se ridică, face citiva paşi şi se opreşte apoi în 


faţa marchizului) 
(aparte) 


Nou cel puţin e tonul! 
Da, linguşirea repede se stinge 
Și imitaţia-njoseşte-un om 
De merit. Totuşi s-ar putea-ncerca 
Și alte mijloace. Şi de ce nu? 
Surprinderea adesea izbuteşte. 


(Tare.) 


Dacă așa vezi lucrurile — uite, 
Eu mă gîndesc să-nfiinţez la curte 
O slujbă care pentru-un om de cuget... 

POSA 


Ce mică și umilă socotiți 

Că-i demnitatea omenească, sire! 
Chiar și-n ce spune un om liber 
Vedeţi doar vicleșugul lingușirii. 
Dar cred că știu de ce gîndiţi așa. 
De vină sînt tot oamenii; ei singuri 
Și-au lepădat noblețea şi ei singuri 
S-au scoborît la treapta asta joasă. 
Fug îngroziţi de nobila fantomă 

A demnităţii sufletului lor, 

Se lăfăiesc în josnicia lor 

Și lanţurile și le-mpodobesc 
Cu-nţelepciune lașă și-apoi spun 
Că-i o virtute mare să le poarte 
Cu cuviinţă. Lumea ați primit-o 
Aşa. Și gloriosul dumneavoastră 
Părinte a primit-o tot la fel. 

Cum să aveţi faţă de oameni stimă, 
Văzîndu-i cît sînt de schimonosiţi? 


REGELE 


E oarecare adevăr în asta. 


POSA 


Dar ce păcat! Cînd aţi luat pe om 

Din mîna creatorului suprem 

Făcînd din el un lucru-al dumneavoastră 
Și cînd v-aţi dat drept dumnezeu acestei 
Făpturi nou-zămislite, aţi uitat 

Un singur amănunt: că aţi rămas 

Şi dumneavoastră om, un om ieşit 

Din mîna creatorului suprem. 

"Aţi suferit și aţi dorit la fel 

Cu orice muritor. Și aţi avut 

Nevoie de iubire. Unui zeu 

Nu-i poţi aduce însă decît jertfe 

Şi-n fața lui doar tremuri și te rogi. 
Schimbare jalnică! Nefericită 
Intoarcere pe dos a firii! Dacă 

Aţi scoborît pe om pîn’ ce-a ajuns 

Un instrument pe care să cîntaţi 

Așa cum vreţi, nu mai rămîne nimeni 
Cu care să vă bucuraţi 

De vraja cîntecului. 


REGELE 


(aparte) 


Tot ce spune 


POSA 


Această jertfă însă 
Nimic nu-nseamnă pentru dumneavoastră. 
De-aceea chiar și sînteţi unic 
Și singurul de felul dumneavoastră 
Cu preţu-acesta sînteţi zeu. Și groaznic 
Ar fi dacă n-ar fi aşa și dacă 
Cu preţu-acesta, adică zdrobind 
Atîtor milioane de oameni fericirea, 
N-aţi cîştiga și dacă libertatea 
Pe care-aţi nimicit-o ar ajunge 
Pentru a-mplini dorința dumneavoastră ! 
Și-acum să plec, vă rog, îngăduiţi-mi. 
Ceea ce vreau s-arăt mă-nflăcărează. 
Mi-i inima prea plină şi ispita 
De-a mi-o deschide e prea tare 
În faţa singurului om din lume 
Căruia pot să i-o deschid... 
(Contele de Lerma intră şi vorbeşte în şoaptă cu 


regele. Acesta îi face semn să plece şi rămîne ca 
mai înainte.) 

REGELE 


(către Posa, după ce iese Lerma) 


Urmează! 

POSA 

(după o pauză) 

Știu, sire, cît de preţios... . 
REGELE 

Aveai 

De spus încă ceva. Slirșește. 

POSA 
Sire! 


Eu vin acum din Flandra și Brabant. 
Ce mîndre ţări, bogate și mănoase! 
Și ce popor voinic şi cît de bun! 

Și mă gîndeam că trebuie să ai 

O mare bucurie-atunei cînd ești 
Părintele poporului acestuia... 

În drum am întîlnit grămezi de oase 
De oameni ce fuseser-arși pe rug. 


(Se opreşte, priveşte drept în ochi pe rege, care 
caută să-i înfrunte privirea, dar, tulburat, își 
lasă ochii în jos.) 


Aveţi dreptate. Trebuie să faceţi 

Așa. Dar că puteţi să faceţi ceea 

Ce vi se pare că-i de trebuință 

M-a uluit şi m-a cutremurat. 

Păcat că-n timp ce zace-n sînge, jertfa 
Nu prea e-n stare să înalțe-un cîntec 
De slavă jertfitorului! Păcat- 

Că scriu istoria doar oameni. numai 

Și nu fiinţe mai înalte... Veacuri 
Mai blînde au să vie după veacul 
Lui Filip; vor aduce-o-nţelepeiune 
Mai bună. Fericirea omenirii 

Va sta lingă măririle domnești. 
Și statul nu-și va irosi copiii 

Și sila însăși o să fie-umană. 


REGELE 


Crezi c-au să vie acele blînde veacuri 
Dacă m-aş teme-acuma de blestemul 
Veacului meu? În Spania, cum vezi, 
Hălăduiesc în pace cetăţenii, 

Și pacea asta vreau s-o dau eu Flandrei. 


POSA 

(brusc) 
Da, pacea unui cimitir! Și vreţi 
Să isprăviți ce-aţi început? Speraţi 
S-opriţi schimbarea ce-n creștinătate 
Se-ntîmpl-acuma, primăvara asta 
Obştească ce întinerește lumea? 
Vreţi dumneavoastră singur în Europa 
S-opriţi şi îndărăt să-mpingeţi roata 
Destinului întregii lumi ce merge 
Necontenit tot înainte, vreți 
Să-i prindeţi spiţele c-un braţ de om? 
Nu veţi putea! Fug mii şi mii din ţară, 
Săraci dar bucuroși. Și cetățenii 
Pe care-i pierdeţi astfel din pricina credinței 
Sînt cei mai buni. Cu braţele deschise 
Primeşte pe fugari Elisabeta 
Și Anglia mai tare înflorește 
Cu meşteşugurile ţării noastre. 
Grenada e pustie, părăsită 
De sîrguinţa noilor creştini. 

Și mult se bucură-Europa cînd 

Pe dușman îl vede sîngerînd 

De rănile ce și le face singur. 
(Regele e mişcat. Posa observă asta şi se apropie 

de el.) 

Vreţi să sădiţi pentru eternitate 

Și moarte semănați? Un lucru silnic 
Cum este-acesta nu va dăinui 

Mai mult decît acela care-l face. 

Tot ce clădiţi, cu nerecunoștință 

Va îi primit. Aţi înfruntat zadarnic 
Natura şi zadarnic aţi jertfit 

O mare viaţă de monarh în planuri 
De dărimare. Omul e mai mult 
Decît îl socotiți. El se va smulge 

Din lanţurile amorţelii și 

Va cere iarăși dreptul lui cel sfint. 
Și numele-o să vi-l arunce-alături 
De-acela al lui Neron și Busiris. 
Şi-mi pare rău... Fiindcă sînteţi bun. 


REGELE 


De unde ştii acestea toate? 


POSA 


(cu înfiăcărare) 
Știu! 

Da, ştiu. O, daţi-ne-napoi 
Ce ne-aţi luat! Lăsaţi, mărinimos 
Cum trebuie să fie-un om puternic, 
Să curgă fericirea peste lume 
Din cornu-mbelșugării dumneavoastră. 
Lăsaţi în ţara asta să-nflorească 
Și să dea roade spiritele. Daţi, 
O, daţi-ne-napoi ce ne-aţi luat! 
Fiţi peste milioane de regi rege! 

(Se apropie cu îndrăzneală de rege şi îl priveşte 
țintă, cu priviri înflăcărate.) 
O, dacă elocvenţa celor mulți, 
Ce iau prin mine parte la această 
Măreaţă clipă, mi-ar însufleţi 
Cuvintele şi dacă raza care 
V-o văd în ochi s-ar preschimba în flăcări!... 
Zvirliţi această îndumnezeire 
Ce-i nefirească și ne nimicește. 
Fiţi pentru noi un glorios exemplu 
De ceea ce-i adevărat și veșnic. 
O, niciodată, niciodată-un om 
N-avu prilejul să-ntrebuinţeze 
Puteri atît de: mari, dumnezeiește. 
Toţi regii Europei se închină 
În faţa Spaniei. E vremea, sire! 
Pășiţi în fruntea regilor Europei. 
O trăsătură de condei și lumea 
O făuriţi din nou. Daţi libertate 
Gândirii! 
(I se aruncă la picioare.) 


REGELE 
(uimit, îşi întoarce la început faţa, apoi şi-o in- 
dreaptă iar spre Posa) 


Ce ciudat entuziast! 
Ridică-te... Ridică-te... 


POSA 

Priviţi 
„Natura-n toată măreţia ei! 
Pe libertate este-ntemeiată. 
Și ce bogată-i ea prin libertate! 
El, ziditorul cel atotputernic, 
Arunc-un vierme într-un strop de rouă 
Și chiar în spaţiul mort al putrezirii 
Dă drumul unei libere voințe. 

Creaţiunea dumneavoastră însă 

Ce strîmbă e și ce săracă este! 

O frunză dacă a foșnit, stăpînul 
Creştinătăţii tremură de frică. 

Orice virtute-o contemplaţi cu teamă. 
El însă, ca să nu neliniștească 

Fiinţa splendidă a libertăţii, 

Mai bine lasă-n cosmosul său hoarda 
Cumplit-a răului dezlănţuită. 

Artist suprem, pe el nu-l vede nimeni; 
Se-nvăluie modest în legi eterne. 

Un om cu spirit liber pe acestea 

Le vede, dar pe dînsul nu, și-și spune: 
„De ce un zeu? Mi-ajunge lumea-n sine.“ 
Nici o evlavie nu-l proslăvește 

Mai bine decît pîngărirea asta 

A unui spirit liber. 


REGELE 


Şi ai vrea 
Să-ncerci să-ntruchipezi acest model 
Sublim în oameni din regatul meu? 


POSA 


Aceasta, sire, numai dumneavoastră 
Puteţi s-o faceți. Hărăziţi puterea 
Regească numai fericirii 
Popoarelor, puterea asta care 

Fu pîn-acuma hărăzită numai 
Splendoarei tronului. Daţi omenirii 
Nobleţea ei pierdută. Cetăţeanul 

Să fie iar ce-a fost, adică țelul 
Coroanei să nu aibă nici o altă 
Îndatorire decît să respecte 

În ceilalţi drepturi ca și ale lui. 
Cînd omul sie însuși o să fie 

Redat și va şti iar cît preţuiește 

Și va-nflori pe lume libertatea; 
Cînd, sire, din regatul dumneavoastră 
Veţi face cea mai fericită ţară 
Din lumea-ntreagă, da, atunci veţi fi 
Dator să cuceriţi întreaga lume. 


REGELE 

(după o pauză lungă) 
Ti-am dat prilej să spui tot ce dorești. 
Eu ştiu că într-o minte-așa cum este 
A dumitale, lumea se-oglindește 
Altfel decît în alte minţi; de-aceea 
Nu te măsor cu norme-obișnuite. 
Mi-ai spus — şi mie cel dintii — tot ceea 
Ce ai pe suflet. Cred fiindcă știu. 
Și pentru c-ai ascuns pînă acum 
Păreri de-acestea zămislite-n flăcări, 
Pentru c-ai fost modest şi înţelept, 
Vreau, tinere, să uit că le-am aflat 
Și cum anume le-am aflat. Ridică-te. 
Am să răspund năvalnicului tînăr 
Nu ca monarh, ci ca un om bătrîn. 
Vreau asta pentru că așa doresc. 
Într-o natură bună chiar otrava 
Se schimbă-n ceva bun. Un lucru însă: 
Să te fereşti de Inchiziția mea, 
Rău mi-ar părea... 


Adevărat? 
REGELE 


(tulburat de privirea lui) 
Eu încă 
N-am întîlnit un om la fel. Marchize, 
Te-nșeli. Crezi despre mine prea mult rău. 
Nu vreau să fiu un Neron. Nu, nu vreau 
Să fiu un Neron pentru dumneata. 

Nu vreau să piară orice fericire 
Sub stăpînirea mea. Și dumneata 
Poţi să urmezi în voie să fii om 
Sub ochii mei... 


POSA 


(brusc) 

Și ceilalţi cetăţeni? 
O, nu de mine era vorba, sire! 
Nu treburile mele le-apăram. 
Ce faceţi cu supușii dumneavoastră? 


REGELE 


Fiindcă știi atît de bine cum 

O să mă judece posteritatea, 

Vreau ca să afle de la dumneata 

Cum m-am purtat cu oamenii atunci 
Cînd în sfîrşit, am întîlnit un om. 


POSA 


O! cel mai drept din regi să nu ajungă 

Cel mai nedrept! În Flandra dumneavoastră 
Sînt mii și mii mai buni decît sînt eu 

Și totuşi — trebuie să spun acuma — 
Vedeţi în faţa asta blîndă, poate, 

Întfia oară libertatea. 


REGELE 
(grav şi domol) 


Lasă 
Aceasta, tinere. Ai să „gîndeşti 
Altminteri cînd ai să-i cunoşti pe oameni 
Cum îi cunosc. Aș vrea să te mai văd. 
Cu ce-aș putea să te îndatoresc? 

POSA 


Lăsaţi-mă cum sînt. Cum m-aţi privi 
Dacă pe mine-acum m-aţi cumpăra 
Ca și pe ceilalți? 


REGELE 


Eu mîndria asta 
N-o sufăr. Eşti cu-ncepere de astăzi 
În slujba mea. Nici o împotrivire! 
Va fi așa cum spun. 
( După o pauză.) 
Dar ce voiam? 
Voiam să aflu parcă adevărul... 
Și am găsit ceva mai mult... Marchize. 
Ai tot vorbit de mine ca monarh 
Dar nu ca om. 
(Văzind că marchizul e nedumerit.) 
Da, da, te înţeleg. 
Dar dacă sînt nefericit ca tată, 
Nu pot să fiu ca soţ mai fericit? 


POSA 
Dacă un fiu plin de speranţă, sire, 
Și dacă o soţie iubitoare 
Dau dreptul unui muritor să creadă 
Că-i fericit, atunci vă bucuraţi 
De amîndouă-aceste fericiri. 


REGELE 
(sumbru) 
Nu, nu sînt fericit. Și niciodată 
Nu mi-am dat seama de aceasta cum 
Imi dau acum. 


(Îl priveşte cu durere pe Posa.) 


188 


POSA 


Prinţul e bun și nobil. 
Așa l-am cunoscut întotdeauna. 


REGELE 


Eu însă l-am mai cunoscut şi altfel. 
Ce mi-a luat el, nici o coroană 

Nu este-n stare să înlocuiască: 

O vrednică regină... > 


POSA 


Sire, cine 
Are-ndrăzneala?... 


REGELE 


Lumea! Calomnia! 
Eu însumi!... lată, am aici dovezi 
Care-i condamnă pe-amîndoi. Mai sînt 
îi altele care mă fac să cred 
ngrozitoare lucruri. Dar, marchize, 
Chiar una singură mi-i greu s-o cred... 
Și cine-o-nvinuieşte?... De-ar fi fost 
Ea-n stare să se necinstească-atita, 
Atunci cu-atît mai mult e de crezut 
Că Eboli-a rostit o calomnie. 
Călugărul și el pe amîndoi 
Știu că-i urăște. Şi nu mai ştiu oare 
Că ducele clocește răzbunare? 
Soţia mea-i mai bună decît toţi. 


POSA 


Și-apoi, în sufletul femeii, sire, 
Mai e ceva sublim care se-nalță 
Deasupra aparenţei și deasupra 
Bîrfelii: e virtutea femeiască. 

REGELE 


Da, asta spun și eu. E greu să cazi 
Atît de jos cum zice-se-a căzut 

Regina. Nu se rup așa uşor, 

Cum ar dori să mă convingă ei, 

Acele fine lanţuri ale cinstei. 

Marchize, dumneata-i cunoști pe oameni. 
De-un om ca dumneata am dus eu lipsă. 
Eşti bun, voios, şi îi cunoști pe oameni. 
De-aceea te-am ales... 


POSA 


(uimit şi speriat) 


Pe mine, sire? 
REGELE 


Ai stat în fața regelui ṣi n-ai 

Cerut nimica pentru dumneata. 
Aceasta-i pentru mine-un lucru nou. 

Ai să fii drept și nu Vèi fi-nșelat 

De patimi. Vezi-l îndeaproape 

Pe fiul meu. Și inima reginei . 

S-o cercetezi. Îţi dau îngăduinţa 

De-a sta-ntre patru ochi cu ea de vorbă. 
Și-acum, mă lasă singur. 


(Trage clopoţelul.) 
POSA 
Pot să plec 
Măcar cu o speranţă împlinită? 


Ar fi atunci cea mai frumoasă zi 
Din viaţa mea. 

REGELE 


(îi dă mina să i-o sărute) | ERES 


Nici pentru mine ziua 
De astăzi nu-i pierdută. 


(Marchizul se ridică şi iese. 
Intră contele de Lerma.) 


Cavalerul 
La mine va intra oricînd neanunțat. 


ACTUL AL PATRULEA 


SCENA 1 


Salon la regina. 
Regina, ducesa de Olivarez, prințesa de Eboli, 
contesa Fuenies şi alte doamne 


REGINA 
(ridicindu-se, către ducesa de Olivarez) 
Deci cheia nu s-a mai putut găsi... 
Atunci caseta trebuiește spartă 
Și chiar acum... 
(Către Eboli, care se apropie de dinsa şi îi sărută 
mina.) 
Bine-ai venit, prinţesă. 
Mă bucur că te văd iar sănătoasă... 
Cam palidă!... 


FUENTES 
(cu oarecare răutale) 


E-o febră rea ce-atinge 
În chip ciudat întotdeauna nervii... 
Ce zici, prințesă? 

REGINA 
Aş fi vrut să vin 
Ca să te văd, dar știi că nu se poate... 
OLIVAREZ 
Prinţesa Eboli n-a prea dus lipsă 
De musafiri... 


| „REGINA 
“Cred asta foarte bine... 
Dar ce ai? Tremuri. 
EBOLI 
Nu, nu, maiestate... 
Îngăduiţi-mi, rogu-vă, să plec. 
REGINA 


Prinţesă, ești bolnavă, mai bolnavă 

Decît ai vrea să credem noi că ești. 

Chiar statul în picioare te-obosește. 

Contesă, vezi, ajut-o să se-așeze 
Pe taburet... 


EBOLI 

La aer mi-i mai bine. 
( ese.) 

REGINA 


Contesă, du-te după ea... Desigur 
Că boala încă n-a trecut... 


(Intră un paj şi vorbeşte ceva cu ducesa de Olivarez, 
care se întoarce apoi către regină.) 

OLIVAREZ 


Marchizul 
De Posa, maiestate... A venit 
Din partea maiestăţii sale regelui. 
REGINA 


Să intre. 


(Pajul se duce şi deschide lui Posa.) 


SCENA 2 
Aceiaşi, Posa. 


Posa pune un genunchi în pămînt în fața reginei, 
care îi face semn să se ridice. 


REGINA 
Ce porunci dă soţul meu? 
Pot faţă de ceilalţi?... 


POSA 


Ce am de spus 
E numai pentru maiestatea voastră. 


(Doamnele pleacă la un semn al reginei.) 


SCENA 3 
Regina, Posa 
„REGINA 
(mirată) 
Nu-mi vine să-mi cred ochilor, marchize. 


Trimis aici de rege? 

POSA 


Vi se pare 
Atît de straniu? Mie nu. 


REGINA 


Atunci 
Să ştii că lumea a sărit din loc. 
Mărturisesc că dumneata și el 
Deodată împreună... 


POSA 


E puţin 
Cam neobișnuit... Se poate... Vremea 
De astăzi plină-i de ciudate lucruri. 


REGINA 
Cel mai ciudat e-acesta. 


` POSA 


Hai să zicem 
Că m-am lăsat adus pe calea dreaptă, 
Că sînt sătul de-a' mai juca la curtea 
Lui Filip pe originalul! Cine 
Vrea să slujească oamenilor trebuie 
Să se aşeze-n rînd cu ei. De ce 
Să se îmgîmfe-n straie de sectar? 
Să zicem că-i aşa... Ce om pe lume 
E-atît de fără vanitate-ncît 
Să nu încerce-a-și apăra credința? 
Să zicem c-aş umbla s-așez pe tron 
Pe cineva de-acelaşi crez cu mine... 


REGINA 


Nu, nu, marchize, nici în glumă chiar 
Eu nu te-aș crede-n stare de această 

Naivă-nchipuire. Nu ești omul 
Ce-și pune-n gînd să fac-un lucru care 
Nu poate fi-mplinit. 


POSA 


Dar tocmai asta 
E întrebarea... 


REGINA 
Aș putea cel mult 


Să cred, marchize — și asta m-ar mira 
Din parte-ţi—aș putea cel mult să cred... 


POSA 


Că sînt cu două feţe. S-ar putea. 


REGINA 


Sau, cel puţin, nesincer. Suveranul 
Nu cred că mi-a trimis prin dumneata 
Ce ai să-mi spui. 


POSA 
Nu. 


REGINA 


Crezi că scopul bun 
Înnobilează mijloacele rele? 
Și — iartă-mi îndoiala asta — poate 
Mîndria-ţi nobilă să-ndeplinească 
Această slujbă? Nu prea pot să cred. 

POSA 


Nici eu n-aș crede dacă n-ar fi vorba 
Decît să-nșel pe rege. Nu vreau asta 
Şi cred că-l voi sluji acum mai bine 
Decît mi-a spus chiar el. 


REGINA 


Acuma văd 
Că ai rămas acelaşi... El ce face? 


POSA 


Monarhul?... Chiar acum mă şi răzbun 
De felul aspru-n care m-aţi privit. 
Ceea ce eu nu mă grăbesc să spun 
„Nici maiestatea voastră nu prea are 
De ce să se grăbească s-afle. Totuși 
O să aflaţi. Vă roagă suveranul 

Ca pe ambasadorul Franţei astăzi 
Să nu-l primiţi. Aceasta mi-i solia. 
Și-am împlinit-o. 


REGINA 


Asta-i tot, marchize, 
Ce ai din partea lui a-mi spune? 


POSA 
Asta 


Mă-ndreptăţește-acum să fiu aici. 


REGINA 


Nu vreau să știu ceea ce-ar trebui 
Să fie poate-o taină pentru mine. 

POSA 


Da, maiestate. Trebuie. N-aţi fi 

Așa cum sînteţi, dacă m-aș grăbi 
Despre-anumite lucruri să vorbesc 
Și să vă spun că sînt pe-aicea oameni 
De care-i bine să vă cam feriţi. 

Cu dumneavoastră însă nu-i nevoie. 
Primejdia în preajma voastră poate 
Să se ivească și să piară iară, 

Dar nu-i nevoie s-o aflaţi. Aceasta 
Nu se cuvine să alunge somnul 

„De aur de pe fruntea unui înger. . 
De altfel, nu de asta am venit. 
Don Carlos... 


REGINA 
Cum era cînd l-ai văzut? 
POSA 


Ca înţeleptu-acela a cărui dragoste 

De adevăr contemporanii lui 

I-au socotit-o drept nelegiuire; 

Și tot așa de hotărît să moară 

Pentru iubirea sa ca și acela 

Pentru a lui. Aduc puţine vorbe. 

În schimb, aicea iată-l chiar pe dînsul. 


(Îi dă o scrisoare.) 


REGINA 


(după ce a citit) 


Neapărat vrea să-mi vorbească — zice, 

„POSA 


REGINA 


Dar va fi el fericit 
Cînd va vedea cu ochii lui că eu 
Nu-s fericită? 


POSA 
Nu, dar o să fie 


Mai hotărît şi mai grăbit la fapte. 


REGINA 


Cum asta? 


POSA 


Ducele de Alba este 
Trimis în Flandra. 


REGINA 
Știu. 
POSA 


Și suveranul 
Nu poate să-și ia vorba înapoi. 
Noi îl cunoaștem. Dar e-adevărat 
Că prinţul nu mai poate să rămiîie 
Aici și-acum cu nici un preţ. Și Flandra 
Nu trebuie jertfită. 

REGINA 


Poţi să-mpiedici 
Aceasta? 


POSA 


Da... Se poate. Este-un mijloc 
Dar e aproape tot atît de rău 
Ca și primejdia. Și-i nebunese 
Ca deznădejdea. Nu știu însă altul... 


REGINA 


Şi care este? 


POSA 


Da, am să vi-l spun; 

Dar numai dumneavoastră, maiestate. 
i numai de la dumneavoastră Carlos 
l poate-afla fără să-i fie groază; 

Căci numele ce-l poartă e cam aspru... 


REGINA 


Răscoală... 
POSA 


Trebuie să nu asculte 
De rege şi să plece la Bruxelles 
Pe-ascuns. Flamanzii îl așteaptă toţi 
Cu braţele deschise. La chemarea-i, 
Aleargă toate Ţările de Jos; 
Și cauza cea dreaptă se-ntărește 
Cu ajutorul unui fiu de rege; 
Și tronul Spaniei va tremura 

La zăngănitul armelor din Flandra; 
Și ceea ce monarhul la Madrid 

N-a vrut să-i dea acuma, la Bruxelles 
O să-i îngăduiască. 


REGINA 
Ai vorbit 


Cu dînsul astăzi și socoţi că toate 
Aceste lucruri s-ar putea? 


POSA 


i Da, tocmai 
Fiindcă am vorbit cu dînsul astăzi. 


REGINA 
(după o pauză) 
Ceea ce-mi spui mă sperie și totuși 
M-atrage. Cred că ai dreptate. Planul 
E îndrăzneţ şi tocmai pentru asta 
Cred eu că-mi place. Am să mă gîndesc. 
Și prinţul ştie? 
POSA 


Cred că e mai bine 
Să-l afle chiar din gura dumneavoastră. 


REGINA 


De netăgăduit! Ideea-i mare. 
Atiîta doar că prinţu-i tînăr... 

POSA 


Asta 
Nu-i rău de loc. El va găsi acolo 
Pe Egmont! și pe Wilhelm de Orania? 
Oşteni destoinici și cu vechi renume, 
Mult preţuiţi de împăratul Carol; 
Și tot atit de înţelepţi la sfat 
Pe cît sînt de viteji în bătălie. 


REGINA 


(cu vioiciune) 


Da. Planul e frumos și mare. Prinţul 
Îl va îndeplini, știu bine.” Rolul 

Pe care-l joacă în Madrid acuma 

Mă umileşte și pe mine. Eu 
Făgăduiesc că Franţa îi va da 

Tot ajutorul. La fel și Savoia. 
Sînt de părerea dumitale; prinţul 

Va trebui să-nceapă să lucreze. 

Dar toate-acestea cer mulţi bani. 


POSA 


Sînt bani. 


REGINA 


Găsesc şi eu. 


1 Nobil din Țările de Jos. A trăit în secolul al XVI-lea şi a 
luptat pentru eliberarea ţării de sub stăpînirea Spaniei. Ducele de 


Alba l-a condamnat la moarte (n.r.) 
2 Conducătorul luptei de eliberare a Țărilor de Jos de sub stăpînirea 


Spaniei. A fost ucis din ordinul lui Filip al II-lea, regele Spaniei (n.r.). 
3 E vorba de Carolal V-lea (Quintul), rege al Spaniei şi împărat al 


Germaniei (n.r.). 

POSA 
Deci pot să-i dau speranţa 
Că va putea să vie să vă vadă? 
REGINA 


Să mă gîndesc. 


POSA 


El ar dori să aibă 
Din partea dumneavoastră un răspuns. 
I-am spus că nu mă-ntore cu mîna goală. 


(Întinde reginei carnetul său) 


Doar două rînduri. 
REGINA 


(după ce scrie) 


Și pe dumneata 
Cînd te mai văd? 


POSA 


Cînd vreţi și cît de des. 


REGINA 
Cînd vreau și cît de des? Dar ce-i, marchize? 
Cum să-nţeleg această libertate? 

POSA 


În chipul cel mai simplu cu putinţă, 
Destul e că vă bucuraţi de ea. 
Reginei mele asta îi ajunge. 

REGINA 
(brusc) 
Ce bine mi-ar părea cînd libertatea 
Ar izbuti odată să-şi găsească 
n Europa adăpostu-acesta 

Și dacă l-ar găsi cu ajutorul 
Lui Carlos!... Fii încredinţat, marchize, 
Că sînt de partea voastră. 

POSA 


(cu înflăcărare) 


O! știam 
Că am să fiu aicea înţeles... 


Olivarez apare la uşă) 
Pp 
REGINA 
(cu răceală) 


Tot ceea ce sosește de la rege 
E lege pentru mine. Deci plecaţi 
Şi-neredinţaţi-l de-ascultarea mea. 


(Îi face un semn şi marchizul iese.) 
SCENA, 4 


O galerie. 
Don Carlos, contele de Lermu. 


CARLOS 


Aici putem vorbi nestingheriţi. 
Ce-aveai să-mi spui? 

LERMA 


; Alteța voastră are 
Aici la curte un puien bun. 


CARLOS 


(tresărind) 


Pe care nu-l știam? Ce vrei să zici? 


LERMA 


Vă rog să mă iertaţi că am aflat 

Mai mult decît se cuvenea să aflu. 

Dar cel puţin, alteţă, totul vine A 
De la un om cu cinste şi credință... 

Pe scurt, știu totul chiar prin mine însumi. 


CARLOS 


De cine-i vorba? 


LERMA 


De marchizul Posa. 


CARLOS 
Da, şi? 
LERMA 


Dacă cumva marchizul ştie 
Mai multe lucruri despre-alteţa voastră | 
Deciît s-ar cuveni, așa cum mie 
Aproape că mi-i teamă... 

CARLOS 
. Cum anume? 
LERMA 


A fost la rege. 


CARLOS 
Da? 
LERMA 


Vreo două ceasuri 
De vorbă-n cea mai mare taină. 


CARLOS 
Și? 
LERMA 


De fleacuri negreşit că n-au vorbit. 


CARLOS 


Desigur, 


LERMA 


Numele alteţei voastre 
L-am auzit cam des. 


CARLOS 
Nădăjduiese 
Că asta nu-i semn rău. 

LERMA- 
Azi dimineață, 
Chiar în iatacul maiestății sale 


Fu vorba de regina într-un chip 
Cu totul enigmatic... . 


CARLOS 
(tulburat, se dă cu un pas înapoi) 


Conte Lerma! 


LERMA 


Și cînd marchizul a ieșit, monarhul 
Mi-a poruncit ca de-astăzi înainte 
Să-l las neanunţat să intre. 


CARLOS 
Asta 
E mult, într-adevăr! 
LERMA 


Alteță, este 
Ceva ce nu s-a pomenit de cînd 
Slujesc pe rege. 


CARLOS 


Mult! Da, foarte mult! 
Și... cum... cum a fost vorba de regină? 


LERMA 
(se dă cu un pas înapoi) 


Alteță, nu! Aceasta-i împotriva 
Îndatoririi mele... 


207 


CARLOS 


AE „Ce ciudat! ; 
Îmi spui un lucru și-altul mi-l ascunzi. 


LERMA * 


Pe cel dintîi eram dator să-l spun 
Alteţei voastre; de cel de-al doilea 
Eu sînt răspunzător faţă de rege. 


CARLOS 


Da, ai dreptate. 


LERMA 


Pe marchiz îl știu 
Drept om de-onoare. 


CARLOS 


Deci l-ai cunoscut 
Așa cum este. 


LERMA 

Orișice virtute 
E fără pată pînă-n clipa cînd 
O pui la încercare. 


CARLOS 


Uneori 
E fără pată chiar și dup-aceea. 


LERMA 


Favoarea unui rege nu-i un lucru 
Neînsemnat. E-o undiţă de aur 
De care multe tari virtuţi s-au prins. 

CARLOS 
O, da. 
LERMA 


Și-adesea-i bine să dezvălui 
Ceea ce nu se poate-ascunde. 
CARLOS 


Da, 
E bine! Totuși, după cum ai spus, 
Ştii că marchizu-i om de-onoare. 


LERMA 
Dacă 
Mai este încă, îndoiala mea 
Nu-l va strica de loc şi dumneavoastră 
Aveţi atunci un îndoit cîştig. 


(Vrea să plece.) 


CARLOS 
(se duce după el şi îi stringe mîna) 


Un întreit cîștia|... Eşti om de suflet! 
Am cîștigat acuma un prieten 

Dar fără să-l plătesc cu cel pe care 
L-aveam și-l am și-acuma. 


(Lerma iese.) 


SCENA 5 


Carlos. Posa vine pe galerie. 


POSA 


arlok i Carlosi 

CARLOS 


Cine mă strigă? A, tu ești! Chiar bine. 
Mă duc la mănăstire. Vii și tu. 


(Vrea să iasă.) 
POSA 
O clipă numai. 
CARLOS 
Să nu fim văzuţi. 
POSA 


Nu, nu. Doar două vorbe-ţi spun. Regina... 


CARLOS 


Ai fost la tata? 
POSA 
Da. El m-a chemat 


CARLOS 
(nerăbdător) 
De ce? 
POSA 


Ai să vorbeşti cu dînsa. 


CARLOS 
Bine. 
Dar regele? Ce vrea? 


POSA 

El? Mai nimic. 
A vrut să afle cine sînt. Se poate 
Să-i fi vorbit de mine vreun prieten, 
Sau cine știe... M-a-ndemnat să iau 
O slujb-aici la curte. 

CARLOS 
N-ai primit! 


POSA 
Bine 'nţeles. 
CARLOS 


Și cum v-aţi despărţit? 
POSA 
Destul de bine. 


CARLOS 


Aţi vorbit de mine? 


POSA 
De tine? Da. În treacăt. 
(Scoate carnetul şi îl dă lui Carlos.) 
Uite-aici 
Ceva de la regina. Miine aflu 
Cum veţi putea și unde... 


CARLOS 


(citeşte distrat, apoi bagă foaia în buzunar) 


Ne-ntîlnim 
La stareţ. 


POSA 


Stai puţin. Ce te orăbeşti? 
Nu vine nimeni. 

CARLOS 


(zîmbind silit) 


Oare ne-am schimbat 
Noi rolurile? Azi ești uimitor 
De liniștit. 
POSA 


Azi? De ce azi? 


CARLOS 


Regina 
Ce-mi scrie? 


POSA 


Cum? Dar n-ai citit scrisoarea 
Chiar adineauri? 


CARLOS 
Eu? Ah, da. 


POSA 


Dar ce-i? 
Ce ai? 


CARLOS 


(citeşte încă o dată; plin de bucurie) 


O, înger! Da, voi fi așa... 
Voi fi de tine vrednic. Da. Iubirea 
Pe-un suflet mare-l face și mai mare. 
Oricum ar fi, mi-ai poruncit, ascult. 
Îmi scrie să mă pregătesc să iau 
O mare hotărîre. Ce anume? 
Tu ştii ceva? 


POSA 


Să zicem că aș şti, 
Dar eşti tu-n stare, Carlos, să asculţi 
Ce-aș spune? 


CARLOS 


Te-am jignit. Eram cu gîndul 
În altă parte. lartă-mă, Rodrigo. 


POSA 


Cu gîndu-n altă parte? Pentru ce? 


CARLOS 
Mai ştiu şi eu? Ascultă, vrei să-mi dai 
Carnetul mie? 
POSA 
Nu de tot. Ba chiar 
Venisem să ţi-l cer și pe al tău. 
CARLOS 


Pe-al meu? Şi de ce-ţi trebuie? 


POSA 
Ți-aş cere 
Şi tot ce n-ar fi bine să ajungă 
n mîini străine. Și scrisori şi ciorne 
Și tot ce ai în portofoliu... 


CARLOS 


Bine, 
Dar pentru ce? 

POSA 


Pentru-orice întîmplare. 
Nu poţi să știi. La mine însă nimeni 
N-o să le caute. Dă-mi portofoliul. 
CARLOS 


(foarte neliniștit) 
Dar e ciudat. De ce așa deodată?... 


POSA 


Fii liniștit! N-am vrut să spun cu asta 
Nimica grav. E doar o prevedere. 

Ştii doar și tu că paza bună trece 
Primejdia rea... Nu m-am gîndit de loc, 
De loc nu m-am gîndit c-ai să te sperii. 


CARLOS 


(îi dă portofoliul) 


Să le păstrezi! 


POSA 


Cu cea mai mare grijă. 


CARLOS 
(privindu-l adînc) 
Rodrigo! Lucru scump ţi-am dat. 


POSA 


Mai scump 
A fost tot ce mi-ai dat tu pîn-acum... 
Mai stăm de vorb-acolo. Plec. Cu bine... 


(Vrea să iasă.) 

CARLOS 

(luptindu-se cu el însuşi; îl strigă) 
Mai dă-mi scrisorile o clipă. Una 
Din ele mi-a trimis-o cînd eram 
Bolnav de moarte la Alcala. 
De-atunci o port mereu aici la piept. 
Îmi vine greu să mă despart de ea. 
Măcar pe asta lasă-mi-o... te rog... 
Pe celelalte ia-le... 

(Scoate scrisoarea şi îi dă portofoliul.) 


POSA 


Nu-mi prea place 
Să ţi-o înapoiez. Tocmai pe asta 
Țineam s-o am. 


CARLOS 
La revedere. 
(Pleacă încet, la uşă se opreşte o clipă, apoi se 
întoarce şi îi aduce scrisoarea.) 
Iat-o. 


(Mina îi tremură. Îi dau lacrimile. Îl ia pe 
marchiz de după git şi îşi pune capul pe pieptul 
lui.) 


N-ar face asta tata niciodată. 
Rodrigo, nu-i așa că el n-ar face-o? 
(Iese în grabă.) 


SCENA 6 
POSA 


(uitîndu-se mirat după el) 
Se poate oare? Nu l-am cunoscut 
Eu bine? Să nu fi zărit eu încă 

În inima-i această cută? 

Să n-aibă el încredere în mine? 

Nu! Calomnie! Ce-a făcut el oare 

Ca să-l învinuiesc de-o slăbiciune 

Ca asta? Săviîrșesc chiar cu greșeala 
De care-l învinovăţesc... Desigur 

Că e uimit și e firesc să fie 

Cînd vede că prietenul lui bun 

E-atît de-ascuns cu dînsul. Asta-l doare. 
Și totuși, Carlos, nu pot face altfel 

Și sufletul tău bun am să-l mai chinui. 
Monarhul a crezut în omul căruia 
I-a-ncredinţat un sfînt secret. Această 
ncredere recunoștință cere. 

De ce-aş vorbi? Tăcerea-mi nu ţi-aduce 
Nici un ponos. Chiar poate te fereşte. 
De ce pe-un om ce doarme să-l trezești 
Și să-i arăţi un nour care-atîrnă 
Deasupra lui?... S-alung mai bine norul 
Și cînd te vei trezi va fi senin. 


( Iese.) 


SCENA 7 


Cabinetul regelui. 
Regele pe un fotoliu; lîngă el infanta Clara 
Eugenia. 


REGELE 

(după o pauză) 
Și totuși, nul E fiica mea... Natura 
Nu poate-atit de-adevărat să mintă. 
Ai mei sînt ochii. Și mă regăsesc 
În orice trăsătură. Eşti copilul 
Iubirii mele. Sîngele meu! 

(se opreşte brusc) 

Cum? 

Sîngele meu! Dar nu-i acesta lucrul 

De care trebuie să-mi fie frică 

Mai mult? Și trăsăturile acestea 

Nu sînt și ale lui? 
(A luat în mînă medalionul şi se uită acum cînd 
la el, cînd într-o oglindă din faţa lui. Apoi aruncă 
medalionul, se ridică brusc şi o împinge pe fetiţă.) 

Hai! Pleacă, pleacă! 
Prăpastia aceasta mă înghite. 


SCENA 8 


Lerma, regele. 


LERMA 
În anticamer-a intrat în clipa 
Aceasta maiestatea sa regina. 


REGELE 
Acuma chiar? 


LERMA 
Vă roagă s-o primiţi. 


REGELE 


Acuma? Chiar acuma vrea să vie? 

La ceasu-acesta neobișnuit? 

Nu, nul Nu pot acum să stau de vorbă 
Cu dînsal... 


LERMA 
Maiestatea sa regina 
A şi venit. 
(Iese.) 

SCENA 9 
Regele, regina, infanta. 
Infanta se duce la mamă-sa, se lipeşte de dînsa. 
Regina se aruncă la picioarele regelui care, 
tulburat, nu scoate o vorbă. 


REGINA 


Stăpîne, soţul meu! 
Sînt nevoită... trebuie să cer... 
Să cer acuma de la tron dreptate. 


REGELE 
Dreptate?... 
REGINA 


Da. La curtea asta sînt 
Văzută-n chip nedemn. Caseta mea 
A fost deschisă. 


REGELE 
Cum? 


REGINA 


Și multe lucruri 
Care erau într-însa — pentru mine 
De mare preţ — au dispărut. 


REGELE 
De mare 
Preţ pentru tine? 
REGINA 


Care dac-ar fi 
Răstălmăcite cu obrăznicie 
De vreun nepriceput... 

REGELE 


Răstălmăcite... 
Obrăznicie... Dar ridică-te... 


REGINA 


Nu înainte de-a-mi făgădui 

Că vei descoperi cu mîna ta 

Regească pe făptuitor, sau dacă 

Nu-l vei putea găsi, să mă desparţi 

De-o curte-n care hoţul se ascunde. 
REGELE 


Ridică-te, ridică-te... te rog... 


REGINA 
(se ridică) 
Eu ştiu că-i cineva de rang înalt 
Findc-aveam acolo diamante 
Și perle, preţ de peste-un milion 
Şi el s-a mulţumit să ia scrisori... 
REGELE 


Pe care totuși eu... 


REGINA 
Vei şti îndată. 
Erau scrisori şi un medalion 
De la infant... 
REGELE 
Cum? De la... 

REGINA 


Fiul tău. 


REGELE 
Și către tine? 
REGINA 


Către mine, da. 


REGELE 


De la infant. Şi asta tocmai mie 
Îmi spui? 
REGINA 


Și de ce oare nu ţi-aş spune? 


REGELE 
Și cît de liniștită eşti la față! 


REGINA 


Dar pentru ce te miri? Cred că-ţi aduci 
Aminte de scrisorile pe care, 
Cu-ngăduinţa celor două curţi, 
Don Carlos mi le-a scris la Saint-Germain. 
Dacă portretul ce mi l-a trimis 
Era și el îngăduit și dacă 
Speranţe prea pripite-l îndemnară 
Să facă pasu-acesta îndrăzneţ 
Eu nu cutez să hotărăsc. Dar dacă 
A fost din partea lui prea mare grabă 
A fost oricum cu totul de iertat. 
Pe vremea ceea nu-i trecea prin minte 
Că scrie mamei lui... 

(Vede tulburarea de pe faţa regelui.) 


Ce ai? Ce este? 

INFANTA 


(care în vremea asta a găsit pe jos medalionul, s-a 
jucat cu el şi acum îl aduce reginei) 


Ia uite, mamă, ce portret frumos | 


REGINA 
E-al meu... 


( Recunoaşte medalionul şi rămîne încremenită. 
Regele şi cu ea se uită lung unul la altul. După 
o lungă pauză.) 


Cu-asemenea mijloace, sire, 
Să-ţi pui soţia la-ncercare este 
Într-adevăr regesc şi nobil. Totuși, 
Mi-aş mai îngădui o întrebare. 


REGELE E 


Eu trebuie să-ntreb. 


REGINA 


Vreau cel puţin 
Ca să nu sulere-un nevinovat... 
Şi dacă tiîlhăria asta 
S-a săviîrșit chiar la porunca ta... 


REGELE 
Da. 
REGINA 
Nu mai învinovăţese pe nimeni 
Și nici nu pling pe nimeni — nu, pe nimeni 


Decît pe tine, că nu ţi-ai găsit 
Soţia demnă de-altfel de mijloace. 

REGELE 


Cunosc eu felu-acesta de-a vorbi, 

A doua oară însă nu mă-nșeală 

Așa cum m-a-nșelat în Aranjuez. 

Acum cunosc mai bine pe regina 

Curată ca un înger care-atunci 

Se apăra cu-atita demnitate. 
REGINA 


Ce vrei să spui? 


REGELE 


Pe scurt şi fără-nconjur: 
E-adevărat, e-adevărat și-acuma 
Că n-ai vorbit atunci cu nimeni? Chiar 
Cu nimeni? 


REGINA 


Cu don Carlos am vorbit. 


REGELE 
Aşa? Atunci e clar. Ce cutezanţă! 
Și ce jignire a onoarei mele! 
REGINA 


Onoare? Dacă-i vorba de onoare, 
Mă tem că era una-n joc, mai mare 
Decît aceea care mi-a adus-o 
Castilia ca dar de nuntă. 


REGELE 
De ce-ai tăgăduit? 

REGINA 


“Fiindcă eu 
Nu sînt obişnuită ca, de faţă 
Cu toţi curtenii, să fiu întrebată 
Așa cum e-ntrebat un vinovat 
La judecată. Eu spun adevărul 
Cînd mi se cere-n chip respectuos 
Și blînd. Dar oare în Aranjuez 
Așa m-aţi întrebat atuncea, sire? 
Sau poate nobilimea de la curte 
Alcătuieşte-un tribunal la care 
Reginele-s chemate să răspundă 
De fapta lor? Eu am primit să stau 
De vorbă cu don Carlos. Mă rugase 
“Stăruitor. Și am făcut aceasta 
Fiindc-așa am vrut, fiindcă eu 
Nu vreau să las o datină obștească 
Să judece cu strășnicie lucruri 
Pe care le socot deplin curate.... 
Și despre-acestea toate nu v-am spus 
Fiindcă n-aveam poftă să vorbesc 
Cu maiestatea voastră despre ele 
De faţă cu slujitorimea curţii. 


REGELE 

Vorbești cu multă îndrăzneală, doamnă! 
REGINA 

Și mai era o pricină, și-anume 

Că-n inima părintelui său, Carlos 


Cu greu găsește-acea dreptate care 
I se cuvine. 


REGELE 


Cum? I se cuvine? 

REGINA 


Da, sire. Eu — și n-am de ce s-ascund — 
Pun mare preţ pe dînsul și-l iubesc 

Ca pe o rudă scumpă, ca pe-un om 
Odinioară socotit drept vrednic 

Să poarte-un nume care pentru mine 

Era mai potrivit. Nu m-am putut 

Obişnui cu gîndul că el mie 

De-aceea tocmai trebuie să-mi fie 

Mult mai străin decît oricare om, 
Fiindcă în trecut mi-a fost mai drag 
Decît oricare altul. Dar dacă poate 
Politica să-nnoade după plac 

Și să-ntărească legături, nu poate 

La fel de lesne să le și sfărîme... 

Eu nu vreau să urăsc pe-un om pe care 
Mi se impune să-l urăsc. Pe scurt, 

— Fiindcă sînt silită să vorbesc — 
Vreau să-mi aleg eu singură ce-mi place... 


REGELE 
Elisabeta! M-ai văzut în clipe 
De slăbiciune. Asta-ţi dă curaj. 
Te-ncrezi într-o atotputernicie 
Pe care-adeseori ţi-ai încercat-o 
Asupra mea. Să bagi de seamă totuși 
Că ceea ce mă poate-nduioșa 
Mă poate și înfuria cumplit. 


REGINA 
Dar ce-am făcut? 
REGELE 
(o ia de mînă) 
Dacă-i aşa — și cred 


Că este-așa — și dacă greutatea 

Cumplită a învinuirii care 
Apas-asupră-ţi mai sporeşte-acum 
Abia c-un suflu numai... şi dacă-s înșelat, 


(îi lasă mîna) 


Eu totuși slăbiciunea asta 

Îmi voi învinge-o — pot şi vreau — și-atunei 
Va fi, Elisabeta, vai de tine 

Și vai de mine.... 


REGINA 


Spune-mi ce-am făcut! 


REGELE 


Și-atunci chiar sînge ar putea să curgă! 


REGINA 


“Cum? Pîn-acolo am ajuns? O, doamne! 


REGELE 


Pe mine însumi nu mă mai cunosc. 
Nu-mi pasă nici de lege, nici de datini, 
Nu-mi pasă nici de vocile naturii, 
Nici de tratate între naţiuni... 


REGINA 


Ce mult te pling eu, sire! 


REGELE 
(ieşindu-şi din sărite) 


Să mă plingi? 
Nu-mi trebui” mila unei ţiitoare! 

INFANTA 
(se lipeşte speriată de mamă-sa) 
Nu plînge, mamă, regele e răul... 
(Regele smulge pe fetiță de lingă regină.) 


REGINA 
(cu blindeţe şi demnitate, cu tremur în glas) 


Copila asta trebuie s-o apăr 
De-asemenea batjocuri. Să mergem, fiica mea! 


(O ia în braţe.) 


Și dacă regele nu mai dorește 

Să te cunoască, voi chema atunci 

De dincolo de Pirinei prieteni 

Ca să-ntărească drepturile noastre. 
(Vrea să plece.) 


REGELE 
(jignit) 
Regină | 
REGINA 
Nu mai pot... Nu... E prea mult! 
(Vrea să ajungă la uşă şi cade în prag cu fetiţa.) 
REGELE 
(aleargă spre ea) 
O, doamne, ce-i? 
INFANTA 
(speriată) 


Vai! Mama s-a lovit! 
Şi-i eurge sînge... 
( Se repede afară.) 

REGELE 


(speriat, vrea să ridice pe regină) 


Ce-ntimplare! Singe |! 
„De ce mă pedepseşti așa de crud? 
Ridică-te și vină-ţi iar în fire! 

Să nu ne vadă cineva aşa! 

Ridică-te... E groaznic... Toată curtea 
Să vadă un asemenea spectacol? 
Ridică-te, te rog. 


(Ea se scoală; regele o sprijină.) 


SCENA 10 


Aceiaşi. Alba, Domingo intră speriaţi, urmaţi de 
cîteva doamne. 


REGELE 


Duce-ţi-o pe regină 
La ea-n odaie. Nu se simte bine. 
(Regina iese cu doamnele. Alba şi Domingo se 
apropie.) 


ALBA 


Regina-i plinsă şi pe faţa ei 
E sînge... y 


REGELE 


Și se miră de aceasta 
Chiar demonii care m-au îndemnat? 


ALBA ȘI DOMINGO 
Cum? Noi? 

REGELE 


Și care cu bîrfeala lor 
Au izbutit mînia să-mi stîrnească. 
Dar nu să mă convingă. 


ALBA 
Noi am spus 
Tot ce-am știut. 
REGELE 


Vă mulțumească iadul! 
Îmi pare rău de ce-am făcut. Așa 
Vorbeşte oare-un cuget vinovat? 


POSA 
(afară) 


Pot să vorbesc cu regele? 


SCENA 11 


Aceiaşi, Posa, 


REGELE 


(tresărind la vocea aceasta face cîţiva paşi în 
întîmpinarea lui Posa) 


El este! 
Bine-ai venit, marchize! Şi-acum, 
Duce de Alba, nu mai am nevoie 
De dumneata. Te poţi retrage. 


(Alba şi Domingo se uită miraţi unul la altul şi 
pleacă.) 

SCENA. 12 
Regele, Posa. 


POSA 


Sire, 
Pentr-un bătrîn ce-n douăzeci de lupte 
S-a înfruntat cu moartea-n apărarea 
Coroanei și a maiestăţii voastre, 
Crud lucru-i să se vadă-ndepărtat 
În chipu-acesta. 


REGELE 


E frumos din parte-ţi 
Să spui așa, dar nu pot face altfel. 
Ce-ai fost în două ceasuri pentru mine 
El n-a putut să fie-o viaţă-ntreagă. 
Nu vreau ca să-mi ascund bunăvoința. 
Vreau ca pecetea-ncrederii regești 
Să strălucească-n văzul tuturora 
Pe fruntea-ţi; omul care mi-i prieten 
Să fie pizmuit! 


POSA 


Chiar şi atunci 
Cînd numai singur vălu-obscurităţii 
L-ar face vrednic de-acest nume? 


REGELE 


Spune, 
Ce mi-ai adus? 


POSA 


Cînd am trecut prin sală 
Am auzit tot lucruri neplăcute 

Si chiar de necrezut... Am auzit 
De-un schimb de vorbe aprige... de sînge... 
Se zice că regina... 


REGELE 
Vii de-acolo? 


POSA 


M-aş îngrozi să știu că zvonu-acesta 
E-adevărat, că maiestăţii voastre 

I s-a-ntîmplat ceva... Eu am făcut 

Descoperiri de seamă care schimbă 
Cu totul lucrurile... 


REGELE 


Care-anume? 


POSA 


Aici am portofoliul lui don Carlos. 
Sînt cîteva hîrtii care-au s-aducă 
Lumină, cred eu... 


(Dă regelui portofoliul.) 


REGELE 
(se uită în el, curios) 


lată o scrisoare 
De la-mpăratul, tatăl meu... Se poate? 
Eu nu-mi aduc aminte s-o fi văzut vreodată... 
(O citeşte, o pune deoparte, apoi trece la celelalte 
hârtii.) 
Un plan de fortăreață... Cugetări 
Din Tacit... Asta ce-i? Un scris pe care 
Parcă-l cunosc... E de la o femeie... 


„(Citeşte cu atenţie, cînd tare, cînd încet.) 

„Deschizi cu cheia asta... E în fundul 
Pavilionului reginei...“ Cum? 

„Aici iubirea va rosti în voie... 
Sfiosul... O frumoasă răsplătire...“ 
Trădare diavolească! Știu acuma! 

Ea este. Și e scrisul ei. 


POSA 


E scrisul 
Reginei? Nu se poate... 


REGELE 


Al prinţesei 
De Eboli... 


POSA 


Atunci e-adevărat 
Ce mi-a spus pajul Henares deunăzi, 
Cel ce-a adus scrisoarea și cu cheia... 


REGELE 


(îl ia de mină foarte tulburat) 
Marchize, am căzut în mîini cumplite ! 
Femeia asta... Trebuie să-ţi spun... 
Femeia asta a deschis caseta 
Reginei... Ea mi-a spus... Și cine știe 
Ce parte-o fi avînd aici Domingol 
Am fost în chip nemernic înșelat. 


POSA 


Atunci s-ar mai putea... 

REGELE 


Mi-i tare teamă 
Că faţă de soţia mea, marchize, 
Am fost nedrept... 


POSA 


Și dacă-ntre regină 
Și prinţ vreo înţelegere-o fi fost, 
Atunci a fost în chip neîndoielnic 
Cu totul de alt soi, decît aceea 
De care sînt acum învinuiți. 
Pot spune că dorinţa lui don Carlos 
Să plece-n Flandra a-ncolţit în mintea 
Reginei. 


REGELE 


Asta am crezut și cu. 


POSA 


Regina are-ambiţie... Aș spune 
Mai mult: ea este foarte supărată 
Că mîndrele-i speranţe-s înșelate, 
Că nu ia parte la domnie. Prinţul 
Cu-nflăcăratele-i porniri nutrește 
Cu noi speranţe marile ei planuri. 
Iar cît privește inima reginei, 

Mă îndoiese că ar putea iubi... 


REGELE 


Eu nu mă tem de planurile ei 
Politice. 


POSA 


Să fie ea iubită? 


Să aibă prințul gînduri și mai rele? 

E de văzut. Cred că-i nevoie aici 
De-o priveghere mai amănunţită. 


REGELE , 


Răspunzi de. dînsul. 


POSA 
(după o clipă de gîndire) 


Maiestute, dacă 
Mă credeţi bun de-o treabă cum e asta, 
Atunci vă rog să mi-o lăsaţi întreagă 
Pe mîna mea — și fără îngrădire. 


e REGELE 
i Aşa va fi. 

i 

f POSA 


Nu vreau să am pe nimeni, 
Oricine-ar fi și oricum l-ar chema, 
Să-mi fie, chipurile, de-ajutor 
Şi-n fapt să stingherească tot ce fac. 


REGELE 
Nu va fi nimeni, îți făgăduiesc. ` 
Îmi ești prieten și îți mulțumesc 
De tot ce mi-ai adus... 

(Către Lerma, carea intrat la aceste ultime cuvinte.) 
Cum îi mai este 

Reginei? 

LERMA 

E slăbită încă, sire. 


(Se uită bănuitor la Posa şi iese.) 

POSA 
(după o pauză) 


Mai e nevoie de o prevedere. 

Mă tem ca prinţul să nu afle. Are 
Prieteni buni şi, poate, legături 
Cu răsculații. S-ar putea să ia 
Vreo hotărîre deznădăjduită. 
De-aceea ar fi bine de pe-acum 

Să luăm măsuri ca să întîmpinăm 
Aceasta prin mijloace foarte repezi. 


REGELE 
E foarte drept ce spui. Dar cum?... 


POSA 
Să-mi daţi 
Un ordin de-arestare; și în clipa 
Primejdiei mă voi sluji de el. 
(Văzind că regele stă la ginduri.) 
Dar ordinul va fi secret de stat 
Și numai eu îl voi cunoaște. 


REGELE 


(se duce la masă şi scrie ordinul) 
Țara 
E-n joc... Primejdia cea mare cere 
Mijloace neobișnuite... lată-l. 
Nu trebuie, marchize, dumitale 
Să-ţi spun să fii mai cruţător. 


POSA 


(primind ordinul) 
Eu, sire, 
Mă voi sluji de ordinul acesta 
Doar cînd va fi neapărat nevoie. 

" REGELE 
(punîndu-i mîna pe umăr) 
Și-acuma du-te! Pleacă, dragul meu, 
S-aduci iar sufletului meu odihnă 
Și somnul nopţilor să mi-l dai iarăși. 


(Ies amîndoi, fiecare pe altă uşă.) 


SCENA 13 


O galerie 
Carlos intră cu un aer preocupat. Contele de Lerma 
îl întimpină. 


CARLOS 


Pe dumneata te căutam. 


LERMA 
Și eu 
Pe dumneavoastră. 
CARLOS 


E adevărat? 
O, spune-mi, pentru dumnezeu! 


LERMA 
Dar ce? 
/ CARLOS 


C-a ridicat asupra ei pumnalul, 

C-au scos-o de acolo-nsîngerată... 

O, pentru dumnezeu, răspunde! Spune! 
co Ce trebuie să cred? E-adevărat? 


LERMA 


A leșinat și s-a zgîriat puţin. 
Atîta tot. 

CARLOS 


Atîta? Nu e nicio 
Primejdie? Pe-onoarea dumitale? 


LERMA 


Primejdie pentru regină nu e, 
Dar este pentru dumneavoastră-alteță | 


CARLOS 


Nu-i pentru ea? Slăvit să fie cerul! 
Cumplite zvonuri am tot auzit: 

Că regele e mînios pe mamă 

Şi pe copil şi că ar fi aflat 

O foarte însemnată taină. 


LERMA 
j “Asta 
E foarte-adevărat. 
CARLOS 
Adevărat? 
LERMA 


Eu v-am adus o veste azi, alteţă, 
Pe care n-aţi luat-o-n seamă. Poate 
Veţi folosi mai bine vestea care 

V-o dau acum. 


CARLOS 
Da. Ce? 
LERMA 


De nu mă-nșel 
Aveaţi un portofoliu de catifea 
Albastră tighelit cu aur. 

CARLOS 
(mirat) 
i Da, 
Aveam. Ei, și? 
LERMA 


Pe o faţ-a lui era, 
Tivit cu perle, un medalion. 


CARLOS 
Da, da. 
LERMA 


Cînd adineauri, fără veste, 
La rege am intrat, mi s-a părut 
C-avea în mînă portofoliu-acela... 
Era acolo și marchizul Posa... 


CARLOS 
(după o scurtă pauză, cu putere) 
Nu, nu-i adevărat! 
LERMA 
(jignit) 
Atunci eu mint. 
CARLOS 
(privindu-l lung) 
Da, minți. 
LERMA 
Vă iert ce-aţi spus. 
CARLOS 


(se plimbă agitat încoace şi încolo, apoi se opreşte 
în fața lui) 

Ce ţi-a făcut? 

Ce ţi-au făcut aceste legături 

Nevinovate, de te năpustești 
Cu-o grabă infernală să le rupi? 


LERMA 
Respect durerea care vă îndeamnă 
Să fiţi nedrept. 

CARLOS 

O, Doamne, Doamne! Doamne! 
Păzește-mă de bănuieli | 

LERMA 


Mi-aduc 
Aminte și de vorbele pe care 
Le-a spus monarhul chiar cînd am intrat: 
„Îmi eşti prieten și îți mulțumesc 
De tot ce mi-ai adus.“ 


CARLOS 
O, taci! 


LERMA 
Se spune 
Că ducele de Alba a căzut, 
Că prințului Ruy Gomez i s-a luat 
Sigiliul, care, zice-se, s-a dat 
Marchizului de Posa. 


CARLOS 


(pierdut în gînduri) 
Mie însă 
Nimica nu mi-a spus. De ce? 


LERMA 


Curtenii 
Îl socotesc chiar de pe-acum ministru 
Și favorit al regelui. 

CARLOS 


l-am fost 
Drag, foarte drag. Mai scump i-am fost decit 
„Chiar inima lui însăși. Știu bila 


i ţara să nu-i fie lui mai scumpă 
Decît un singur om? Prea mare-a fost 
Inima lui pentr-un prieten; pentru 
Iubirea lui, prea mică fericirea 
Lui Carlos. Văd acum că m-a jertfit 
Virtuţii lui. De ce să-l dojenesc? 

Da, l-am pierdut, pierdut pe totdeauna. 


(Se dă deoparie şi îşi acoperă fața.) 


LERMA 


(după o pauză) 
Ce-aș putea face pentru dumneavoastră, 
Alteță? 
CARLOS 
(fără să-l privească) 
Să te duci la rege 
Și să mă vinzi. Eu n-am nimic de dat. 


LERMA 
Vreţi s-așteptaţi ce-o să se mai întîmple?: 
CARLOS 


(sprijinindu-se de o coloană, cu ochii ţintă în gol) 
Da! l-am pierdut și singur sînt pe lume. 


LERMA 
(apropiindu-se de el, cu compătimire) 


Gîndiţi-vă cum aţi putea scăpa. 

CARLOS 


Cum aș putea scăpa!... Ce om de treabă! 


LERMA 


Și nu mai este oare cineva 
- La care-acum să vă gîndiţi cu grijă? 


CARLOS 


O, doamne! Ai dreptate... Da... Regina... 
Şi tocmai lui i-am dat scrisoarea-aceea... 
Pe care nu voiam s-o dau și-am dat-o... 
(Umblă încoace şi încolo, fringîndu-şi mîinile.) 
Dar ce-i de vină ea? Măcar pe dînsa 
Putea s-o cruţe! Spune, Lerma, nu? 
(Repede şi hotărît.) 

Da, trebuie neapărat s-o văd, 

"Să-i dau de veste... Lerma, dragă Lerma, 
Pe cine să trimit? Mai am eu oare 

Pe cineva?... O, slavă ţie, doamne! 

Mai am înc-un prieten! Și pe-acesta 

Nu-l pierd. 

S (Iese repede.) 


LERMA 
(după dînsul) 
Alteță, unde vreți să mergeţi? 
(Iese.) 


SCENA 14 


Odaie la regina. 
Regina, Alba, Domingo. 


ALBA 
Ne-ngăduiți o clipă, maiestate? 

pi REGINA 
Ce este? 
DOMINGO 


Grija sinceră, pe care 
Noi o purtăm persoanei prea ilustre 
A maiestăţii voastre, nu ne lasă 
Să stăm nepăsători la o-ntîmplare 
Care v-ameninţă cu mari primejdii. 


ALBA 


Vestindu-vă din vreme, noi în grabă 
Vrem să zădărnicim o uneltire 
Urzită împotriva dumneavoastră. 


DOMINGO 


Venim ca să vă punem la picioare 
Serviciile noastre, zelul nostru. 


REGINA 
(privindu-i mirată) 


Cucernice părinte şi dumneavoastră, duce, 
Mărturisesc că mă uimiţi adînc... 

N-am fost obișnuită cu acest 
Devotament din partea lui Domingo 

Şi-a ducelui de Alba. Știu prea bine 

Cum trebuie să-l preţuiesc. Îmi spuneţi 
De-o uneltire împotriva mea. 

Nu pot să aflu cine?... 


ALBA 
Vă rugăm 
Să vă feriţi, regină, de marchizul 


De Posa, care pentru suveran 
Învîrte treburi tainice. 

REGINA 


Mă bucur 
Că regele-a ales atît de bine. 


Marchizul mi s-a spus de mult că este 
Un om de treabă și un mare om. 
Bunăvoinţa regelui n-a fost 

Mai bine hărăzită niciodată. 


DOMINGO 


Mai bine hărăzită? Nu prea credem. 


ALBA 


De mult se știe cam ce fel de slujbă 
Îndeplinește omu-acesta. 


REGINA | 


| Cum? | 
Ce vreţi să spuneţi? 


DOMINGO 


| Nu vă amintiţi 
AU Cam cîtă vreme-i de cînd n-aţi deschis 
Caseta dumneavoastră? 


REGINA 


Cum? 


DOMINGO 


« Lipseşte 
Din ea ceva? Vreun giuvaer de preţ? 

REGINA 


"Cum asta? Ce-mi lipsește ştie bine ` 
Întreaga curte... Şi marchizul Posa? 
Ce legătură poate-avea marchizul... 


ALBA 


"O strînsă legătură, maiestate. 
Fiindcă lui don Carlos îi lipsesc 
Și lui hîrtii de preţ ce s-au aflat 
În mîna regelui azi dimineaţă, 
Pe cînd avea marchizu-audienţă 
Secretă. 

REGINA 


(după o clipă de gindire) 
Doamne! Ce ciudat! Găsesc 

Deodată un dușman acolo unde 
Nici nu m-aș fi gîndit, și doi prieteni 
La care niciodată n-am visat... 

(Uiiindu-se cu alenţie la tei doi.) 
FPiindcă-ntr-adevăr, mărturisesc, 
Eram să pun pe seama dumneavoastră 
Un rău serviciu ce mi-a fost făcut 
Pe lîngă rege... dar pe care tocmai 
Voiam să-l iert... 


ALBA 


Pe seama noastră? 


REGINA 


DOMINGO 


Pe seama noastră, duce! 

REGINA 
(mereu cu ochii țintă la ei) 

Cît mă bucur 
Cînd văd că m-am grăbit și pot acum 
Să-mi schimb părerea. Tocmai mă gîndeam 
Să-l rog pe suveran să-mi spună cine 
M-a-nvinuit. Cu-atît mai bine-acuma! 
lau martor deci pe ducele de Albal 


ALBA 


Pe mine? Chiar pe mine? 


REGINA 


De ce nu? 


DOMINGO 


De faceţi asta veţi zădărnici 
Serviciile care pe-ascuns 
Vi le-am putea aduce. 


REGINA 


Pe ascuns? 


(Mindră şi gravă.) 
Eu aș dori să știu, duce de Alba, 
Ce-anume lucruri poate să vorbească 
Cu dumneata regina sau, părinte, 
Cu dumneata, ce lucruri despre care 
N-ar trebui să afle soţul ei. 
Sînt vinovată sau nevinovată? 


aaa: DOMINGO 

| Ce întrebare | 

| ALBA 

| ; Dar dacă n-ar fi 
Monarhu-atît de drept... sau cel puțin 
Dacă n-ar fi acum... 

REGINA 

Aș aștepta 
Pîn’ ce-ar fi iarăși drept... Şi fericit 
E cel ce poate numai să cîştige 
Cînd împărţește regele dreptate. 


SCENA 15 


Odaie la prințesa de Eboli. 
Prinţesa de Eboli. Imediat după aceea, Carlos. 


EBOLI 

Să fie-adevărată vestea asta 

De care-acum vuiește toată curtea? 
CARLOS 


(intrînd) 


Prinţesă, nu te speria! Voi fi 
Cuminte ca şi un copil. 


EBOLI 


Alteță, 
Mă mir că... 


CARLOS 
Tot mai ești jignită, spune? 
EBOLI 
Alteță | 
CARLOS 


Spune, tot mai ești jignită? 

EBOLI 


Nu înţeleg... Cum? Ai uitat? Ce cauţi 
Aici la mine? 


CARLOS 


(o ia de mînă) 


Poţi uri mereu? 
O dragoste jignită niciodată 
Nu iartă? 


EBOLI 


(trăgîndu-şi mîna). 


Ce-mi aduci aminte-alteţă? 


CARLOS 


Îţi amintesc de bunătatea ta, 

De nerecunoştinţa mea. Ah! știu 

Că te-am jignit adînc; și inima 

Ți-am sfîșiat-o; ochii tăi de înger 

Ţi i-am făcut să plingă... Vai și-acuma 
Mă vezi aici din nou... Dar n-am venit 
Să-ţi spun că-mi pare rău de ce-am făcut. 


EBOLI 
O, lasă-mă, alteţă... 


CARLOS 


Am venit 
Fiindcă ești atît de bună. Am 
Încredere în sufletul tău blind. 
Eu alt prieten nu mai am pe lume 
Decît pe tine. Te-ai purtat cîndva 
Frumos cu mine... N-ai să mă urăşti 
Mereu, şi-ai ṣă te-mpaci cu mine... 

EBOLI 
(întorcîndu-şi jata} 


Taci! 


Nu mai vorbi, te rog, nu mai vorbi. 


CARLOS 


Aș vrea acuma să-ți aduc aminte 

De vremurile-acelea fericite ; 

Și de iubirea ta să-ți amintesc, 

Da, de iubirea ta față de care 

Eu m-am purtat ca un nemernic. Adu-ţi 
Aminte tot ce-am fost eu pentru tine 
Și tot ce visul tău vedea în mine! 

O dată, înc-o dată să mă vezi 

Așa cum mă vedeai atunci 

Şi-acestei umbre să-i aduci drept jertfă 
Ceea ce mie jertfă niciodată 

N-ai să-mi mai poţi aduce! 


EBOLI 
Carlos! 
Ce nemilos te joci cu mine! 
CARLOS 
Fii 


Mai bună decît sînt de obicei 

Femeile şi uit-orice jignire 

Și fă ce pîn-acum nici o femeie 

N-a mai făcut și nici nu va mai face. 
Îţi cer un lucru nemaiauzit... 

Cad în genunchi şi-ţi cer... să faci așa 
Ca să vorbesc o clipă cu regina... 


(I se aruncă la picioare.) 

SCENA 16 
Aceiaşi. Posa se repede înăuntru urmat de doi 
ofițeri din garda regală. 
POSA 
(gifiind, repezindu-se între ei) 


Ce-a spus? Să nu cumva să-l crezi! 


CARLOS 
(încă în genunchi, cu voce tare) 


Pe tot 
Ce-i sfint în lume... 


POSA 
(întrerupîndu-l cu putere) 


E nebun! Nebun! 
Nu-l asculta! Nu-l asculta! 


CARLOS 


(acelaşi joc) 
E vorba 
De viaţă și de moarte! Du-mă, du-mă 
La dînsa. 
POSA 


(smulgînd-o pe prinţesă de lingă el) 


Te omor dacă-l asculţi| 
(Către un ofiter.) 


Conte de Cordoba! Privește-aici: 
În numele monarhului, 


(îi arată ordinul de arestare a lui Carlos) 
Don Carlos 
E prizonierul dumitale. 

(Carlos se ridică parcă lovit de trăsnet. Prinţesa 
scoate un strigăt de spaimă şi vrea să fugă. Ofițerii 
privesc uimiți. Pauză lungă. Posa tremură şi îşi 
stăpîneşte cu greu tulburarea.) 
Vă rog, alteţă, spada dumneavoastră... 
Prinţesă, staţi aici... 
(Ofiţerului.) 
Iar dumneata 

Să bagi de seamă ca alteţa sa 

Să nu vorbească un cuvînt cu nimeni. 

Cu nimeni! Dacă nu, răspunzi cu capul! 


(Mai vorbeşte ceva în şoaptă cu ofițerul, apoi se 
întoarce către celălalt.) 


Eu chiar acum mă duc la suveran 
Să-i dau despre acestea toate seamă. 


(Lui Carlos.) 


Și dumneavoastră-am să vă dau, alteţă, 
Deci așteptaţi-mă. Vin peste un ceas. 


(Carlos se lasă dus fără să pară că ştie ce se petrece 

cu el. Numai cînd trece pe lingă Posa îi aruncă 

o privire stinsă. Posa își acoperă fața. Prinţesa 

prea încă o dată să fugă. Marchizul o apucă de 
braţ.) 


SG INA 4 7) 
Eboli, Posa. 


EBOLI 
O, lasă-mă, te rog, să plec de-aici. 


POSA 


(aducînd-o în faţa scenei; cu gravitate înfricoşă- 
toare) 


Nefericito, ce ţi-a spus? 

EBOLI 
Nimic, 
Nimic... O, lasă-mă, te rog... Nimic... 


POSA 
(o ţine cu forţa; şi mai grav) 


Să-mi spui tot ce-ai aflat. Nu poţi să scapi. 
Ce-ai auzit n-ai să mai spui la nimeni 
Pe lumea asta.. 


EBOLI 
(speriată) 


Doamne! Dar ce vrei 
Cu mine? Vrei să mă omori? 


POSA 
(scoţind un pumnal) 


Da, vreau; 
Hai, spune repede. 


EBOLI 


Să mă omori? 
Pe mine? Ce-am făcut? 


POSA 


(punînd vîrful pumnalului pe pieptul ei şi 

ridicînd privirile spre cer) 

Mai este vreme. 
Otrava încă n-a ajuns pe buze. 
Sfărim urcioru-nveninat și totul 
E cum a fost... De o parte e destinul 
Intregii ţări, de altă parte-i viaţa 
Unei femei. 
(Stă la îndoială.) 

EBOLI 


(Căzindu-i la picioare şi privindu-l în faţă.) 
De ce tot șovăi? Haide! 

Nu cer iertare. Nu. Am meritat 

Să mor și vreau să mor. 


POSA: 
(îşi lasă mina în jos; după o clipă de gîndire) 
Ar fi mişelnic 
Și barbar... Nu! Mai este înc-un mijloc. 


(Aruncă pumnalul şi iese repede. Prinţesa iese 
şi ea în fugă pe altă uşă.) 


SCENA 18 


Odaie la regină. 
Regina, contesa Fuentes. 


REGINA 


Ce-i larma asta în palat? Contesă, 
Azi orice zgomot mă-nspăimîntă. Vezi 
Ce este: 


(Fuentes iese. 
Intră prințesa Eboli.) 


SCENA 19 
Regina, Eboli. 
EBOLI 


(palidă, cu sufletul la gură, se aruncă la picioarele 
reginei) 


Maiestate! Ajutor! 
E arestat! 

REGINA 
Cum? Cine? 


EBOLI 


Adineauri 
L-a arestat marchizul de Posa din porunca 
Monarhului. 
REGINA 


Pe cine? 


EBOLI 
Pe don Carlos. 
REGINA 


Ştii ce vorbeşti? 
EBOLI 


Acuma chiar l-au dus. 


REGINA 


Și cine spui că l-ar fi arestat? 


EBOLI 


Marchizul Posa. 
REGINA: 


Slavă ţie, doamne ! 
E foarte bine că l-a arestat marchizul. 


EBOLI 
Atit de liniştită spuneți asta, 
Atît.de rece, maiestate! Doamne! 
Nu știți, nu ştiţi... 

REGINA 


De ce-a fost arestat? 
Desigur, vreo greşeală... Cu o fire 
Atît de pătimaşă cum e-a lui, 
E-un lucru chiar foarte firesc. 


E BOLI 


Nu! Nu! 
Eu Ştiu mai bine ce-i... Vai, maiestate, 
Ce faptă nebunească! Pentru dînsul 
Nici o scăpare nu-i. Va trebui 
Să moară! 


REGINA 


Cum? Să moară? 


EBOLI 


Da. Și eu 
Sînt ucigaşa lui. 


REGINA 


E-o nebunie 
Ce spui! 


EBOLI 


Cînd mă gîndesc... din ce pricină 
Va trebui să moară... O, dac-aș fi știut 
Că lucrurile au s-ajung-aici! 


REGINA 
(luînd-o de mină) 
Prinţesă, vino-ţi mai întîi în fire, 


Să poţi vorbi mai liniștit 
Și nu cu-asemenea imagini care 

Îmi înfioară sufletul, să-mi spui 
Ce știi și ce s-a întîmplat... 


EBOLI 

| O, nu! 
Nu mai vorbiţi atît de blind cu mine 
Și cu această sfîntă bunătate 
Ce. -mi arde inima ca focul iadului. 
Nu-s vrednică privirea-mi pîngărită 
S-o-nalţ spre nimbul maiestăţii voastre | 
Călcaţi-o în picioare pe nemernica 
Ce-n faţ-acum vi se tîrăște, plină 
De groaznice mustrări și de rușine. 


REGINA 
Nenorocito, dar ce vrei să-mi spui? 
EBOLI 


O, înger de lumină! Sfîntă! Bună! 
Nu știți, nu știți ce demon aţi ţinut 
În preajma voastră și l-aţi ocrotit. 
Dar veţi afla acuma! Eu sînt hoţul 
Ce v-a furat... 

REGINA 


Cum? Tu? 


EBOLI 


Și eu am dat 
Monarhului scrisorile... 


REGINA 
Cum? Tu? 
EBOLI 


Și-am îndrăznit să vă-nvinovăţesc. 

REGINA 
Cum ai putut? 


EBOLI 


Iubirea... răzbunarea... 
lubeam pe prinţ și vă uram... 


REGINA 
De-aceea ai făcut tot ce-ai făcut 
Fiindcă îl iubeai? 
EBOLI 
Fiindc-atunci 


Cînd i-am mărturisit iubirea mea, 
Nu mi-a luat-o-n seamă. 


REGINA 
(după o pauză) 


Da, acum 
Am înţeles. Ridică-te. Te iert 
Fiindcă l-ai iubit. Am și uitat. 


(Îi întinde mîna ca s-o ridice.) 


EBOLI 


Nu! Nu! Mai am ceva de spus, mai groaznic 
Deciît orice. 


REGINA 
Dar ce mai este oare? 
Vorbește! 
EBOLI 


Regele... Ademenirea... 
Văd că întoarceţi capul... Vă citesc 
Pe faţ-osînda mea... Nelegiuirea 

pr 


De care vă-nvinovăţeam, eu însămi | 
Am săvîrșit-o. ; 


(Se aruncă cu faţa la pămînt. Regina pleacă. 
Pauză lungă. Intră ducesa de Olivarez şi o 
găseşte pe prințesă în aceeaşi stare. Se apropie de 
ea. La zgomotul paşilor ei, prinţesa se ridică şi e 
uimită cînd vede că regina a plecat.) 


SCENA 20 
Evoli, Olivarez. 
EBOLI 
Doamne! A plecat! 


Deci totul s-a sfîrşit. 


OLIVAREZ 
(apropiindu-se de ea) 


Prinţesă Eboli... 


EBOLI 


Da, ştiu de ce-ai venit, ducesă.... 
Regina te trimite ca să-mi spui 
Sentința... Haide, repede... 


OLIVAREZ 
Am ordin 
De la regină să vă iau și crucea 
Și cheile. 
EBOLI 


(îşi scoate de la git o cruce de aur şi i-o dă) 


Dar n-aş putea s-o văd 
Măcar o dată încă pe regină 
Și mîna să-i sărut?... 

OLIVAREZ 


În mănăstirea 
Sfînta Maria, vei afla, prinţesă, 
Ce ţi s-a hotărît. 
EBOLI 
(izbucnind în plins) 
Și pe regină 
N-am s-o mai văd de loc? 
OLIVAREZ 
(o îmbrățișează, întorcîndu-şi faţa) 
Rămii cu bine! 
(lese repede. Prinţesa o urmează pină la uşa cabine- 
tului reginei, care se închide în fața ei. Rămine 


cîteva clipe la uşă, în genunchi, nemişcată, apoi 
se ridică şi pleacă repede, acoperindu-şi faţa.) 


SCENA 24 


Regina, Posa. 


REGINA 


Ah! În sfîrşit, marchize, ai venit! 


POSA 
(palid, cu fața răvăşită, cu glas tremurător, cu un 
ton adînc, solemn, pe care îl păstrează de-a lungul 


acestei scene) 


Nu-i nimeni în odăile de-alături? 

REGINA 
Nu-i nimeni. Dar ce este? 


(Uitindu-se mai atent la el şi dîindu-se înapoi 
uimită.) 


Esti schimbat 
La faţă... Ce s-a întîmplat?... Mă sperii, 
Marchize | Eşti mai galben ca un mort... 
POSA 


Ştiţi, fără îndoială... 


REGINA 


Că don Carlos 
E arestat... De dumneata, se zice... : 
E-adevărat? Voiam să aflu asta 
Chiar de la dumneata. 
POSA 


E-adevărat. 


REGINA 


Și dumneata l-ai arestat? 


POSA 
Da, eu. 


REGINA 
(uitîndu-se nedumerită la el) 


Respect ce faci chiar cînd nu te-nţeleg. 
De data asta însă eu mă tem, 

Cu inima-mi sperioasă de femeie, 

Că joci un joc cutezător. 

POSA 


În care 
Eu am pierdut. 


REGINA 


O, doamne! 


POSA 

A Fiţi pe pace. 
i De el să n-aveţi grijă. Am pierdut 

Eu singur numai. 


REGINA 


» Cum anume? Spune! 


í POSA 


i O, cine m-a-ndemnat să pun pe-o carte 
i Nesigură tot ce-am avut? Să joc, 
Semeţ şi plin de-ncredere, cu cerul? 
4 Și cine oare s-ar încumeta 
Să mînuiască greaua cîrmă 
A întîmplării fără ca să aibă 
Atotștiinţa? O, e drept așal... 
Dar ce să mai vorbesc de mine însumi? 
„Această clipă este prețioasă 
Ca viaţa unui om. Și cine știe 
Dacă nu cade chiar acum din mîna 
Judecătorului cel mare stropul 
Din urm-al vieţii mele? 


REGINA 


` . Ce solemn 
Vorbești! Nu înţeleg ce vrei să spui 
Dar mă-nfior... 

POSA 


El a scăpat. Ușor 
Sau greu — totuna-i. A scăpat, dar numai 
Pe ziua de-astăzi. Nu mai are vreme 
Prea multă să aștepte. Chiar la noapte 
Va trebui să plece din Madrid. 


REGINA 
“La noapte chiar? 
POSA 


Am pregătit eu totul. 

La mănăstirea unde și-a găsit 
Prietenia noastră adăpost, 
Așteaptă caii gata de plecare. 

n poliţe, aici, e tot ce am; 

Ce mai lipsește puneţi dumneavoastră. 
Aș mai avea să-i spun atitea lucruri 
Pe care-ar trebui să le cunoască 

Dar, poate, nu e vreme să vorbesc 

Cu dînsul despre toate. Dumneavoastră 
Îl veţi vedea chiar astăzi, şi de-aceea 
Vă spun... 


REGINA 


Marchize, dacă vrei ca iarăşi 
Să-mi capăt liniștea, atunci vorbește 
Mai limpede şi lasă toate-aceste 
Enigme înfricoșătoare... Spune 
Ce s-a-ntîmplat... 


POSA 


Mai am să fac o gravă 
Mărturisire şi-am s-o fac. Mi-a fost 
O mare fericire hărăzită. 
Mi-a fost un fiu de rege foarte drag 

TĂLPI. 


Și dîndu-i inima am pus în ea 
ntreaga lume. Și-am plăsmuit 

Un paradis în sufletul lui Carlos, 

Un paradis al omenirii-ntregi! 

Erau frumoase visurile mele l. 

Dar i-a plăcut, se vede, providenţei 
Să nu mă lase să-mplinesce ce-am vrut, 


„Să-mi ia menirea care mi-o dăduse. 


Curînd el o să-l piardă pe Rodrigo. 
Prietenul va trece-acum iubitei 
Tot ce mai este de făcut. Aici, 
Aici... aici pe-altaru-acesta sfint, 
În inima reginei sale, pun 


Tot ce-am avut mai scump și tot ce-i las, 


Ca să găseasc-atunci cînd n-oi mai fi. 


(Întoarce capul, cu lacrimi în ochi.) 


REGINA 


Așa vorbește-un om care-o să moară. 
Nădăjduiesc că numai tulburarea 

Te face să vorbeşti așa... Sau poate 
Vrei să-nţeleg şi altceva... 


POSA 


(cu ton mai ferm) 
Să-i spuneţi 

Lui Carlos să-și aduc-aminte 
De jurămîntul nostru de-altădată 
Pe-o sfintă nafură-mpărţită-n două. 
Eu jurămîntul mi-am ţinut. l-am fost 
Pînă la moarte credincios. Acum 
E rîndul lui să-și ţină jurămîntul. 


REGINA 


Pînă la moarte? 


Wi 


POSA 

Să îndeplinească, 
Vă rog să-i spuneţi visul îndrăzneţ 
Al statului cel nou ce l-a creat 
Prietenia noastră. La clădirea 
Aceasta el să pună-ntiia piatră. 
Și să nu-i pese dacă izbutește 
Sau cade copleșit. Să pună mîna 
Și să lucreze. După ce vor trece 
Cîteva veacuri, providenţa iarăși 
Va așeza pe-un tron un fiu de rege 
Asemenea cu el, şi-i va aprinde 
În inimă același foc. Să-i spuneţi 
Să-și amintească mai tîrziu, cucernic, 
De visurile lui din tinereţe 
Și să nu-și lase inima, această 
Dumnezeiască floare, să i-o roadă : 
Ucigătorul vierme-al raţiunii 
Și să nu-și piardă minţile atunci cînd 
nţelepciunea pulberii, măruntă, 
Hulește inspiraţia cerească. 
I-am spus demult... 


REGINA 


Dar pentru ce, marchize? 
Ce-nseamnă toate-acestea? 


POSA j 
Să-i mai spuneţi 

Că reazem fericirea omenirii 
De sufletul său mare, şi-i cer asta 
Stăruitor, acum, pe pragul morţii, 
Fiindcă am tot dreptul să i-o cer. 
Aș fi avut puterea să împrăștii 
Zori nouă peste toate-aceste ţări. 
Monarhu-avea încredere în mine. 
Spunea că-s fiul său. Îi port sigiliul. 
Si. Alba nu mai este. 

(Uitindu-se cu atenţie la regină.) 

De ce plingeţi? 

O, nobil suflet! Ştiu, aceste lacrimi 

De bucurie sînt. Acuma însă 

S-a isprăvit, s-a isprăvit. Ori Carlos, 

Ori eu. Cumplit de iute trebuia 

Să se aleagă într-un fel sau altul 

Fără zăbavă. Unul dintre noi 

Era pierdut. Și-acela, maiestate, 

Vreau să fiu eu... mai bine să fie eu. 

Mai mult nu mă-ntrebaţi. 


REGINA 


Acum de-abia, 
Acum de-abia încep să te-nţeleg. 
Nefericitule, o, ce-ai făcut? 


POSA 


Am dat un ceas sau două de amurg 

Ca să salvez o clară zi de vară. 

Îl părăsesc pe rege. Ce pot fi 

Eu pentru rege? Pe pămîntu-acesta 

Uscat, nu va mai înflori nici unul 

Din trandafirii mei. Acuma soarta 

Europei este-n marele-mi prieten. 

Și Spania o las în mîna lui. 

Ea deocamdată sîngerează-n mîna 

Lui Filip. Dar păcat ar fi de Carlos, 

Păcat de mine, dacă am ales 

Cumva mai răul Nu, nu! Cunosc pe Carlos. 
N-o să se-ntimple niciodată asta! 

Și drept chezaș vă am pe dumneavoastră, 
Regină! 
A; (După o pauză.) 

Am văzut cum a-ncolțit 
Iubirea asta. Am văzut cum prinde, 

În inima-i, cea mai nefericită 

„Dintre iubiri vînjoase rădăcini. 
Puteam pe vremea-aceea s-o înfrunt. 
N-am înfruntat-o. Am nutrit această 
lubire care mie nu-mi părea 
Primejdioasă. Lumea poate altfel 

Să judece, dar mie rău nu-mi pare; 

Și inima mea nu mă-nvinuiește. 

Văd viaţă unde lumea vede moarte. 
În focu-acesta fără de speranţă 

Eu am văzut lucind de mult speranţa. 
Am. vrut să-l duc către desăviîrşire, 
Spre frumuseți supreme să-l înalț. 
Dar pentru asta n-am găsit în oameni 
Nici o imagine, nici un cuvînt 

În limbă ; și atunci l-am îndreptat 

Spre ţelu-acesta și m-am străduit 

Să-i tălmăcese iubirea lui, lui însuşi, 


REGINA 


Atît de plin ţi-i sufletul, marchize, 
De-amicul dumitale-ncît pe mine 
Uitatu-m-ai de tot. Cum? M-ai crezut 
Pînă-ntr-atita de puţin femeie, 

Încît ai vrut să faci din mine-un înger 
De pază pentru el și-ai vrut drept armă 
Să-i dai virtutea? Dar tu nu te-ai gîndit 
Ce greu e pentru inimile noastre 

Să pună dragostei astfel de nume? 


POSA - 


E greu pentru- orişice femei-afară 
De una singură şi eu pe-aceea 
Jur şi-n aceea cred. Ori vi-i rușine 
De cea mai nobilă dintre dorinţe: 
De-a insufla eroice avînturi? 

Ce-i pasă regelui că un tablou 

Pe care-l are în Escurial 

Insuflă pictorului care-l vede 
Dorinţa nemuririi? Armonia 

Ce doarme-n coardele lăutei este 

A surdului ce-a cumpărat lăuta? 
A cumpărat doar dreptul ca s-o sfuriuv 
Dar nu și meșteșugul ca să scoată 
Dintr-însa sunete și să le-adune 
În cîntece frumoase. Adevărul 

E pentru înţelepţi şi frumuseţea 
E pentru-o inimă ce simte. Sînt 
Făcute una pentru alta. Nici o 
Prejudecată nu mă poate-opri 

Să cred că este-așa. Făgăduiţi-mi 
Că-l veţi iubi mereu și nu veţi fi 
De nici o teamă şi de nici un fals 
Avînt eroic îndemnată 

Iubirea asta s-o tăgăduiţi. 
Statornic să-l iubiţi și-ntotdeauna. 
Făgăduiţi-mi asta, maiestate. 
Vreţi să-mi făgăduiţi? 


$ REGINA 


Făgăduiese 
Că inima-mi va fi judecătorul 
Etern şi unic al iubirii mele. 


POSA 
Acuma pot în linişte să mor. 
Am isprăvit tot ce mi-am pus în gind. 


(Se înclină şi vrea să plece.) 


REGINA 
(urmărindu-l cu privirea) 
Cum? Pleci, marchize, fără să-mi spui dacă 
Ne mai vedem și cînd?... 


x 

POSA 
(revenind şi întorcind ochii în altă parte) 
Da, negreșit| 
Ne mai vedem. 


REGINA 


Te-am înţeles prea bine... 
Şi totuși... spune-mi... pentru ce-ai făcut 
Tot ce-ai făcut? 


POSA 


Ori el, ori eu. 


REGINA 
Nu! Nu! 

Te-ai aruncat în fapta asta care 
Ți s-a părut sublimă... Te cunosc, 
Nu, nu tăgădui. De multă vreme: 
Riîvneai s-o săvîrșești. Chiar mii de inimi 
Dacă s-ar rupe, nu! puţin îţi pasă! 
Numai mîndria să ţi-o mulţumeștil 
De-abia acum te înţeleg. Îţi place 
Să te admire lumea. 


POSA 
(uimit, în sine) 
Nu! La asta 
Nu m-aș fi aşteptat... 


REGINA 
(după o pauză) 


Marchize, spune, 
Scăpare nu mai este? 

REGINA 
Nici una? 
Gîndește-te. Nu-i chiar nici o scăpare? 
“Nici cu ajutorul meu nu este? 


POSA 


Nici chiar cu ajutorul dumneavoastră. 


REGINA 


Nu mă cunoşti destul de bine încă. 
Sînt curajoasă. 


POSA 
Știu. 
REGINA 


Nici o scăpare? 


POSA 
Nici una. 
REGINA 
(acoperindu-şi faţa) 


Pleacă! Nu mai preţuiesc 
Pe lume-acum nici un bărbat. 


POSA 
$ (adînc mişcat, aruncindu-i-se la picioare) 
Regină! 
$ O, doamne! Viaţa totuși e frumoasă. 


(Se ridică şi pleacă în fugă. Regina intră în 
odaia ei.) 

SCENA 22 


Anticamera regelui. 
Ducele ie Alba şi Domingo se plimbă încoace şi 
înco lo, in tăcere, şi fiecare în altă parte. Contele 
de Lerm iese din cabinetul regelui. După aceea, 
intră don Ramon de Tasis, ministrul poştelor. 


LERMA 


Marchizul încă n-a venit? 


ALBA 
Nu încă. 


(Lerma vrea să se întoarcă în cabinetul regelui. 


TAXIS 
(intrind repede) 


Vă rog să m-anunţaţi la rege, conte 
De Lerma. 
LERMA 


Suveranul nu primește 
Pe nimeni. 
TAXIS 


Spuneţi-i neapărat 
Că trebuie îndată să-i vorbesc. 
Ceva de foarte mare-nsemnătate, 
Privind pe însuşi maiestatea sa. 
Vă rog nu-ntirziaţi. 


(Lerma intră la rege.) 


ALBA 


(ducindu-se la Tazis) 
Iubite Taxis, 
Obișnuieşte-te să ai răbdare, 
Nu poţi vorbi cu regele. ` 

TAXIS 
De ce? 


ALBA 


Ca să vorbeşti ai fi avut nevoie 

Să capeţi prea înalta învoire 

A cavalerului de Posa, care 

Îi ţine închiși pe tată şi pe fiu. 
TAXIS 

Cum? Posa? Posa-i cel care mi-a dat 

Scrisoarea asta. 
ALBA 


O scrisoare? 


TAXIS 


Da. 
Ca s-o trimit în grabă la Bruxelles. 


ALBA 


(cu atenția tirezită) 


Cum? La Bruxelles? 


TAXIS 


: Și-acuma vreau s-o dau 
În mîna suveranului. 


ALBA 
Bruxelles | 


Auzi, părinte, la Bruxelles! 

DOMINGO 
(apropiindu-se) 


E foarte 
Suspect. 


TAXIS 
Mi-a dat-o foarte tulburat 
Spunîndu-mi să am grijă... 
DOMINGO 
Tulburat? 
ALBA 


Și către cine-i scrisă? 


TAXIS 


Către prinţul 
De-Orania. 
ALBA 


Cum? Wilhelm de Orania? 


Părinte, asta e trădare! 


DOMINGO 


Da, 
Ce poate altceva să fie? Da, 
Scrisoarea asta trebuie-nmînată, 
n toată graba, regelui. E-o cinste 
S-arăţi această străşnicie, Taxis, 
În slujba regelui! 


TAXIS 


Eu mi-am făcut 
Doar datoria. 

ALBA 


Bine ai făcut. 


LERMA 
(ieşind de la rege, către Taxis) 
Intraţi la maiestatea sa. 
(Taxis intră.) 


Marchizul 
Tot n-a venit? 


DOMINGO 


Îl caută dar nu e 
Pe nicăieri. 
ALBA 


Ciudate lucruri. Prinţul 
E prizonier de stat și suveranul 
Nu ştie încă pentru ce. 


DOMINGO 
Marchizul 


Nici n-a venit să spună ce-a făcut? 
ALBA 


Și suveranul cum a primit știrea? 


LERMA 
N-a spus nici un cuvînt. 


(Zgomot în cabinet.) 


ALBA 


Dar ce se-aude? 
Tăceţi, vă rog, o clipă. 

TAXIS 
(ieșind din cabinet) 
Conte Lerma! 


(Intră amindoi la rege.) 


ALBA 
(lui Domingo) 
Dar ce-o fi oare? 
DOMINGO 


Ce speriat era! 
Scrisoarea, poate? Duce, nu presimt 
Nimica bun. 


ALBA 


Pe Lerma l-a chemat... 
Și ştie doar că noi sîntem aicil 


DOMINGO 
Eu cred că vremea noastră a trecut. 
ALBA 
Sînt oare eu cel care-aici vedea 


Cum larg i se deschide orice ușă? 
Schimbat e totu-n preajma mea, străin... 


DOMINGO 
(care s-a dus la uşa cabinetului şi trage cu urechea) 


Sst! Parc-aud ceva. 

ALBA 
(după o clipă) 


Tăcere-adîncă. 
S-aude cum răsuflă. 


DOMINGO 
Uşa dublă 


Înăbuş-orice sunet. 


ALBA 


Vezi! Vine cineva. 


r DOMINGO 


(plecînd de la uşă) 


Plutește o neliniște în aer. 
Eu cred că-n clipa asta se întîmplă 
Ceva hotărîtor și însemnat. 


SCENA 23 


Aceiaşi. Intră prinţul de Parma, ducii de Feria 
şi Medina Sidonia împreună cu alți granzi. 


N 


PARMA 


Putem vorbi cu regele? 


ALBA 
Nu. 


PARMA 


Nu? 
Dar cine e la suveran? 

FERIA 


Marchizul 
De Posa fără îndoială? 


ALBA 


Tocmai 
Pe dînsul îl așteaptă. 


PARMA 


Chiar acum 
Sosim din Saragosa. Tot Madridul 
E-nspăimîntat. E deci adevărat? 


DOMINGO 
Da, din nefericire. 
FERIA 


Cum? Marchizul 
L-a arestat? 


ALBA 


Așa e, da. 


PARMA 


De ce? 
Ce s-a-ntîmplat? 


ALBA 


De ce? Nu ştie asta 
Decît monarhul şi marchizul Posa. 

PARMA 


Și fără ca să cheme Adunarea 
Regatului? 


FERIA 


Vai celui care-a fost 
Părtaş la siluirea legii țării. 


ALBA 
Vai lui! O spun și eul 
MEDINA SIDONIA 


Și eu. _ 


CEILALŢI NOBILI 
Și noi! 
ALBA 
Cu mine cine vine-acum la rege? 
Vreau în genunchi să-i cad... 
LERMA 
(ieşind în fugă din cabinet) 
Duce de Alba! 
DOMINGO 


A! în sfîrșit! Slăvit să fie domnul! 
(Alba se repede înăuntru.) 


LERMA 


(cu sufletul la gură, foarte emoţionat) 


Și cînd marchizul va veni, să-i spuneţi 
Că suveranul e cu cineva 
Şi-l va chema... 

DOMINGO 


(lui Lerma, în timp ce ceilalți se string, curioşi, 
în jurul lui) 


Dar ce se-ntîmplă, conte? 
Eşti galben ca un mort! 


LERMA 
(dind să plece) 
Ce groaznic lucru! 
PARMA ȘI FERIA 


Ce-anume? Ce e? 


MEDINA SIDONIA 
Regele ce face? 


DOMINGO 


Dar ce e groaznic? 


LERMA 


Regele a plins. 


DOMIN GO 


A plins monarhul! 


TOŢI 
(cu uimire) 


Regele a plins! 


(Se aude clopoţelul în cabinet. Lerma intră la 
rege.) 

DOMINGO 


(după el, vrind să-l reţie) 
O vorbă, conte! Spune... A plecat! 
Sîntem cu toţii înlemniţi de spaimă. 


SCENA 24 


Prinţesa de Eboli, Feria, Medina Sidonia, Parma, 
Domingo şi ceilalți granzi. 


EBOLI 


(intrînd repede, foarte tulburată) 
Vreau să vorbesc cu suveranul. 
(lui Feria) 
Duce, 
Anunţă-mă, te rog. 


FERIA 


Acum nu poate 
Să vă primească. Treburi însemnate, 
Nu are voie nimenea să intre. 


EBOLI 
Semnează, poate, groaznica sentinţă? 
A fost minţit. Am să-i aduc dovezi 
C-a fost minţit. 
DOMINGO 
(făcindu-i semn, cu înţeles) 
Prinţesă Eboli! 
EBOLI 
(îndrepiindu-se spre el) 
A, ești aici, părinte? Foarte bine. 
Ai să-ntărești ce spun. 
(Îl ia de mînă şi vrea să intre cu el în cabinet.) 

DOMINGO 


Eu? Ce vorbeşti, 
Prinţesă? 


FERIA 


Regele nu poate-acum 
S-asculte ce-o să spuneţi. 


EBOLI 


E nevoie 
Neapărat s-asculte. Adevărul 
O să-l asculte! Adevărul, chiar 
De-ar fi el zeu de zece ori! 


DOMINGO 


Nu! Nu! 
Puteţi să pierdeţi totul. Staţi aici! 


EBOLI 


Să tremuri tu, dacă poftești, în faţa 
Mîniei idolului tău! Eu n-am 
Nimic pe lumea asta de pierdut! “ 


(Vrea să intre în cabinet, dar usa se deschide gi 
apare ducele de Alba.) 


ALBA 


(Ochii îi strălucesc. E triumfător. Se duce la Do- 
mingo şi îl îmbrățișează.) 


Părinte, spune să slujească-n toate 
Bisericile cîte un te-deum. 
Izbînda e a noastră! 

DOMINGO 
Da? A noastră? 


ALBA 
(lui Domingo şi granzilor) 


Și-acum, duceţi-vă la suveran 
Cu toţii. Veţi mai auzi de mine. 


ACTUL AL CINCILEA 


SCENA 1 


O odaie în palatul regal, despărțită printr-o uşă 
de fier cu gratii de o curte în care se plimbă 
santinele. Carlos stă la o masă cu capul pe braţ, 
ca şi cum ar dormi. În fundul odăii, cîţiva 
ofițeri care sînt închişi cu el. Marchizul de Posa 
intră fără să-l vadă Carlos şi spune în şoaptă 
cîteva vorbe ofiţerilor care ies imediat. Posa 
se apropie de Carlos şi îl priveşte cîteva clipe 
tăcut şi cu mîhnire. În sfîrşit, face o mişcare 
care îl trezeşte pe Carlos din amorţire. 


CARLOS 
(se ridică, vede pe Posa şi iresare speriat; apoi se 
uită la dinsul cu ochi mari şi îşi trece mîna peste 
frunte ca şi cum ar vrea să-şi aducă aminte de ceva) 

POSA 
Carlos, eu sînt. 
CARLOS 
(dindu-i mîna) 


Vii să mă vezi! Ce bine! 
Asta-i frumos din parte-ţi. 

POSA 
M-am gîndit 
Că ai nevoie de un prieten. 


CARLOS 


Da? 
Adevărat? Chiar te-ai gîndit așa? 
Mă bucur, ol mă bucur foarte mult! 
Ştiam, știam că-mi eşti mereu prieten. 


POSA 
Şi-s vrednic să crezi asta despre mine. 
CARLOS 


Da, negreșit. Noi ne-nţelegem bine 

panum chiar! Imi place că-i aşa. 
ngăduinţa şi blîndețea asta 

Șed bine unor inimi mari cum sîntem 
Și tu şi eu. Și dacă din dorinți 

Vreuna mi-o fi fost nesocotită 

De ce acuma mi-ai tăgădui 

Și cele care sînt cuminţi? Virtutea 
E aspră dar nu-i crudă niciodată, 
Nici inumană... Cred că greu ţi-a fost! 

O, ştiu că inima ta milostivă 

A sîngerat în timp ce-şi pregătea 

De moarte jertfa. 


POSA 


Cum? Ce vrei să spui? 
CARLOS 


Vei isprăvi acum ceea ce eu 

Am vrut și n-am putut. Vei dărui 
Spaniolilor acele vremi de aur 

E ; Pe care ei zadarnic de la mine 

Le-au așteptat. Cu mine s-a sfîrşit, 
Pe totdeauna s-a sfîrșit. Și tu 

Ai presimţit aceasta. Și cumplita-ţi 
Dragoste a rupt atît de timpuriu, 
Năprasnic, floarea spiritului meu. 
Eu pentru marile-ţi nădejdi sînt mort. 
Destinul tău sau poate întîmplarea 
Te-au dus la rege. Și l-ai cucerit 

Cu preţul tainei mele. Pentru mine 
Scăpare nu mai este. Poate însă 
Mai este pentru Spania. O, nul! 
Nu-i nimeni vinovat aici decît 
Nebuna mea orbire. Pînă astăzi 
Eu n-am văzut că tu ești tot atît 
De mare, pe cît eşti de iubitor. 


POSA 


Nu! Asta-ntr-adevăr nu bănuisem! 
Nu bănuisem că mărinimia 

Unui prieten ar putea să fie 

Mai iscusită decît înţeleapta 

Mea prevedere. Și clădirea mea 
Se năruie fiindcă am uitat 

De sufletul tău. 


CARLOS 


O, de-ai fi putut, 
De-ai fi putut măcar pe ea s-o cruţi 
De soarta asta, ţi-aș fi mulţumit 
Din fundul inimii! Cum? Nu era 
De-ajuns că sufăr eu? Mai trebuia 
Să sufere și ea?... Şi-acum, destul! 
Nu vreau să te acopăr de mustrări. 
Ce-ţi pasă ţie de-o regină? Eşti 
Îndrăgostit de ea? Virtutea ta 
Cea aspră are timp să ia în seamă 


282 - 


Mărunta grijă a iubirii mele? 
Am fost nedrept cu tine. Să mă ierţi! 
POSA 


Acuma eşti nedrept. Nu însă pentru 
Mustrarea asta. Dac-aș merita-o, 

Aș merita orice mustrări. Și-atunci 
Eu n-aş mai sta în faţa ta cum stau. 


(Îşi scoate portofoliul.) 


Aicea iată cîteva scrisori 
Din cele date mie spre păstrare. 
Ţi le înapoiez. 


CARLOS 


(uitindu-se mirat cînd la scrisori, cind la Posa) 


Cum? 


POSA 
Ți le dav 


Fiindcă-n mîna ta vor fi acum 
Mai sigure decît în mîna mea. 


CARLOS 


Ce-i asta? Regele nu le-a citit? 
Cum? Nici nu le-a văzut măcar? 


POSA 


Ce-anume 
Să fi văzut? Scrisorile acestea? 


CARLOS 


` Atunci, nu i le-ai arătat pe toate? 

POSA 


Dar cine-ţi spune că i-am arătat 
Vreuna? 


CARLOS 


(foarte mirat) 


Cum se poate? Mie Lerma... 


POSA 


Al el ţi-a spus? Acuma înţeleg! 
Cum să prevăd și asta? Lerma deci? 
Și el e-un om ce nu știe să mintă, 
E-adevărat, așa e: celelalte 
Scrisori se află-n mîna regelui, 
CARLOS 
(se uită lung la el, uimit) 


Atunci, de ce sînt eu aici? 


POSA 


Din prevedere, 
Dacă-ţi mai vine-n gînd cumva să spui 
Prințesei Eboli ce ai pe suflet. 
CARLOS 


(ca trezit din vis) 


Ah! în sfîrşit am înţeles. Acuma 
E totul limpede... 


POSA 


(ducindu-se la uşă) 
Dar cint vine? 

SCENA 32 


Alba, aceiaşi. 


ALBA 


(intră, se apropie de Carlos şi stă tot timpul cu 
spatele la Posa} 


Alteță, sînteţi liber. Suveranul 
Prin mine vă trimite-această veste. 


(Carlos se uită mirat la marchiz. Toţi tac.) 
Și totodată mă socot, alteţă, 
Prea fericit că eu sînt cel dintîi... 
CARLOS 


(se uită cu atenţie la ceilalți doi; după o pauză, 
către duce) 


Sînt arestat, pe urmă iar sint liber 
Și nu ştiu pentru ce. 


ALBA 


Dintr-o greșeală 
La care, după cîte știu, monarhul 
A fost ademenit de-un mincinos, 


CARLOS 


Eu din porunca regelui mă aflu 
Aici, așa e? 


ALBA 


Dar dintr-o greşeală 
“A maiestăţii sale. 


CARLOS 


Rău îmi pare, 
Într-adevăr; dar dacă suveranul 
A săvîrşit greșeala, se cuvine 
Tot el să vie-n carne și în oase 
Ca să îndrepte iarăși ce-a greșit. 


(Cauiă cu ochii privirea lui Posa şi are o atitudine 
; mîndră faţă de duce.) : 


Se zicė-aici că-s fiul lui don Filip. 
Bîrfeala, curiozitatea stau 

Cu ochii aţintiţi asupra mea. 

Nu vreau să par cumva că datoresc 
Milostivirii maiestăţii sale 

Ceea ce regele-i dator să facă. 

Sînt gata, de-altfel, să mă-nfăţișez 

La judecata Marii Adunări. 

Din mîna dumneavoastră nu iau spada. 


ALBA 


Această dreaptă cerere monarhul 

O va îndeplini fără-ndoială, 

Dacă, alteţa voastră, îmi daţi voie 
Să vă conduc la dînsul. 


CĂRLOS 


Stau aici 
Pînă mă scoate de la închisoare 
Sau suveranul sau Madridul său. 
Răspunsu-acesta-ndată să i-l duceţi! 


(Alba iese. Mai este văzut cîteva clipe în curte 
unde dă cîteva ordine.) 

SCENA 3 


Carlos, Posa. 


CARLOS 


(după ce ducele a ieşit, plin de mirare şi curiozitate, 
către Posa) 


Ce-nseamnă asta? Nu-nţeleg nimic. 
Nu ești ministru? 


POSA 


Vezi și tu: am fost. 
(Se duce spre el, emoţionat.) 
O, Carlos! totul merge de minune. 
Am izbutit! Am izbutit! Slăvit 
Să fie cel-de-sus că mi-a dat sprijin 
Să izbutesc! 
CARLOS 
Să izbuteşti? Ce-anume? 
Nu pot pricepe... 
POSA 
(luîndu-l de mină) 
Carlos, ai scăpat! 
Eşti liber, ai scăpat; iar eu... 
(Se opreşte brusc.) 


CARLOS 


lar tu? 
POSA 


lar eu... te string la piept... și am acum 
Întîia oară dreptul să te string, 

Fiindcă mi l-am dobîndit plătindu-l 

Cu tot, cu tot ce am mai scump. O, Carlos, 

Ce dulce şi ce mare-a clipa astal 
Sînt mulțumit de mine însumi. 


CARLOS 


Cum te-ai schimbat la faţă dintr-o dată! 
Eu nu te-am mai văzut aşa. Ce mîndru 
Se-nalţă pieptul tău! Și ochii tăi 

Sînt plini de strălucire. 


POSA 


Și acum 
Noi trebuie să ne luăm adio. 
Nu-ţi fie teamă. Fii bărbat. Orice 
Ai auzi, făgăduiește-mi, Carlos, 
Că n-ai să-mi copleșești cu o durere 
Nevrednică de niște inimi mari 
Această despărţire. Carlos, tu 
Mă părăsești acum pe multă vreme, 
Nebunii spun pe veșnicie. 
(Carlos îşi trage mina, se uită fir lo el şi nu 

răspunde.) 


Fii tare, Carlos. Eu mi-am pus în tine 
Speranţe mari și nu m-am dat în lături 
Să-ndur cu tine ceasu-acela groaznic 

Ce se numește cel din urmă. Carlos, 
Mărturisesc că eu m-am bucurat 

De ceasu-acesta. Să ședem aici. 

Sînt ostenit. 


( Se apropie de Carlos, care stă mereu nemișcat şi 
mut şi care se aşază maşinal.) 


De ce-ai căzut pe gînduri 


Și nu-mi răspunzi? Atunci, să-ţi spun, pe scurt. 


A doua zi după-ntîlnirea noastră 
Din urmă, de la mănăstire, am fost 

ka 


Chemat de rege. Ce-a ieșit de-aici 

Știi, astfel cum întreg Madridul ştie. 

Dar tu nu știi că taina ta a fost 

Descoperită și că în caseta 

Reginei s-au găsit niște scrisori 

Primejdioase pentru tine, 

Nu știi că eu aceste lucruri toate 

Din gura regelui le-am auzit 

Și că am fost chiar confidentul lui. 

(Se opreşte brusc, aşteptind răspunsul lui Carlos. 
Acesta tace.) 

Da, Carlos! Chiar cu gura mea mi-am rupt 

Credinţa către tine şi-am condus 

Eu însumi uneltirea în vederea 

Pieirii tale. Faptele vorbeau 

Cu totul împotrivă-ţi. Nu puteam 

Să te mai apăr. Prea tîrziu era. 

Nu-mi rămînea decît să iau asupră-mi 

Ca să-l răzbun. Și-așa eu m-am făcut 

Dușmanul tău ca să-ţi slujesc mai bine. 

M-asculţi ori nu? 


CARLOS 


Te-ascult. Hai, spune, spune. 


POSA 


N-am nici o vină pîn-aici. Dar iată 
Că strălucirea neobișnuită 

Care-mi venea de la prietenia 
Monarhului m-a dat de gol. Şi zvonul 
Ajunse pîn'la tine, așa cum prevăzusem, 
Dar eu, momit de-o falsă gingășie, 

Orbit de îngîmfare, m-am gîndit 

Să isprăvese făr-ajutorul tău 

Tot ce urzisem și s-ascund de tine 
Primejdioasa-mi taină. M-am grăbit 

Prea tare şi-am făcut o grea greșeală, 
Încrederea aceasta-n mine-a fost 

O nebunie. lartă-mă. Era 

Întemeiată pe adînca ta 

Prietenie, bine încercată. 


(Se opreşte. Carlos trece de la neclintirea lui, 


o pie agitație.) 


Și s-a-ntîmplat atuncea tocmai lucrul 
De care mă temeam. Tu te-ai speriat 
Cînd unul și-altul îţi înfățișau 

Tot felul de primejdii născocite. 
S-aude că regina e rănită... 

Palatul tot vuiește... Și mai vine 

Şi Lerma cu nefericita-i grabă 
De-a-ţi face un serviciu... Şi-n sfîrșit 
Tăcerea mea cu totul ne nţeleasă... 
Acestea toate copleșese deodată 
Sufletul tău și-l uluiesc... începi 

Să șovăiești și crezi că m-ai pierdut. 
Dar prea cinstit tu însuţi ca să crezi 
Că-i necinstit prietenul tău bun, 

Pui măreție în căderea lui 

Şi-ţi spui că e necredincios abia 
Cind necredinţa lui poţi s-o stimezi. 
Și părăsit de singuru-ţi prieten 
Te-arunci în braţele prinţesei Eboli, 
Adică tocma-n braţele satanei. 
Nefericitule |! Ea te-a trădat. 


(Carlos se ridică.) 


Noroc că te-am văzut cînd alergai 
La dînsa. Prins de-o presimţire rea, 
Te-am urmărit. Dar prea tîrziu era. 
I te-aruncaseşi la picioare și-i 
Destăinuiseși totul. Pentru tine 

Nu mai era acum nici o scăpare... 

CARLOS 


Ba nu! Te-nșeli. A fost adînc mișcată 
De ce i-am spus... 


POSA 


Cînd am văzut şi asta, 

Privirile mi s-au întunecat. 
Nimic nu mai găseam, nici o ieşire 
Și nici un ajutor... nici unu-n toată 
Nemărginirea firii... Deznădejdea 
În furie, în fiară mă preschimbă. 
Ridic pumnalul, gata să înjunghi 
Pe o femeie... cînd deodat'o rază 
De soare parcă-n suflet îmi pătrunde; 
Și mă gîndesc: „Ce-ar fi să-nșel pe rege? 
Ce-ar fi să fac chiar eu pe vinovatul? 
De necrezut sau nu, dar pentru rege 
„Va fi de-ajuns... fiindcă pentru dînsul 
3 Tot ce e rău e-adevărat. Să-ncerc! 

Și poate că un trăsnet ca acesta 

Lovindu-l, îl va face pe tiran 

Să șovăie... Ce-mi trebuie mai mult? 

n timp ce el va sta la ginduri, Carlos 
Va izbuti să fugă în Brabant“. 


CARLOS 


Și... ai făcut tu asta? 


POSA 


Da. Am scris 
Lui Wilhelm de Orania că sînt 
Îndrăgostit la culme de regină, 
Că datorită unei mincinoase 
Invinuiri ce ţi se aducea 

Am izbutit să scap de bănuiala 
Monarhului; că însuși el mi-a dat 
Prilej să mă apropii de regină; 

Că totuși mi-a fost teamă şi că tu, 
Ailînd de pasiunea mea, te-ai dus 
În grabă la prinţesa Eboli 

S-o rogi să dea numaidecît de veste 
Reginei de cele ce se-ntîimplă; 

Că eu te-am arestat dar văd că totul 
E-acum pierdut şi vreau să fug în Flandra... 
Scrisoarea asta... 


CARLOS 
Cred că n-ai trimis-o 
Cu poșta. Doar tu știi prea bine: toate 
Scrisorile către Brabant și Flandra... 
POSA 
Sînt date regelui... Eu cred că Taxis 
Şi-a și făcut acuma datoria. 
CARLOS 


O, doamne, sînt pierdut! 


POSA 


Tu ești pierdut? 
"De ce? 


CARLOS 


Nefericitule, și tu 
Pierdut vei fi cu mine împreună! 
Minciuna asta nemaipomenită 
Nu-ţi va ierta-o tata niciodată. 

POSA 


Minciună? cine oare îi va spune 
Că e minciună? 
K. CARLOS 
(privindu-l drept în ochi) 
Cine? Chiar eu însumi. 


(Vrea să plece.) 


RI POSA 
Stai! Eşti nebun! 


CARLOS 


Nu! Dă-te într-o parte! 
Nu! Pentru dumnezeu, nu mă opri! 
În timp ce stau aici de vorbă, el 
A şi tocmit un ucigaș. 


POSA 


p. Atunci 
Ni-i timpul cu atît mai preţios. 
Doar mai avem atîtea să ne spunem! 


| CARLOS 
l | Nu! Dacă vrea cumva... 


ENN (Vrea din nou să plece.) 


POSA 
(îl apucă de brat şi îl priveşte adînc) 


Ascultă, Carlos! 
Eu tot atît de tare m-am grăbit 
Și tot aşa de inimos am fost 

Atunci, ţii minte, în copilărie, 
Cînd ai primit pedeapsa-n locul meu? 
CARLOS 
(mişcat, se opreşte uimit în faţa lui) 


O, sfîntă providenţă| 


POSA 


Pentru Flandra 
Tu trebuie să scapi de-aici. 
Menirea ta e să domnești. A mea 
E să-mi dau viaţa pentru tine. 


CARLOS 
(îl ia de mină, adinc mişcat) 
“Nu! 
El nu se va împotrivi, nu poate 
Să nu se-nduplece cînd va vedea 
Asemenea-nălţime sufletească. 
. Mă duc la el cu tine și-i spun: „Tată, 
Vezi, asta a făcut-o un prieten 
Pentr-un  prieten!“... Se va-nduioșa. 
De lacrimi au să i se umple ochii 
Și-o să ne ierte... 
(Prin gratiile uşii din fund se trage un foc de armă, 
Carlos tresare.) 


Pentru cine-i asta? 


POSA 
Cred că e pentru mine... 


(Cade la pămînt.) 


CARLOS 


(se prăbuşeşte cu un țipăt lîngă el) 
O! Doamne, dumnezeule | 

POSA 


(cu glas întretăiat) . 


Da... regele... se vede că-i grăbit... 
Credeam... că... mai durează... câtva timp... 
E Vezi... caută de fugi... cît mai curînd... 
Auzi?... Să fugi... să scapi de-aici... să scapi... 
E . -Regina știe totul... Nu'mai potl... 

i (Carlos rămîne nemișcat lingă mort. După cîteva 
i r clipe, intră regele însoțit de mai mulți curteni şi, 
cînd îi vede pe cei doi, se dă î înapoi, tulburat. Pauză 
lungă. Curtenii se aşază în semicerc în jurul 
celor doi şi se uită cînd la rege cînd la Carlos. 


Acesta stă mereu neclintit. Regele îl contemplă 
în tăcere.) 


[i 


p: SCENA 4 


Regele, Carlos, ducii de Alba, Feria şi Medina 
Sidonia, prințul de Parma, Contele de Lerma, 
Domingo, nobili. 


REGELE 


i (cu blindeţe) 


Răspund la rugămintea ta şi vin 
Cu toți mai marii ţării împreună 
Să te vestesc eu însumi că eşti liber. 


1 (Carlos se uită de jur împrejur ca un om trezit din 
y vis. Ochii lui se îndreaptă cînd spre rege, cînd spre 
; mort. Nu răspunde.) 


“a-ţi spàda înapoi. Nu s-a lucrat 
Cu chibzuială. 


1 (Se apropie de el, îi întinde mina, şi-l ajulă să se 
ÎN ridice.) 


AR Fiul meu aici 
E Nu e la locul ai Pada 
Şi-n braţele părintelui tău vino. 

CARLOS 


(se lasă ridicat de rege, dar tresare deodată, se 
opreşte şi îl priveşte ţintă) 


Tu miroşi a omor. Nu, nu te pot 
Îmbrăţișa. 

(Îl respinge. Mișcare printre nobili.) 
Nu fiţi uimiţi. E-atît 
De groaznic ce-am făcut? V-aţi supărat 
C-am îndrăznit să mă ating de unsul 
Lui dumnezeu? Fiţi fără nicio grijă; 
Nu pun pe dînsul mîna. Nu vedeţi 
Pe fruntea lui pecetea crimei? Cerul 
L-a însemnat. 


REGELE 
(brusc) 


Urmaţi-mă, curteni. 


CARLOS 
Dar încotro? Nu, sire, nu aşa! 
Nu vei pleca de-aici.. 

REGELE 


(Îl ţine de braţ cu amîndouă mîinile şi, în miş- 
carea asta, apucă cu o mină spada pe care a adus-o 
regele. Spada iese din teacă.) 


Cum? Împotriva 
Tatălui tău tragi spada? 
NOBILII 
(scoţind săbiile) 
Îl omoară 
Pe rege! 


CARLOS 


(ţinînd cu o mînă pe rege, cu cealaltă spada trasă) 

Puneti săbiile-n teacă! 
Ce? Credeţi că-s nebun? Nu, nu-s nebun! 
Căci dac-aş fi, rău, rău ați fi făcut 
Să-mi amintiți că viaţa lui atîrnă 
De spada asta. Staţi, vă rog, deoparte. 
Cu-o fire ca a mea se umblă numai 
Cu binișorul. Așadar, deoparte! 
Ceea ce am acum de discutat 
Cu regele, aceasta n-are-a face 
Cu jurămîntul vostru de credinţă 
Nimic. Vedeţi? I-s degetele pline 
De sînge! Da? Uitaţi-vă la dînsul, 
Uitaţi-vă şi-aici. El a făcut 
Aceasta, el cu marea-i dibăcie. 


REGELE 


(către nobilii care por să se siringă, îngrijorați, 
împrejurul lui) 


De ce vă temeti? Daţi-vă-napoi! 
Doar sîntem fiu și tată. Am s-aștept 
Să văd pînă la ce nelegiuire 

Natura îl... 


CARLOS 


Natura? Nu cunosc 
Nici o natură. Și acum lozinca 
Este omorul. Orice legătură 
De omenie este sfărîmată; 
Și tu ai sfărîimat-o, sire, tu, 
Pe tot întinsu-mpărăţiei tale! 
Cum să cinstesc atunci ceea ce tu 
Huleşti? Priviţi! Nici un omor la fel 
Cu-acesta nu s-a săvirșit pe lume. 
Nu este dumnezeu? Pot oare regii 
În lumea lui. să-și bată joc aşa? 
Întreb: Nu este dumnezeu? De cînd 

Sînt mame pe pămînt doar unul numai, 
Doar unul singur a murit în chip 

Atît de crud și de nedrept. Ştii tu, 
Știi ce-ai făcut?... Nu știe! Nu, nu știe 
Că a răpit din lumea noastră-o viaţă 
Mai scumpă, mai înaltă decît este 

El împreună cu tot veacul lui. 


REGELE 
(domol) 


Și dacă m-am grăbit se cade oare 
Ca tu cel pentru care m-am grăbit, 
Să-mi ceri de fapta asta ep ră 


CARLOS 


E cu putinţă? Cum? Nu bănuiești 
Ce-nseamnă mortu-acesta pentru mine? 
O, spuneţi-i, vă rog... și ajutaţi 
Atotştiinţa lui să lămurească 

Această grea enigmă. Mortu-acesta 
Mi-era prieten. Vreţi să știți acum 

De ce-a murit? Atunci vă spun că omul 
Acesta pentru mine a murit. 


REGELE 


Ha! presimţirea mea! 


CARLOS 


Prieten drag, 
Îți cer iertare că-ți dezvălui taina! 
Dar vreau să-i crape-obrazul de ruşine 
Acestui vechi cunoscător de oameni, 
Cînd va afla că-nțelepciunea lui 
Bătrînă-a fost amarnic înşelată 
De isteţimea unui tînăr. Da! 
Da, sirel Am fost frați! Și fraţi uniţi 

De-o sfîntă legătură mai frumoasă 
Decît cea făurită de natură. 
Iubire a fost viaţa lui. Iubire 


A Faţă de mine moartea lui frumoasă. 
Ë A fost al meu atunci cînd tu credeai 


Că are-o stimă-adîncă pentru tine, 
Cînd, aprinzîndu-și vorbele în glumă, 
Cu mintea ta cea mîndră se juca. 
Credeai că-l stăpînești și erai numai 
Unealta planurilor lui înalte. 

Și arestarea mea n-a fost decît 

O faptă mare-a prevederii lui. 

Lui Wilhelm de Orania i-a scris 
Numai și numai ca să mă salveze. 

A fost — o, Doamne! — cea dintîi minciună 
A vieţii lui! Și ca să mă salveze 

S-a aruncat în moarte. Tu i-ai dat 

- Bunăvoinţa ta — el a murit 

De dragul meu. Ai vrut să-i dai cu sila 
Prietenia şi iubirea ta. 

Și sceptrul tău a fost în mîna lui 

O jucărie. El l-a aruncat 

Și a murit acuma pentru mine. 


(Regele stă nemişcat, cu ochii în pămînt. Curtenii 
îl privesc uimiţi şi tulburați.) 


Cum ai putut să crezi minciuna asta 
Atît de grosolană? Ce puţin 

Te preţuia dac-a-ncercat s-ajungă 
La tine cu-acest ieftin vicleșug! 

Ai îndrăznit să-i ceri prietenia 

Și n-ai putut să-nfrunţi o încercare 
Ușoară cum a fost aceasta! 

Nu, n-a fost omul care-ţi trebuia! 
Ştia el asta de cînd te-a respins 

Cu toată-ngrămădirea-ţi de coroane. 
Această liră gingașă s-a spart 

În mîna ta de fier. Şi l-ai ucis. 

ALBA 


` (care nu l-a slăbit din ochi pe rege şi i-a urmărit 
cu neliniște, mişcările feţei, s-apropie de el cu 
sfiaiă) 


De ce tăcerea asta, maiestate? 
Uitaţi-vă-mprejur. Vorbiţi cu noi. 


. 


CARLOS 


Și totuşi nu era nepăsător 

Faţă de tine. El, de multă vreme, 
Te urmărea cu ochi prietenești. 

Și poate te-ar fi ajutat să fii 

Mai fericit. Avea un suflet foarte 
Bogat, așa încît prinosul lui 

Chiar și pe tine ar fi izbutit 

Să te îndestuleze. Mici fărîme 

Din mintea lui ar fi făcut din tine 
Un zeu. Pe tine însuţi te-ai prădat. 
Cu ce-ai putea să- nlocuiești vreodată 
Un suflet ca al lui? 


(Tăcere adincă. Mulţi nobili se uită în altă parte 
sau îşi ascund în mantie faţa.) 


O, voi ce staţi 
Aici, cuprinși de spaimă și uimire, 
Nu- nvinuiți pe tînărul ce-aruncă 
În regele şi tatăl lui aceste 
Cuvinte grele. lată omu-acesta! 
El pentru mine a murit! 
Știţi voi să plîngeţi? Dacă-n vine sînge 
Vă curge, nu aramă clocotită, 
Atunci priviţi și nu mă-nvinuiţi! 


(Se întoarce spre rege mai liniştit.) 


Aștepţi să vezi cum se va isprăvi 
Povestea asta nemaipomenită? 

Poftim, aici e spada mea. Acum 
Eşti regele meu iarăși. Îţi închipui . 
Că eu mă tem de răzbunarea ta? 
Ucide-mă, aşa cum ai ucis 


Pe cel mai bun, mai vrednic dintre oameni. 


S-a isprăvit cu viaţa mea. Da, știu. 
Și ce e viaţa pentru mine-acuma? 
Zvîrl tot ce m-aștepta pe lumea asta! 
Printre străini să-ţi cauţi un fecior. 
Împărăţia mea aicea zace... 
(Se prăbuşeşte lingă cadavru şi nu mai ia parte 
cu nimic la cele ce urmează. Începe să se audă în 
depărtare zgomot de voci şi tropăiluri. Tăcere în ju- 
rul regelui. El se uită de jur împrejur la fiecare, dar 
nici unul nu-i răspunde la priviri.) 


REGELE 


Ei? Nimeni nu răspunde? Fiecare 

Se uită-n jos și își ascunde fața. 

Sentința mea-i rostită. O citesc 

Pe chipurile-acestea amuţite. 

Supușşii mei m-au judecat. 

( Aceeaşi tăcere din partea tuturora, ca şi adineauri. 
Zgomotul de afară creşte şi se apropie. Printre 
curteni trece un murmur. Se uită unii la alții 
şi îşi fac semne de uimire. Lerma se apleacă spre 

ducele de Alba.) 


Auzi? Asta-i răscoală! 


ALBA 
(încet) 


Şi eu cred! 


LERMA 


S-aud cum vin încoace. 

SCENA 5 


Aceiaşi, un ofiţer din gardă. 


OFIȚERUL 
(intrind repede) 
Răzvrătire | 
Unde e regele? 
(Îşi face loc printre ceilalți şi ajunge la rege.) 
Madridul tot 
S-a înarmat. Soldaţii și mulţimea 
Inconjură, cu miile, palatul. 
Se spune că don Carlos e-arestat, 
Că viaţa-i e-n primejdie. Poporul 
Vrea viu să-l vadă; dacă nu, dă foc 


Madridului. 


TOŢI GRANZII 
(agitaţi) 
Să apărăm pe rege! 


ALBA 
(către rege, care stă calm şi nemişcat) 


Fugiţi! Primejdia e mare, sire! 
Și nu ştim cine înarmează braţul 
Mulţimii. 


REGELE 


(se trezeşte din ioropeală, ridică fruntea şi înain- 
tează maiestuos spre dînşii ) 


Tronul meu mai stă-n picioare? 
Mai sînt eu regele acestei țări? 
Nu, nu mai sînt. Fricoșii-aceștia pling 
Înduioşaţi de-un băieţandru. Toţi 

Aşteaptă doar o vorbă ca să fugă 
Și să mă părăsească. Sint trădat 
De niște răzvrătiți. 


ALBĂ 
Ce-nchipuire 
Îngrozitoare, sire! - 
REGELE 


Uite-acolo! 
Acolo prosternaţi- vă cu toții! 
Acolo-n faţa regelui cel tînăr! 
Eu nu mai sînt nimic... un biet moşneag! 


ALBA 


O, spanioli... Aicea am ajuns! 
(Toţi se îngrămădesc în jurul regelui şi îngenun- 


chează cu săbiile scoase în faţa lui. Carlos rămîne 
singur şi părăsit de toti, lingă mort.) 


REGELE 
(smulgindu-şi mantia şi aruncînd-o) 


Puneţi-i lui podoabele regale! 
Și ridicaţi-l peste trupul meu! 


(Cade leșinat în bratele lui Lerma şi ale lui 
Alba.) 


ETRE ACT ERMA 


O, Doamne! Ajutor! 


FERIA 


Ce întîmplare. 

LERMA 


A leşinat. 


ALBA 


(lasă pe rege în miinile lui Lerma şi Feria) 
Luaţi-l și culcaţi-l 

Domol în pat. lar eu în vremea asta 

Voi face liniște-n Madrid. 


(Iese. Regele e dus pe braţe. Toţi nobilii îl 
însoțesc.) 


SCENA 6 
Carlos rămîne singur lîngă mort. După cîteva 
clipe intră don Luis Mercado, se uită cu teamă 
de jur împrejur şi stă o clipă tăcut lîngă prinţ, 
care nu-l observă. 
MERCADO 
Vin de la maiestatea sa regina. 


(Carlos nu răspunde.) 


Sînt medicul reginei. Mă numesc 
Luis Mercado. Am aici dòvada. 


(Arată lui Carlos un inel cu pecete. Carlos rămine 
neclintit.) 


Regina vrea numaidecît, chiar astăzi, 
Să vă vorbească. Lucruri însemnate. 


CARLOS 


Pe lume pentru mine nu mai este 
Nimic de seamă. 

MERCADO 
E ceva din partea 
Marchizului de Posa. 


CARLOS 
(ridicindu-se deodată.) 
Cum? Să mergem! 


(Vrea să iasă.) 


MERCADO 


Alteță, nu acuma. S-așteptăm. 
Pînă la noapte. Sint păzite toate 
Intrările cu cîte două străji. 
În partea-aceea a palatului 
Nu poţi pătrunde făr-a fi văzut. - 
Primejdia-i prea mare. 
CARLOS 
Bine, dar... 
MERCADO 
Un singur mijloc mai avem, alteţă. 
Regina l-a găsit și vi-l propune. 
Dar e-ndrăzneţ, ciudat și-aventuros. 
CARLOS 
Ce mijloc? 
MERCADO 
“Ştiţi că după o legendă, 


La miezul nopţii, printr-o galerie 
Boltită a palatului regal, 

Ar fi umblind în haine de călugăr 
Năluca împăratului. Toţi cred. 

Și străjile acolo stau cu frică. 
Dac-aţi voi de-această travestire 
Să vă slujiţi, aţi izbuti să treceţi 
Prin toate străjile, nevătămat, 
Pîn'la odăile reginei. Cheia 
Aceasta vi le va deschide. 

Năluca sfîntă o să vă păzească 
De orişice primejdie. Şi-acum, 
Alteță, să luaţi numaidecît 

O hotăriîre. Veţi găsi-n odaie, 

La dumneavoastră, hainele și masca 
De trebuinţă. Plec să duc reginei 
Răspunsul. 


CARLOS 


Și cînd trebuie să vin? 


MERCADO 
La miezul nopţii. 
CARLOS 


Spune-i să m-aștepte. 
(Mercado iese.) 


SG BNIA 7, 
Carlos, Lerma. 


LERMA 


Fugiţi, alteţă. Regele-i furios 
Pe dumneavoastră. Se urzește-acum 
Ceva-mpotriva libertăţii, poate 

Chiar și-mpotriva vieţii dumneavoastră, 
Mai mult nu mă-ntrebaţi. M-am strecurat 
Incoace ca să vă pot da de veste. 
Fugiţi, fugiţi, alteţă! 


i CARLOS 

ip. 

K Sînt în mîna 
4 Atotputernicului. 

A 

| LERMA 

5! 


Cum mi-a spus 
Regina, trebuie să părăsiţi 
Madridul, astăzi chiar, și să plecaţi 
j În grabă la Bruxelles. Nu-ntîrziaţi. 
DE Răscoala vă-nlesneşte fuga. Tocmai 
; De asta chiar, regina a stîrnit-o. 
4 Acuma nimeni nu va îndrăzni 
Să vă înfrunte. Caii-s pregătiţi 
La mănăstire. lat-aici și arme 
Dacă se-ntîmplă să aveţi nevoie. 


(Îi dă un pumnal şi nişte pistoale.) 


CARLOS 


Îţi mulţumesc, îţi mulțumesc. 


P Ep PAPP A SE 


LERMA 


hp L 


3 Ce s-a-ntîmplat cu dumneavoastră astăzi 
E M-a tulburat adînc. Nici un prieten 
N-a fost așa ca el. Toţi patrioţii 
Vă pling... Mai mult nu pot să vă mai spun. 


CARLOS 


Cel care zace-aici, conte de Lerma, 
A spus că ești un om mărinimos. 

LERMA 


Alteță, înc-o dată vă urez 

Drum bun. Veni-vor vremuri mai frumoase 
Dar eu nu voi mai fi. Şi-acum, alteţă, 
Primiţi-mi jurământul de credinţă. 


(Se lasă într-un genunchi în faţa lui.) 


CARLOS 
(vrea să-l oprească, foarte înduioşat) 


Nu, nu așa... Nu vreau... Mă simt mișcat... 
N-aş vrea ca-nduioșarea să-mi slăbească 
Curajul. ia 


LERMA 
(îi sărută mîna.) 


Rege al fiilor mei! 
O! fiii mei, da, vor putea să moară 
În slujba dumneavoastră, dar eu nu. 
Aduceţi-v-aminte-n fiii mei 
De mine. Și în pace să vă-ntoarceţi 
În Spania. Pe tronul lui don Filip 
Fiţi om! Știţi ce înseamnă suferinţa. 
Să nu-ncercaţi cu planuri sîngeroase 
În tatăl dumneavoastră să ţintiţi. 
Feriţi-vă de sînge-alteţă. Filip 
Al doilea l-a silit pe împăratul, 
Bunicul dumneavoastră, să se dea 
Jos de pe tron. Același Filip, astăzi, 
Se teme de feciorul lui. La asta 
Să vă gîndiţi, alteţă, şi cerul să v-ajute! 


(Pleacă în gravă. Carlos face cîţiva paşi să plece 

şi el, dar se întoarce brusc, se azvirle lingă trupul 

lui Posa pe care îl mai strînge o dată în brațe, apoi 
iese în fugă.) 

SCENA 8 


Anticamera regelui plină de granzi. E seară și 
se aprind luminările. Alba şi Feria intră vorbind 
între ei. 


ALBA 


Orașu-i liniştit. Şi suveranul 
Ce face? 


FERIA 


Tulburat îngrozitor, 
S-a-nchis la el și-a spus că nu primeşte 
Pe nimeni, orișice s-ar întîmpla. 
Trădarea asta gravă a lui Posa 
I-a răvășit deodată toată firea. 
Nici nu-l mai cunoști. 


ALBA 


Neapărat 
Eu trebuie să-l văd. De data asta 
Nu pot să-l cruţ. O foarte însemnată 
Descoperire care s-a făcut 
Acuma chiar... 


FERIA 


Descoperire? Iarăşi? 


ALBA 


=~ La prinţ s-a Strecurat mai adineauri, 
n taină, un călugăr. Ar fi vrut 
Să afle amănunte despre moartea 
Lui Posa cu atîta stăruinţă, 
C-a dat de bănuit. Străjerii mei 

L-au prins, l-au cercetat. De frica morţii 
Călugărul făcu destăinuiri, 

Spunînd că are-asupra lui scrisori 

De mare preţ pe care răposatul 

I le dăduse ca să le-nmîneze 

Lui Carlos, dacă pînă astă-seară 

Nu se va-ntoarce. 


FERIA 
Şi? 
ALBA 


Dintr-o scrisoare 
Se vede că în noaptea asta prințul 
Ar trebui să plece din Madrid. 
FERIA 


Ce? 


ALBA. 


Am aflat de-asemeni că în Cádiz 
E gata o corabie să-l ducă 
La Vlissingen, că Ţările de Jos 
’L-aşteaptă doar pe dînsul ca să poată 
Să sfarme lanțurile spaniole. 


FERIA 


E cu putință? 


ALBA. 
O scrisoare spune 


Că Solimân a și trimis o flotă 
Din Rhodos — potrivit cu un tratat — 

Să nimicească în Mediterana 
Puterea Spaniei. 


FERIA 


Se poate oare 
Așa ceva? 


ALBA 


Scrisorile acestea 
Mă fac să înţeleg acum ce rost 
Aveau călătoriile lui Posa 
Prin Europa. Ele-aveau drept scop 
Să înarmeze și să-ndemne toate 
Puterile din nordul Europei 
Să cucerească libertatea Flandrei. 


FERIA 


Auzi, ce om! 


ALBA 


Mai este şi un plan 
Amănunţit a-întregului război 
Ce trebue să despărţească Flandra 
De, Spania pe totdeauna. Totul 
E prevăzut; puterea, apărarea 
Sint bine cumpănite. Orice mijloc 
Ce poate fi-ntrebuinţat și tot 
Ce poate să dea ţara e-nsemnat 
În amănunt și însemnate sînt 
Și normele ce trebuiesc păzite 
Și toate alianțele ce sînt 
De încheiat. Un plan demonic, dar 
Alcătuit cu-mare măiestrie. 

FERIA 


Ce trădător! 


ALBA 


Tot în scrisoarea asta 
Mai este vorba și de-o întîlnire 
Ascunsă-ntre: don Carlos și regină 
În seara-n care el va trebui 
Să fugă. 
FERIA 


Cum? Atunci, chiar astă-seară! 


ALBA 


La miezul nopții. În privința asta 
Am şi dat ordine, Vezi, aşadar, 

Că lucru-i grabnic. Nu e de pierdut 
Nici o clipită. Lasă-mă să intru 

La rege. 


FERIA 


Nu. Intrarea e oprită. 


ALBA 


Atunci deschid eu singur. Îndrăzneala-mi 
Va fi iertată din pricina marei 


Primejdii. 

(Se repede să intre, dar uşa se deschide şi apare 
regele.) 
FERIA 


Iată-] chiar pe rege! 

SCENA 9 


Aceiaşi, regele. 
Toţi se sperie cînd îl văd cum arată, se dau înapoi 
şi-l lasă respectuoşi să treacă. El păşeşte ca un 
somnambul. Hainele şi trăsăturile feței tot mai 
arată neorînduiala în care l-a aruncat leşinul. 
Trece încet pe dinaintea granzilor şi se uită 
rînd pe rînd la fiecare, fără să cunoască pe nici 
unul. În sfîrşit, se opreşte îngindurat, cu ochii 
în pămînt, pînă cînd tulburarea lui izbucneşte 

în cuvinte. 


REGELE 
Dă-mi mortul înapoi. E-al meu și vreau 
Să-l am din nou. 
DOMINGO 
(încet, ducelui de Alba) 


Vorbește cu el, duce! 


REGELE 
(acelaşi joc) 


M-a socotit nevrednic și-a murit. 
De-aceea trebuie să-l am din nou 
Și să gîndească altfel despre mine. 


ALBA 
(apropiindu-se cu sfială) 
Sire, vă rog... 
REGELE 
Cine vorbeşte-aici? 
(uitindu-se lung de jur împrejur) 


Uitat-aţi oare cine sînt? De ce 
Nu-ngenucheaţi în faţa mea? 


313 


Sînt încă rege. Vreau să văd la toţi 
Supunere. Toţi vor să mă hulească 
Fiindcă unul m-a disprețuit? 


ALBA 


Să nu mai pomenim de dînsul, sire! 
Un nou dușman, mai mare, s-a ivit 
În inima împărăției voastre. 


FERIA 


Don Carlos... 


REGELE 


4 A avut un bun prieten 
Care s-a dus la moarte pentru el. 
Da, pentru el! Cu mine un regat 

Ar fi- -mpărțit! Cum mă privea de sus!, 
Nici de pe tron chiar nu priveşti aşa 
De mîndru. El ştia cît preţuiește 
Ce cucerise. Și durerea lui 

Mărturisea ce pierdere-ndurase. 

Nu plîngi așa un lucru trecător. 
Dac-ar trăi, o Indie i-aș da! 

Ce biat-atotputernicie, care 

Nu poate măcar să-ntindă braţu-n 
Mormiînt și să îndrepte o măruntă 
Greşeală care costă o viaţă omenească! 
Nu-nvie morţii! Cine poate spune 

Că-s fericit? E în mormînt acuma 
Acela care nu m-a prețuit; 

Ce-mi pasă de cei vii? Un om întreg 
Și liber s-a născut în veacu-acesta... 
Doar unul singur... M-a disprețuit 
Şi a murit, 


314 


ALBA 


Deci noi trăim degeaba! 
Deci, spanioli, să coborîm în groapă! 
Chiar. mort ne izgonește omu-acesta 
Din inima monarhului | 


REGELE 
(aşezîndu-se şi sprijinindu-şi capul în minä) 


O, dacă 
Ar fi murit el pentru mine-așa | 
Drag mi-a fost, drag. Mi-era la fel de scump 
Ca și un fiu. În tînărul acesta 
mi răsăreau zori noi și mai frumoși. 
O, cine știe ce i-aș fi păstrat! 
El a fost dragostea mea cea dintii! 
Să mă blesteme toată Europa! 
Nu-mi pasă de blestemele Europei! 
Dar de la el am meritat să am 
Recunoștinţă.;. 


DOMINGO 


Prin ce vrajă oare... 


REGELE 


Și cui făcut-a el această jertfă? 

Unui copil, fiului meu. O, nu! 

Nu cred. Pentr-un copil nu moare-un Posa. 
Săraca flacăr-a prieteniei 

Nu umple-o inimă cum e-a lui Posa. 
Pentru-omenirea-ntreagă bătea inima luil 
lubirea-i cuprindea întreaga lume 

Și generaţiile viitoare. 

De dragul lor el a găsit un tron... 

Și a trecut pe lîngă el? Această 

Trădare faţă de-omenire poate 
S-o săvîrșească Posa? Nu, o, nu! 
Eu îl cunosc mai bine. Nu pe Filip 
L-aduce jertfă el lui Carlos, 

Ci pe bătrîn discipolului său 
Mai tînăr. Soarele către-asfinţit 
Al tatălui nu mai avea putere 

. Destulă pentru opera cea nouă. 
Mai bine ea să fie luminată 
De-apropiatul răsărit 

Al fiului. O, totu-i lămurit! 

Ei așteptau apusul meu. 


ALBA 
Citiţi 


Aici și veţi vedea că este-așa. 


REGELE 
(se ridică) 


S-a înșelat. Eu mai trăiesc. Natură, 
Îţi mulţumesc! Îmi simt în vine-o vlagă 
De tînăr. Am să-l fac de rîs. Virtutea-i 
Fu nălucirea unui visător. 

Și a murit ca un nebun. O dată 

Cu prăbușirea sa vor fi zdrobiţi 
Prietenul și veacul lui. Să văd 

Ce-ar mai putea să facă fără minel 
Pe-o seară încă lumea este-a mea; 

Și seara asta vreau s-o folosesc 

Astfel încît în zece generaţii 

De-acuma înainte, pe pămîntul 

Acesta ars, nimic să nu-ncolţească, 

El omenirii, idolului său, 

A vrut să mă Jertfească. Omenirea 

Îmi va plăti în locul lui. Şi-ncep 

Cu omul lui de paie. 

(Către Alba.) 


Ce mi-ai spus 
Despre infant? Mai spune-mi înc-o dată. 
Ce este cu scrisorile acestea? 


ALBA 


În ele e cuprinsă moştenirea 
Pe care-o lasă prinţului marchizul 


De Posa. 
REGELE 


(se uită prin hîrtii, în timp ce ceilalți îl privesc. 
După ce a cilit, le pune deoparte şi se plimbă 
încoace şi încolo) 


Să chemaţi pe cardinalul 
Inchizitor. Îl rog să-mi hărăzească 
) Un ceas de vorbă. 


i (Un nobil iese. Regele ia hîrtiile, se mai uită o 
4 dată prin ele, apoi le pune deoparte.) 


Așadar, la noapte? 


TAXIS 
La două vor fi caii pregătiţi 
La mănăstire. 

ALBA 

” Și trimiși de-ai mei 

Mi-au spus că tot la mănăstire-au fost 
Aduse lucruri de călătorie 
Cu stema regelui. 


FERIA 


Și sume mari 
De bani au fost, în numele reginei, 

Încredinţate unor zarafi mauri 
Spre-a fi trimise-n grabă la Bruxelles. 
REGELE 


Infantul unde-i? 


ALBA 


L-am lăsat alături 
De trupul cavalerului. 


REGELE 


Mai este 
Lumină la regină? 


ALBA 


E-ntuneric. 

Azi, doamnelor regina le-a dat drumul 
Mult mai devreme ca de obicei. 

Ducesa de-Arcos, care a ieșit 

La urmă din odaie, a lăsat-o 

Dormind adînc. 

(Un ojițer din gardă intră, îl ia deoparte pe Feria 
şi vorbeşte în şoaplă cu el. Feria se întoarce apoi 


tulburat, către Alba; mai vin şi alții în jurul lor 
şi toți vorbesc în şoaplă.) 


La 


FERIA, TAXIS, DOMINGO 
(toți deodată) 
` Ciudat! 
REGELE 


Ce este? 


318 


FERIA 


Sire, 
Ceva ce-aproape nu e de crezut... 
DOMINGO 


Spun doi străjeri care-au venit acum 
Din postul lor că... Dar e caraghios 
Să povestim... 


REGELE 


Ce spun? 


DOMINGO 


Spun c-au văzut 
Cum umbra împăratului trecea 
Prin faţa lor cu pași solemni și rari. 
La fel vorbesc și alte străji din partea 
Aceea a palatului. Mai spun 
Că umbra în odăile reginei 
Ar fi intrat. 


REGELE 


Cu ce înfăţişare? 


OFIȚERUL 


În straiele călugărești pe care 
Le-avea la mănăstirea de la Juste. 


REGELE 


În straie de călugăr? Cum? Sirăjerii 
Aceia l-au văzut pe cînd trăia? 
Fiindcă, altfel, cum erau să știe 
Că-i împăratul? 

OFIȚERUL 

Au știut că-i el 
Deoarece ţinea în mînă sceptrul. 

DOMINGO 
Spun oamenii c-ar mai fi fost văzut. 
Așa și altă dată. 

REGELE 

N-a vorbit 

Cu dînsul nimeni? 

OFIȚERUL 

Nimeni n-a-ndrăznit. 

Străjerii au șoptit o rugăciune 
Și l-au lăsat respectuoși să treacă. 

REGELE 


t 
Și zici că stafia ar fi pierit 
Înspre odăile reginei? 
OFIȚERUL 
Da, 
În anticamera reginei. 


('Văcere generală.) 


REGELE 


(întorcîndu-se brusc) 
Voi 
Ce ziceți? 
ALBA 


Sire, noi tăcem. 

REGELE 
{după o clipă de gindire, ojițerului) 


Să spui 
Ostaşilor din gardă să păzească 
Intrările din aripa aceea. 
Grozav aș vrea să stau puţin de vorbă 
Cu-această umbră. 


(Oţiţerul iese.) 
(Intră un paj.) 


PAJUL 
Sirel Cardinalul 
Inchizitor-. 
REGELE 
(către ceilalţi) 
Lăsaţi-ne. 

(Intră Cardinalul Inchizitor, un bătrin de nouă- 
geci de ani, orb, sprijinindu-se în cîrjă şi condus 
de doi dominicani. Toţi nobilii i se aruncă la picioa- 


re şi îi aling poala hainei. El îi binecuvintează. 
Apoi nobilii pleacă.) 


SCENA 10 


Regele, Marele Inchizitor. 
O lungă tăcere. 


MARELE INCHIZITOR 


Aici 
E regele? 


REGELE 
Da. 

MARELE INCHIZITOR 
Nu mă aşteptam 
Să mă mai chemi. 
REGELE 


Trăiese din nou acum 
O scenă de pe vremuri. Prinţul Filip 
Vorbeşte cu învățătorul lui 
Şi-i cere sfatul. 


MARELE INCHIZITOR 


Împăratul Carol, 
Școlarul meu pe vremuri și slăviiul 
Domniei tale tată, n-a avut 
De sfatul meu nevoie niciodată. 


REGELE 


Ferice-a fost. Eu însă, cardinale, 
Am omorît un om și nu mai am 


Odihnă. 


MARELE INCHIZITOR 


Pentru ce l-ai omorît? 
REGELE 
O înșelătorie fără seamăn... 


MARELE INCHIZITOR 
Știu. 


REGELE 
Ştii? De cînd şi de la cine? 

MARELE INCHIZITOR 
ţ. Știu 
De ani de zile ce domnia ta 
Abia în seara asta ai aflat. 


REGELE 
(uimit) 
Știai de omu-acesta? 
MARELE INCHIZITOR 
Viaţa lui 
De la-nceput și pînă la sfîrșit 
E scrisă-n catastiful nostru sfînt. 
REGELE 


Și totuși l-aţi lăsat în libertate? 


MARELE INCHIZITOR 


Frînghia care îl ţinea legat 
Era mai lungă dar cu neputinţă 
De rupt. 


REGELE 
Fusese cîtva timp plecat 
Peste hotaru-mpărăţiei mele. 
MARELE INCHIZITOR 
Oriunde ar fi fost eram şi eu. 


REGELE 
(plimbindu-se agitat încoace şi încolo) 


Deci se știa în mîna cui mă aflu. 
Și pentru ce nu mi s-a spus nimici 

MARELE INCHIZITOR 


Această întrebare-o pun și eu. 

De ce n-ai spus nimic atunci cînd te-ai 
Zvîrlit în braţele acestui om? 

Îl cunoșteai. Cu-o singură privire 

Ai şi dezvăluit pe eretic! 

Ce te-a făcut atuncea să nu-l dai 

Pe mîna sfintei inchiziţii? 

Te joci cu noi? Dacă monarhul însuși 
Se înjosește-atita-ncît ajunge 
Tăinuitor şi se împrietenește 

Cu cei mai ticăloși dușmani ai noștri, 
Ce ne vom face? Dacă ierţi pe unul, 
Ce drept ai să jertfești sute de mii? 


REGELE 


A fost și el jertfit, 


MARELE INCHIZITOR 
Nu. El a fost 


Ucis... ucis pe-ascuns și mișelește 
Și sîngele ce trebuia să curgă 

n slava noastră a-mproșcat o mînă 
De ucigași. Al nostru era omul. 
Şi-atunci ce drept aveai să te atingi 
De bunuri sacre de-ale tagmei noastre? 
El trebuia prin mijlocirea noastră 
Să moară. Dumnezeu l-a dăruit 
Acestor vremuri, căci era nevoie 
Ca-n duhul lui de hulă și ocară 
Să iasă și mai bine la iveală 
Zadarnica-ngîmiare-a raţiunii. 
Acesta a fost planul meu. Și-acum 
S-a spulberat o muncă de-ani de zile! 

Am fost prădaţi. Iară domnia ta 
Nu te-ai ales decît cu miini pătate 
De sînge. 


REGELE 


Pasiunea m-a împins. 
Mă iartă. 


MARELE INCHIZITOR 


Pasiunea! Cine spune 
Aceasta? Prinţul Filip? Numai eu 
Să fi îmbătrinit? Ha! Pasiunea! 


(Dă din cap nemulțumit.) 


Dă libertate gîndulu: atunci 
În ţările împărăției tale, 
Dacă tu însuţi eşti în lanţuri. 


REGELE 


Sînt 
Novice-n lucrurile-acestea. Fii 
Mai îngăduitor. 


MARELE INCHIZITOR 


Nu-s mulțumit 
De loc de tine. Să pătezi aşa 
Întreaga ta domnie! Unde-a fost 
Acel destoinic Filip, al cărui suflet tare 
Se-ntoarce veșnic şi nestrămutat 
n jurul lui, asemenea cu steaua 
Polară? Tot trecutul tău deodată 
S-a năruit? Și lumea n-a mai fost 
Aceeaşi cum fusese înainte 
De-a-ntinde omului acesta mîna? 

Otrava n-a mai fost otravă? Zidul 
Dintre minciună şi-adevăr şi dintre 
Ce-i rău și ce e bine a căzut? 
Ce-nseamnă hotărîre, neclintire, 
Credinţă bărbătească, dacă-ntr-o 
Sărmană clip-o rînduială veche 
De şaizeci de-ani se risipește 

Ca toanele unei femei? 


REGELE 


Da, m-am lăsat furat de ochii lui. 
Să-mi ierți această revenire 

La slăbiciunea omenească. Una 
Din porţile spre inim-ale lumii 
Ţie-ţi lipseşte. Ochii tăi sînt stînși, 


MARELE INCH IZITOR 


Dar ce nevoie-aveai de omu-acesta? 
Tot ce putea să-ţi dea şi să-ţi arate 
Ştiai de multă vreme. Nu cunoşti 
Pe-acești înnoitori înflăcăraţi? 

Și felul de-a vorbi plin de-ngîmfare 
Al celor care vor să-ndrepte lumea 
Părea atît de neobișnuit 

Urechii tale? Dacă edificiul 
Credinței tale cade năruit 

De niște vorbe, eu te-ntreb atunci 
Cum ai putut să iscăleşti sentinţa 

A zeci de mii de inimi slabe, care 
Au ars pe rug pentru aceleași fapte? 


REGELE 


Voiam să am pe lîngă mine-un om, 
Fiindcă cei de soiul lui Domingo... 

MARELE INCHIZI TUR 


Ce trebuinţă ai de oameni! Oamenii 
Sînt pentru tine numai mişte cifre 
Și altceva nimic. Oare-i nevoie 

Să mai repet cu vechiul meu şcolar 
Principiile artei de-a domni? 

Un zeu de pe pămint ar trebui 
Să se dezveţe de-a dori un lucru 
Ce nu se poate dobîndi. Și dacă 
Tînjești după prietenie, ești 

La fel cu ceilalți; dar atunci ce drept 
Mai ai să-i stăpîneşti? 


REGELE 
(aruneîndu-se într-un jili) 


Sint un biet om. 
Tu de la creatură ceri un lucru 
Pe care-l poate numai creatorul. 


MARELE INCHIZITOR 


Nu, sire. Nu mă-nșeli. Și gindul tău 

Ți l-am pătruns. Ai vrut să scapi de noi, 
De lanţurile tagmei noastre, care 

Sînt grele și te-apasă. Ai fi vrut 

Să fii stăpîn tu singur, să fii liber. 


(Se opreşte brusc. Regele tace.) 


Dar sîntem răzbunaţi. Să mulțumești 
Bisericii care te pedepsește 

Doar ca o mamă iubitoare. Faptul 
Că te-a lăsat să te încrezi orbește 

În omu-acela ţi-a fost cea mai bună 
Pedeapsă. Ştii acuma tot. Şi-acum 
Te-ntorci la noi. Și dacă n-aș fi stat 
Eu azi în faţa ta, ol negreșit 

Că miîine-ai fi stat tu în faţa mea. 

REGELE 


Părinte! Nu vorbi așa cu mine! 
Măsoară-ţi vorbele. Nu-ngădui asta. 
Nu-mi place tonu-acesta să-l aud. 


MARELE INCHIZITOR 


De ce te-ndemni acuma să chemi umbra 
Strâveche a lui Samuil? Am pus 

Doi regi pe tronul Spaniei. Credeam 
Că las un lucru trainic după mine. 
Dar văd că rodul vieţii mele piere. 
Don Filip însuși zdruncină clădirea 

Pe care-am ridicat-o... Şi-acuma spune 
Ce vrei cu mine. De ce m-ai chemat? 
A doua oară nu mai vin. 


REGELE 
Mai este 
Un lucru, cel din urmă. Dup-aceea 
Te poţi retrage-n pace. Să uităm 
Ce-a fost și iarăși să ne împăcăm. 
Vrei? 
MARELE INCHIZITOR 
Fie! Dacă-şi pleacă Filip fruntea 

Cu umilinţă. 

REGELE 

(după o pauză) 


Fiul meu urzește 
O răzvrătire, 


MARELE INCHIZITOR 


Şi ce vrei să faci? 

RE GELE 


Nimic sau tot. 


MARELE INCHIZITOR 


Ce-nseamn-aazea tot? 


REGELE 
Îl las să fugă dacă n-am să pot 
Să-l fac să moară. 
MARELE INCHIZITOR 
Da. Și mai departe? 


REGELE 


Poţi să-mi întemeiezi cumva o nouă 

Credinţă-n stare să îndreptăţească 

Omorul unui fiu? Poţi oare? 
MARELE INCHIZITOR 


Fiul 
Lui dumnezeu s-a răstignit pe cruce 
Spre-a împăca dreptatea cea eternă. 


REGELE 


Părerea asta vrei s-o răspîndești 
În toată Europa? 


MARELE INCHIZITOR 


Pretutindeni, 
Acolo unde e slăvită crucea. 

REGELE 
Fac un păcat de moarte împotriva 
Naturii însăşi. Și tu vrei chiar glasul 
Puternic al naturii să-l înăbuși? 


MARELE INCHIZITOR 


Natura n-are glas în faţa 
Credinței. 


REGELE 
Trec atunci în mîna ta 


Oficiul judecății. Pot să n-am 
Aici nici un amestec? 


MARELE INCHIZITOR 
Dă-mi-l mie. 
REGELE 
E singurul meu fiu. Cui am să las 
Ce-am strîns în viaţă? 
MARELE INCHIZITOR 
na „Lasă putrezirii 
Mai bine decît libertăţii. 
REGELE 
(se ridică) 
Bine. 
Să mergem. 
MARELE INCHIZITOR 


Încotro? 

REGELE 
Cu mina mea 
Să-ţi dau pe cel ce trebuie jertfit. 
(ÎL ia ce derasul,) 


ULTIMA SCENĂ 


Odaia reginei, 
Carlos, regina. Apoi regele și sutle, 


CARLOS 


(în haine de călugăr, cu o mască pe faţă pe care 

tocmai şi-o scoate, cu o spadă |ără teacă sub brat. 

E întuneric. Se apropie de o ușă care se deschide 

în jata lui. Intră regina în haine de noapie, cu e 

lumînare aprinsă în mînă. Carlos pune un genunchi 
în pămint în fața ei.) 


: Elisabeta | 
REGINA 


(privindu-l cu duioşie ) 
Vasăzic-așa 
Ne revedem! 


CARLOS 
Aşa ne revedem! 
( Pauză.) Í 
REGINA 
(căutind să-şi dea curaj) 


Ridică-te. Să nu ne-nduioșăm 

Unul pe altul, Carlos. Nu cu lacrimi 
Neputincioase să ne amintim 
De marele prieten mort. Cu lacrimi 

Poţi alina necazuri mai mărunte. 

El pentru tine s-a jertfit. Cu viaţa 

Lu: scumpă a plătit-o pe a ta. 

Şi-a dat el sîngele peniru-o fantasmă? 
Na, Carlos! Am răspuns chiar eu de tine, 
Şi pe temeiul chezăşiei mele 

El a putut să moară mai voios. 

Ai să mă faci acuma de minciună? 


CARLOS 


(cu înjlăcărare) 


Nu! Am să-i pun o piatră pe mormînt 
Cum nici un rege n-a avut vreodată 
Și din cenușa lui va înflori 
Un paradis! 

REGINA 


Aşa te-am vrut mereu! 
Aceasta-a fost înalta chibzuinţă 
A morţii lui! Pe mine m-a ales 
Să-ndeplinesc voinţa lui din urmă. 
La lucru, deci! Eu vreau ca jurămîntul 
Să fie împlinit. Mi-a mai lăsat 
Și altceva-nainte de-a muri; 
l-am dat cuvîntul şi — de ce să tac? — 
Mi te-a lăsat pe tine. Nu-mi mai pasă 
De nimeni! Și nu mă mai tem de oameni. 
Vitează vreau să fiu ca un prieten. 
Acum vorbesc din inimă. Virtute 
A zis el că-i iubirea noastră? Cred. 
Și nu mai vreau ca inima să-mi fie... 


CARLOS 
Regină | nu sfîrși ce vrei să-mi spui... 


Eu pîn-acum trăit-am într-un vis 
Apăsător şi lung. Dar m-am trezit. 

Uitat så fie tot trecutul! Jată-ţa 
Scrisorile-napoi. lar pe-ale mele 

Să le distrugi. Să nu-ți mai fie teamă 
De nici o izbucnire pătimaşă 

Din partea mea. S-a isprăvit. Un foc 
Curat mi-a limpezit fiinţa-ntreagă . 
lubirea-mi zace-acuma în morminte, 
Cu morţii. Nici o poftă pimintească 
N-a mai rămas în pieptu-mi. 


(După o pauză, luîndu-i minc.) 


Am venit 
Să-ţi spun că plec şi bun rămas să-mi iau. 
Văd, în sfîrșit, că este-n lumea asta 
Un bun mai preţios şi mai înalt 
Ca fericirea să te am pe tine. 
O scurtă noapte doar a fost de-ajuns 
Să-naripeze paşii lenevoşi 
Ai vieţii mele, și-astiel să mă facă 
De timpuriu bărbat în toată firea. 
Pe lumea asta nu vreau altă muncă 
" Decît aceea care îmi aduce 
Aminte de prietenul meu mort. 


(Se apropie de regină, care îşi acoperă fața.) 


Nu vrei să-mi spui nimic, Elisabeta? 


REGINA 


Nu-mi lua în seamă lacrimile, Carlos. 
Nu mi le pot opri. Dar eu te cred 
Şi te admir. 


CARLOS 
Tu singură știai 
Ce strins legaţi eram unul de altul. 


Și din pricina asta vei rămîne 
Fiinţa pentru mine cea mai scumpă 

De pe pămint. Prietenia mea 

Nu ţi-o pot da așa cum n-am putut, 

Să dau iubirea mea altei femei. 

Dar pentru mine văduva lui Filip 

Va fi de-a pururi sfîntă dacă soarta 

Mă va urca vreodată pe-acest tron. 
(Regele, insozit de Marele Inchizitor şi de nobili, 
cpare în jund fără să fie văzut de Carlos și de 

regină.) 

Plec, și pe tatăl meu n-am să-l mai văd 
În viața asta niciodată. 

Eu nu-l mai preţuiesc de loc. În mine 
Natura a murit cu totul. Fii 

Din nou soţia lui. Fiu nu mai are. 
Întoarce-te la datoria ta. 

Mă duc să-mi scot poporul de sub jugul 
Tiranilor. De-acuma înainte 

Madridul mă va revedea ca rege 

Sau n-o să mă mai vadă niciodată. 
Și-acum, adio cea din urmă oară! 

(O sărută.) 


REGINA 


O, Carlos! N-aş putea să mă ridic 
La măreţia asta bărbătească, 
Dar pot să te-nţeleg și să te-admir, 


CARLOS 


Elisabeta | Vezi cu ce tărie 

Mă-nving! Te ţin în braţe și nu șovăi. 

Nu mai departe decît ieri, de-aici 

Nu m-ar fi smuls nici chiar primejdia morţii. 
(0 iasă din braţe.) 

S-a isprăvit. Acum înfrunt oricare 

Primejdii ale lumii muritoare. 

Te-am strîns în brațe și n-am şovăit. 
Dar ce se-aude? 


[Sună xe ceas.) 


REGINA 


Nu aud decit 
Cumplitul ornic care ne vestește 
Că-i ceasul despărțirii. 


CARLOS 


Noapte bună! 
Ai să primești din Gand întiia mea 
Scrisoare, care va dezvălui 
Ce-a fost ascuns în legătura noastră, 
La luptă trec pe faţă cu don Filip, 
De-acuma înainte nu mai vreau 
Să fie între noi nimica tainic. 
Tu n-ai nevoie să te-ascunzi de lume. 
„Aceasta-i cea din urm-a mea minciună. 


(Vrea să-şi puie masca. Regele vine între ei.) 
REGELE 

E cea din urmă! 
(Regina cade leşinată.) 


CARLOS 
(repezindu-se şi prinzind-o în braţe) 


A murit? O, doamne! 


REGELE 
(rece şi liniştit, către Marele Inchizitor) 


Eu datoria mi-am făcut-o. Fă-o 
Pe-a dumitale-acuma, cardinale! 


(Pleacă. 


